text:
ঐগী নুংশিরবা লৈবাক মীয়ামশিং, খুরুমজরি। অতৈ মতমদদি হৌজিক্কী মতমসি কুমহৈ হরাওতনা থনবা মতম্নি; মফম কয়াদা মেলা পাঙথোক্নবা মতম্নি; হৌজিকসি লাইনিংগী ওইবা থৌরমশিংগী মতমসুনি। কোরোনাগী চিরবা তানফমসিদা, নাকল অমদা মীয়ামসি পুক্নীং লাংতক্নবা অমদি চরাংনবনা থল্লি; অদুগা অমুকসু নাকল অমদনা ঐখোয়গী থম্মোয়বু শুমহৎপা হৌন-লোনচৎ অমসু লৈরি। চাউরাক্ন হায়রবদা মীয়াম মরক্তা থৌদাং য়ামিন্নবগী ৱাখল্লোন অমা লৈররি। মীয়াম্না মখোয় মশা অমসুং অতোপ্পশিংগী চেকশিন থৌরাং লৌজবগা লোয়ননা মখোয়গী নুংতিগী থবকশিংসু পাঙথোক্নরি। লৈবাকসিদা পাঙথোকপা থৌরম খুদিংমক্তা মরা তপ্পা অমদি ইচম চম্না পাঙথোক্নরিবসি হান্না খন্নরুদবা মওংনি। গনেসহোতসব ফাওবা মফম খরদা ওনলাইন্দা পাঙথোক্নরি; মফম অয়ামবনা ইকো-ফ্রেন্দলী ওইবা গনেসগী মীতম খিন্নরি। মরূপশিং, করিগুমবা ঐখোয়না কুপথনা য়েংলবদি ঐখোয়গী পুক্নীং শুকশোয় শোয়দনা চিংশিনগদবা ৱাফম অমদি ঐখোয়গী কুমহৈ হরাওশিং অমসুং মহৌশাগী অকোয়বগী ফীভম্নি। অনিসিগী মরক্তা মতম পুম্নমক্তা অচেৎপা মরী অমা অদুম্মক লৈরি। নাকন অমদা ঐখোয়গী কুমহৈ হরাওশিংনা মহৌশা অমদি মহৌশাগী অকোয়বগী ফীভমগা পুন্না চৎমিন্নবগী পাউজেল অমা ময়েক শেংনা পীরি; অদুগা নাকন অমদনা কুমহৈ কয়া অমদি মহৌশা লাইরেম্বীবু ঙাকথোক্নবগীদমক্তা অখন্ননা পাঙথোক্লি। খুদম ওইনা পল্লবদা, বিহারগী ৱেস্ত চম্পরন দিস্ত্রিক্তা থারু ত্রাইবকী মীওইশিংনা মখোয়গী মরোনদা ‘সাত ঘন্তে কে বর্ন’ হায়না খঙনবা পুং হুম্ফুগী লোকদাউন অমা চহী চা কয়া চুপ্না পাঙথোক্তুনা লাক্লি। থারু ফুরূপ্না বর্নবু মখোয়গী মহৌশা লাইরেম্বীবু ঙাকথোক্নবা চৎনবী অমা ওইনা লৌদুনা চহী চা কয়া অসি লাক্লি। হায়রিবা মতমসিগী ম নুংদা, কনাগুম্বা অমত্তনা খুলশিংদুদা চঙদে, কনামত্তনসু ময়ুমদগী হেন্দোক্তে, অমদি কনাগুম্বনা মপান থোক্লবদি নৎত্রগা করিগুমবা মফম অমদগী কনাগুম্বা অমনা মফমদুদা লাক্লবদি চত্থোক চৎশিন তৌবা অমদি নুংতিগী তৌবা থবক থৌওংশিংদুনা অনৌবা পাম্বীশিং অমদি উপাল-ৱাপালশিংবু মাঙ তাকহনগনি হায়না মখোয়না থাজনৈ। ঐখোয়গী ত্রাইবেল ইচিন ইনাউশিংনা বর্ন অসি চাউনা ঈরাৎপগী থৌরম অমগা লোয়ননা হৌদোকই অমদি ত্রাইবেল ঈশৈ, নোংমাই অমদি জগোয়গী নুংঙাইরবা চৎনবী অমগা লোয়ননা লোইশিল্লি।
মরূপশিং, হৌজিক্কী মতমসিদা, ওনম কুমহৈ হরাও তয়াম্বগা লোয়ননা পাঙথোক্নরি। কুমহৈ অসি চিঙ্গম থাদা লাকই। মতমসিদা মীয়াম্না অনৌবা পোৎলমশিং লৈনৈ, মখোয়গী য়ুমশিংবু লৈতেংই, পুকলম শেম্মি অমদি ওনম-সাদিয়া পাঙথোক্তুনা মখল মখা কয়াগী মশান্নশিং অমসুং চাংদম্নবশিংসু পাঙথোকই। ওনম কুমহৈগী নুংঙাইবা অসি ঙসিদি মপাল লৈবাকশিংগী অরাপ্পা মফমশিংদা য়ৌখ্রে। অমেরিকা, য়ুরোপ নৎত্রগা গল্ফ লৈবাকশিংদা ওইরবসু, ওনমগী ইৱাই ইনিল মফম খুদিংমক্তা ফংই। ওনম অসি মালেমগী কুমহৈ অমা ওইনা মমীং চৎলক্লি।
মরূপশিং, ওনম অসি ঐখোয়গী লৌউ-শিংউগা মরী লৈনবা কুমহৈ অমনি। মসি ঐখোয়গী খুঙ্গঙগী শেন্মিৎলোনগী অনৌবা মতম অমগী হৌরকপসুনি। ঐখোয়গী পুন্সি, ঐখোয়গী খুন্নাইনা লৌমীশিংগী থৌনাদগী হিংবগী পাঙ্গল লোকই। মখোয়গী হোৎনবা কনবনা ঐখোয়গী কুমহৈশিংদা মখল মখা কয়আগী মচু শঙলি।
ভেদশিংদসু, ঐখোয়গী চীঞ্জা পীরিবা, অন্নদাতা, ঐখোয়গী লৌমীশিংগী হিংনবগী পাঙ্গলবু মমল লৈনা লৌনরি। রিগভেদগী লায়ৱা অমা লৈ –
অন্ননম পতায়েনমহ
ক্ষেত্রনম পতায়েনমহ
মসিগী ৱাহন্থোক্তি
চীঞ্জাক পীরিবশিংদা কোক নোল্লু
লৌমীশিংবু ইকায়খুম্নৌ
কোরোনাগী চিরবা তাঞ্জাসিদসু, ঐখোয়গী লৌমীশিংনা মখোয়গী থৌদাং য়াবা ঙম্বগী মতিং অদু উৎলি। ঐখোয়গী লৈবাকসিদা অসিগুম্বা মতমসিদা মমাঙ চহীগা চাংদম্নবদা নিংথম মহৈ মরোংশিং হুনবগী চাং চাদা ৭ হেনগৎলে। লৌ হুনবগী চাং চাউরাক্না চাদা ১০, হৱাই চেংৱাইগীনা চাদা ৫গী ময়াদা, কোর্স সিরিএলশিংগীনা চাদা ৩গী ময়াদা, থাউ মরূশিংগীনা চাদা ১৩গী ময়াদা অমদি লশিংগীনা চাদা ৩গী ময়াদা হেনগৎলে। মসিগীদমক্তা ঐনা ঐখোয়গী লৈবাকসিগী লৌমীশিংবু তরাম্না ওক্লি… ঐনা মখোয়গী হোৎনবা কনববু ইকায়খুম্নরি।
ঐগী নুংশিরবা লৈবাক মীয়ামশিং, কোরোনাগী মতম অসিদা, লৈবাক অসিনা চপ মান্নবা মতমদা তোঙান তোঙানবা মায়কৈদা লান্থেংনরি। অদুবু মতম অসিদসু, পুক্নীংদা তত্তনা হংলিবা ৱাহঙদি ঐগী অঙাঙ ওইরিবা মরূপশিংনা য়ুমদা মতম কুইনা লৈরকপা অসিদা মখোয়না কমদৌনা মতম লেল্লিবগে হায়বসিনি।
মরম অসিননি, ঐনা মালেমগী তোপ তোপ্পা চাংয়েং ওইরিবা চীল্দ্রেন য়ুনিভর্সিতী ওফ গান্ধীনগর, ভারত লৈঙাক্কী ৱুনেম এন্দ চাইল্দ দিবেলপমেন্ত মন্ত্রালয়, মহৈ মশিংগী মন্ত্রালয়, মাইক্রো-স্মোল অমদি মেদিয়ম এন্তর্প্রাইজেসকা পুন্না ঐখোয়গী অঙাঙশিংগীদমক ঐখোয়না করি তৌবা য়াবগে হায়না খন্নরি। মসি ঐগীদমক্তদি য়াম্না কান্নবা অমদি নুংঙাইবা ৱাফম অমনি, মরমদি মায়কৈ অমদা মসিনা ঐগীদমক্তদি করিগুম্বা অনৌবা খরা খঙনবগী অমদি তম্নবগী তাঞ্জা অমা ওইরে।
মরূপশিং, ঐখোয়না খন্ন-নৈনখিবা হীরম অদুদি – শান্নপোৎনি অমদি মরূওইনা ভারতকী শান্নপোৎশিংনি। ঐখোয়না কমদৌনা ভারতকী অঙাঙশিংদা অনৌবা শান্নপোৎ ফংহনগদগে, কমদৌনা ভারতনা শান্নপোৎ পুথোকপগী অচৌবা মকোন অমা ওইবা ঙমগদগে হায়বসিনি। অদুগা ‘মন কী বাত’ তাবিরিবা মমা মপা ওইবশিংদা ঐনা নুংঙাইতবা ফোঙদোকচরি মরমদি মসিগী মতুংদগীদি মখোয়না শান্নপোৎ লৈবীনবগী অনৌবা অহেনবা দিমান্দ খরা তাবা ফংলগনি। মরূপশিং, শান্নপোৎশিংনা থবক থৌরমশিং মপুং ফাহল্লি, মখোয়না ঐখোয়গী পুক্নীংগী অপাম্ববু মশা পান্দুনা পায়হল্লি। শান্নপোৎশিংনা নুংঙাইহনবতা নত্তনা মখোয়না পুক্নীং ৱাখলবু শেমগৎলি অমদি মায় পাক্নবগী লম্বী অমসু তাকই। ঐনা মফম অমদা গুরুদেব রবিন্দ্রনাথ তেগোরনা শান্নপোৎকী মরমদা পাখিবদা, খ্বাইদগী ফবা শান্নপোত্তি শাবা লোইশিন্দবদুনি; অঙাঙশিংনা শান্ন-শান্নদুনা লোইশিনবা শান্নপোত্তুনি হায়বা ৱাফমসিনি। গুরুদেব তেগোরনা হায়রমবদা মহাক্না অঙাঙ ওইরিঙৈ মতমদা মহাক্না মহাক্কী শান্নপোৎশিং য়ুমদা ফংবা পোৎলমশিংনা মশাগী ৱাখল পুথোকচরগা শেমজরম্মি অমদি মমান্নবশিংগী শান্নখি। অদুবু নোংমদি অহলশিংনা অঙাঙ ওইরিঙৈগী নুংঙাইবতনা থল্লবা মীৎকুপতুদা অপনবা পীরক্লম্মি। কমদৌনা থোকখিবনো হায়বদা নোংমা মহাক্কী মরূপ অমনা মপান লমদগী পুশিল্লকপা অচৌবা অমদি ফজরবা শান্নপোৎ অমা পুরক্লম্মি। মতমদুদা মখোয়গী পুক্নীং অদু শান্নবগী মহুত্তা শান্নপোৎ অদু উত্থোকপরোমদা ওনশিনখি। শান্নরিবা মশান্নদুগী মহুত্তা শান্নপোৎ অদুনা ময়ামদুগী পুক্নীং চিংশিনবগী মফম ওইরকখি। অঙাঙ অদু হান্নদি শান্নদুনা ময়ামগা পুল্লম্মি, অমদি শান্নবদা পুক্নীং লুপ্লম্মি; হায়রিবা অঙাঙ অদু ময়াম মরক্তগী তোঙান্না তাবা হৌরক্লম্মি। মায়কৈ অমদা অঙাঙ অতৈদগী তোপ তোপ্পগী ৱাখল্লোন অমনা মহাক্কী পুক্নীংবু খুদুম চনখিরম্মি। মমল তাঙলবা শান্নপোৎ অদুদা শেমদোক্নবগী পোৎশক অমত্তা য়াওরমদে; নৎৎত্রগা তম্নবগী মচাক অমতা য়াওরমদে। মদুনা হৈশিংলবা অঙাঙ অমবু নমথখিরম্মি, লুমশিনখিরম্মি অমদি ময়োল খুইথহল্লম্মি। শান্নপোৎ অদুনা পোঙজবা, মরল মথুম লৈবা অমদি নোঞ্জবা হৈতবা মতৌ উৎলম্মি, অদুবু মদুনা অঙাঙ অমগী হৈশিংলবা ৱাখল্লোন শেনগৎপগী অমদি চাউখৎলকপগী ময়োলবুদি থৎখিরম্মি। শান্নপোৎ অদু লৈহৌখি অদুবু মশান্ন অদুদি লোইশিনখি অমদি অঙাঙ অদুগী ৱাখল ময়োল চোঙলকপসু লেপখিরম্মি। মরম অসিনা গুরুদেবনা হেক হেক হায়বদা শান্নপোৎ হায়বসি অঙাঙ অমগী অঙাঙ ওইবগী মতৌদুবু পুথোরকপা অমদি মখোয়গী হৈশিংবগী মতৌ উৎহনবা পোৎশক ওইগদবনি হায়বসিনি। নেসনেল এজুকেসন পোলিসীদা শান্নপোৎনা অঙাঙগী পুন্সিগী তোঙান তোঙানবা মশকশিংদা পীবা শাফমগী মতাংদা পুক্নীং য়াম্না চিংশিল্লি। শান্ন-শান্ননা তমবা, শান্নপোৎ শাবা তমবা, শান্নপোৎ শাফমদা চৎপা হায়রিবশিং অসি করিকুলমগী শরুক অমা ওইহল্লে। মরূপশিং, ঐখোয়গী লৈবাক্তা ইরমদমগী শান্নপোৎকী ইনাক খুল্লবা চৎনবী অমা লৈ। অফবা শান্নপোৎশিং শাবদা মখুৎ নাইরবা হৈশিংলবা খুৎহৈবা কয়া লৈরি। ভারতকী মফম খরদি শান্নপোৎকী কলচর হায়বদি শান্নপোৎকী মকোন ওইনা চাউখৎলক্লি। কর্নাতকাগী রামনগরমদা লৈবা চন্নপত্না, অন্ধ্র প্রদেশগী কৃষ্ণদা লৈবা কোন্দাপল্লি, তামিল নাদুগী থঞ্জবুর, অসামগী ধুবরি, উত্তর প্রদেশকী বরানসীনচিংবা মফম কয়া লৈরি, ঐখোয়না মমীং কয়া পনবা য়াই। মালেমগী শান্নপোৎকী ইন্দস্ত্রী অসি লুপা করোর লাখ ৭ হেনবগী মমল লৈ খঙবদা অদোম ঙকপা ফাওরমবা য়াই। অসিগুম্লবা চাউরবা লুপা করোর লাখ ৭গী লল্লোন ইতিক্কী মফমসিদা ভারতকী শরুক্তি য়াম্না পীক্লি। হৌজিক পুৱারীগী লন, চৎনবী, খেন্নবা অমদি নহা ওইরিবা মীশিং য়াম্না লৈবা লৈবাক অমনা শান্নপোৎকী কৈথেলদা শরুক মচা অমত্তং কনবসিদা পুক্নীংদা নুংঙাইবা ফাওগদ্রা হায়বসি খন্থদুনা য়েংবীয়ু। কৈদৌদসু ফাওরোই, অদোমসু ৱাফমসি তারবা মতুংদা পুক্নীংদা নুংঙাইবা ফাওরোই। মরূপশিং শান্নপোৎকী ইন্দস্ত্রী অসি খোঙজেল য়াম্না য়াঙনা চৎলি। কোত্তেজ ইন্দস্ত্রী, অপীকপা ইন্দস্ত্রী, এম.এস.এম.ই.শিং ওইজরবসু হীরমসিদা অচৌবা ইন্দস্ত্রীশিং অমসুং লনাই ওন্ত্রপ্রিনরশিংসু মসিগী মনুংদা চল্লি। লৈবাকসিনা পুন্না কনমিন্নদুনা য়োকখৎমিন্নবা তাই। অসিগুম্বশিংগী মরক্তা অন্ধ্র প্রদেশগী ভিসাখপত্নমগী মিস্তর সি.ভি. রাজু লৈরি। মতম অমদা মহাক্কী খুঙ্গঙগী এতি-কোপ্পকা শান্নপোৎশিং অসি য়াম্না পাম্নরম্মি। শান্নপোৎশিং অসিগী তোপ তোপ্পা মশক হায়রগদি – মখোয়সি উনা শাবনি, অদুগা অনিশুবদা শান্নপোৎশিং অসিদা অদোম্না চিথেক নাইবা নৎত্রগা কাচিন অমত্তা উবা ফংলোই। হায়রিবা শান্নপোৎশিং অসি মায়কৈ খুদিংদা মতুম তাই মরম অসিনা মসিনা অঙাঙ শোকহনবগী মরম অমত্তা লৈতে। সি.ভি. রাজুনা মহাক্কী খুঙ্গঙগী খুৎহৈবশিংগা লোয়ননা এতি-কোপ্পিকা শান্নপোৎশিংগী অনৌবা ইহৌ অমা হৌরক্লি। অফবা ক্বালিতীগী এতি-কোপ্পিকা শান্নপোৎশিং শাদুনা সি.ভি. রাজুনা হায়রিবা লমদমদুগা শান্নপোৎশিংগী মাঙলুরবা মিংচৎ অমুক হন্না পুরক্লে। ঐখোয়না শান্নপোৎকী খুত্থাঙদা তৌবা য়াবা থবক অনিদি – ঐখোয়গী পুন্সিগী হৌখ্রবা মিংচৎশিং অমুক হন্না পুরকপা অমদি ঐখোয়গী তরং তরংবা তুংগী পুন্সি অমা শেমগৎপা হায়বসিনি। ঐগী স্তার্ত-অপগী মরূপশিংদা, ঐখোয়গী অনৌবা ওন্ত্রপ্রিন্যুরশিংদা ঐনা হায়রি – শান্নপোৎশিংগীদমক পুনশিন্সি… ঐখোয় পুনশিন্দুনা শান্নপোৎ পুথোকসি। মীপুম খুদিংমক্কী ওইনা হৌজিক ইরমদমগী শান্নপোৎশিংগীদমক খোঞ্জেল থোকপা মতম্নি। লাক্লো, ঐখোয় ঐখোয়গী নহাশিংগীদমক অফবা মখলগী শান্নপোৎশিং শারসি। শান্নপোৎশিং অসি অঙাঙ ওইবগী মতৌবু শাত্তোকহনবা অমদি মোমোন মীনোক পুরকপা ঙমবা ওইগদবনি। মহৌশাগী অকোয়বগী ফীভমগসু চানবা শান্নপোৎ ঐখোয় শাসি।
মরূপশিং, মতৌ অসুম্না কম্প্যুতর অমসুং স্মার্তফোনগী মতম অসিদা, কম্প্যুতর গেমশিংগী চৎনবী অমসু চাউনা লাক্লি। হায়রিবা মশান্নশিং অসি অঙাঙ অমসুং অহল খাক্তনা শান্নরি। অদুবু হায়রিবা মশান্নশিং অসিদসু মখোয়গী থীমশিংদি কান্নদবনা অয়ামবা ওইরি। ঐখোয়গী লৈবাক অসিদা ৱাখল, ৱাখল্লোন কয়া লৈরি; ঐখোয়গী পুৱারী য়াম্না ইনাক খুল্লি। ঐখোয়না মদুদা য়ুম্ফম ওইদুনা গেম শেমবা য়াবরা? ঐনা লৈবাকসিগী হৈশিংলবা নহাশিংদা হায়রি – ভারত্তা গেম শেম্মু অমদি ভারত্তা য়ুম্ফম ওইবা গেমসু শেম্মু। মসিমসু হায়রি, মশান্ন অসি হৌহল্লসি! মরম অসিনা ঐখোয় হীরমসিদা মায় ওনশিল্লসি।
মরূপশিং, ভর্চুএল গেমশিং ওইরবসু, শান্নপোৎশিং ওইরবসু ইরোমদোম লেপচবা ভারত কেম্পেন্দা পুম্নমক্না মরুওইবা থৌদাং য়াগদৌরিবনি অমদি মদুদা খুদোংচাবশিংসু তাদুনা লৈরবনি। চহী চাম্মগী মমাঙদা নন-কোওপরেসনগী ইহৌ হৌরকপদা গজান্ধীজিনা ইরমখি – “নন-কোওপরেসন ইহৌ অসি লৈবাক মীয়ামদা মখোয়গী মশানা মশাবু ইকায়খুম্নজবা অমদি মখোয়গী মপাঙ্গলদুবু খঙহন্নবা থৌরাং অমনি”।
ঙসি, ঐখোয়না লৈবাকসিবু মরোমদোম লেপচবা ঙম্নবা হোৎনরকপা মতমদা ঐখোয়না চপ চানা থাজবা অমগা লোয়ননা চঙশিনগদবনি; লৈবাকসিবু হীরম খুদিংদা মরোমদোম লেপচবা ঙমহনগদবনি। নন-কোওপরেসন ইহৌগী মশক্তা হুনখিবা মরূদু হৌজিক্তি মরোমদোম লেপচবা ভারতকী খোঙনাং পাম্বী অমদা ওন্থোকপা হায়সি ঐখোয় পুম্নমক্কী থৌদাং ওইরে।
ঐগী নুংশিরবা লৈবাক মীয়ামশিং, ভারত মচাশিংনা অনৌবা ৱাখল্লোন অমসুং পাম্বৈশিং পীবগী লমদা তৌবা ঙম্বশিং মীপুম খুদিংমক্না খঙনরে, অদুগা কত্থোকপা অমদি পুক্নীং ইহুল খঙবা হায়বা ৱাফমশিংসি লৈরবা মতমদা হায়রিবা মঙম অসিগী পনখৈ লৈরোই। থাসিগী হৌরকপা মতমদা লৈবাকসিগী নহাশিংগী মফমদা এপ পুথোকপগী চেলেঞ্জ অমা থমখি। ঐখোয়গী নহাশিংনা হায়রিবা আত্ম নিরভর ভারত এপ ইনোভেসন চেলেঞ্জ অসিদা ইচঙ থৌনা শরুক য়াখি। এন্ত্রী লিশিং ৭গী ময়াদা ফংখি; মসিগী মনুংদসু, শরুক অহুম থোকপগী অনিগী ময়াদি অনিশুবা অমদি অহুমশুবা থাক্কী ময়োল্লমশিংদা লৈবা নহাশিংনা শেম্লকপনি। মসি মরোমদোম লেপচবা ভারতকী, লৈবাকসিগী তুংগীদমক য়াম্না য়াইফরবা খুদম্নি। আত্ম নিরভর ভারত এপ ইনোভেসন চেলেঞ্জকী মহৈ উরবদি অদোম শোয়দনা পেনগনি। নীংথিনা খন্দোক খঞ্জিন তৌরবা মতুংদা তোঙান তোঙানবা কাঙলুপ্তা এপ দজন অনিগী ময়াদা মনাশিং পীখি। হায়রিবা এপশিং অসি খঙজিনহৌরো অমদি মখোয়গা শম্নহল্লো। অদোমসু অসিগুম্বা এপশিং শেম্নিংবগী ইথিল পোকহল্লকপসু য়াই। হায়রিবশিংসিগী মনুংদা ‘কুতুকি কিদ্স লর্নীং এপ’ কৌবা অমা য়াওরি। মসি অঙাঙশিংনা ঈশৈ অমসুং ৱারীগী খুত্থাঙদা চৈশিংলোন অমদি কাংলোনগী মরমদা লায়না তমবা য়াবা ইন্তরেক্তিব এপ অমনি। মসিদা থবক থৌওংশিং অমসুং গেমশিংসু য়াওরি। অসুম্না মাইক্রো ব্লোগ্গিং ফম্পাক্কী এপ অমসু য়াওরি। মসিগী মমীং ককু কৌই। মসিদা ঐখোয়না ঐখোয়গী ৱাখল্লোনশিং ফোঙদোকপা অমদি ইমালোনদা ৱাহৈ, ভিদিও নৎত্রগা ওদিওগী খুত্থাঙদা ৱারী ৱাতায় তৌনবা য়াই। মতৌঔ অসুম্না চিঙ্গারি এপসি নহাশিংগী মরক্তা পাম্নবা হেনগৎলক্লি। অস্ক সর্কার কৌবা এপ অমসু য়াওরি। মসিদা অদোম্না চেত বোতকী খুত্থাঙদা ৱারী ৱাতায় তৌবা য়াই অমদি লম্বী অহুম – ৱাহৈ, ওদিও অমদি ভিদিওগী খুত্থাঙদা লৈঙাক্কী স্কিম অমা হেক্তগী মতাংদা মরীক চুম্বা ইন্ফোর্মেসন ফংবা য়াই। মসিনা অদোমদা চাউনা মতেং ওইগনি। স্তেপ সেত গো কৌবা অতোপ্পা এপ অমসু লৈরি। মসি ফিতনেস এপনি অমদি মসিনা অদোম্না কয়া য়াম্না খোঙনা চৎলবগে, অদোম্না কেলোরি কয়া য়াম্না তুমহনখ্রবগে হায়বশিং য়েংশিল্লি; মসিনা দেতাশিং য়েংশিন্দুনা অদোমবু তিঞ্জঙ কায়জঙদনা লৈবদা পুক্নীং থৌগৎলি।
ঐনা খুদম খরখক পনবনি। অতোপ্পা এপ কয়া অমসু চেলেঞ্জ অসিদা মায় পাকখি। ইস ইক্বেল তু, বুক্স এন্দ এক্সপেন্স, জোহো ৱর্কপ্লেস অমদি এফ.তি.সি. তেলেন্ত নচিংবা লল্লোন ইতিক্কী অমদি গেমিং এপশিংসু য়াওরি। মখোয়সিং অসি নেততা থিরগা হায়রিবা এপশিংসিগী মতাংদা ৱাফম কয়া থেংনবিগনি। মাঙদা থোরকউ – অনৌবা ৱাখল্লোন খরা পুথোকউ; থবক খরা পায়খৎলু। ঙসি অপীকপা স্তার্ত-অপ ওইনা অদোম্না হোৎনখিবা অসিনা হয়েংদি অচৌবা কম্পেনী ওল্লক্কদৌরিবনি অমদি মালেমগী ভারতকী খুদম ওইরক্কদৌরিবনি। ভসি মালেমসিদা লৈরিবা অচৌবা কম্পেনীশিং অসি মতম অমদা স্তার্ত-অপশিং ওইরম্লিবনি হায়বসি অদোম্না কাউরোইদবনি।
নুংশিরবা লৈবাক মীয়ামশিং, ঐখোয়গী অঙাঙশিংনা অমদি ঐখোয়গী মহৈরোয়শিংনা মখোয়গী খ্বায়দগী ফবা মতিক মঙম উত্থোক্নবগীদমক মখোয়গী তৌবা ঙম্বদু উত্থোকপিয়ু; লোয়ননা মচি ওইবা চীঞ্জাক অমসুং নীংথিনা য়োকপী-থাকপীবনসু অচৌবা থৌদাং লৌরিবনি। সেপ্তেম্বর থা অসি লৈবাক পুম্বদা ন্যুত্রিসন থা ওইনা পাঙথোক্কদৌরি। লৈবাক অমসুং মচি ওইবা চীঞ্জাক অনিসি য়াম্না অনকপা মরী লৈনৈ। ঐখোয়গী হায়নবা অমা লৈ – “য়থা অন্নম তথা মন্নম” মসিগী ৱাহন্থোক্তি পুক্নীং অমসুং ৱাখল ফবা হায়বসি ঐখোয়না চারিবা চীঞ্জাক্কা হকথেংননা মরী লৈনৈ। খঙ-হৈরবশিংনা হায়বদা অঙাঙশিংনা পিবুক্নুংদা লৈরিঙৈ অমদি অঙাঙ ওইরিঙৈ মতমদা মচি ওইবা চীঞ্জাক নীংথিনা চাবা ফংলিমখৈ মখোয়গী পুক্নীং ৱাখল ফবা হেল্লি অমদি মখোয়না মশা মউ ফনা লৈবা ঙম্মি। অঙাঙশিং নীংথিনা য়োক-থাক্ননবা মমাশিংনা অফবা চীঞ্জাক মরাং কায়না চাবা হায়বসিসু চপ মান্ননা মরুওই। মচি ওইবা চীঞ্জাক হায়বসিদা অদোম্না চারিবখক্তা নত্তনা কয়া য়াম্না চাবা অমদি কয়াম তোয়না চাবা হায়বসিসু মথৌ তাই। মসিনা তাকপদি অদোম্না মথৌ তাবা মচাকশিং নীংথিনা ফংলবরা হায়বসিনি। অদোম আইরন, কেলসিয়ম , সোদিয়ম, ভিতামিন চাবা ফংলিবরা নৎত্রগা ফংদবরা হায়বসিনি। হায়রিবা পুম্নমক অসি মচি ওইবা চীঞ্জাক্কী মরুওইবা মচলশিংনি।
মচি ওইবা চীঞ্জাক্কা মরী লৈনবা ইহৌ অসিদা মীয়াম্না শরুক য়াবা হায়বসি য়াম্না মরু ওই। মীয়াম্না শরুক য়াবনা মসিবু মায় হনগদৌরিবনি। ঐখোয়গী লৈবাকসিদা হৌখিবা চহী খরসিদা, মায়কৈ অসিদা থরাং কয়া লৌখৎখ্রে। মরুওইনা ঐখোয়গী খুঙ্গঙশিংদা, মীয়াম্না শরুক য়াদুনা মসিবু মীয়ামগী ইহৌ অমা ওন্থোক্লে। ন্যুত্রিসন চয়োল ওইরবসু ন্যুত্রিসন থা ওইরবসু, থৌরাং অসিগী খুত্থাঙদা মীয়ামদা হেন্না হেন্না পাক শন্না খঙহল্লি। মহৈ তম্ফমশঙশিংসু মসিদা য়াওশিনহল্লে। অঙাঙশিংগী মরক্তা চাংদম্নবা হেলহন্নবা থৌরাং পায়খৎলি, মীয়ামদা পাক শন্না খঙহন্নবসু হোৎনরি। সেক্সন অমদা ক্লাস মোনিতর অমা লৈবগুম্না ন্যুত্রিসন মোনিতর অমা লৈগদবনি অদুগা রিপোর্ত কার্দ লৈবগুম্না ন্যুত্রিসন কার্দসু হৌদোক্কদবনি। হায়রিবশিং অসি হৌজিক হৌদোক্নবা চঙশিল্লিবা থৌরাংশিংগী মরক্তা খরনি। ন্যুত্রিসন থা মনুংসিদা, মাই গোভ পোর্তেলনা চীঞ্জাক অমসুং মচি ওইবা মচলগী মতাংদা কুইজ অমা পাঙথোক্কদৌরি, অমদি মিম চাংদম্নবা অমসু পাঙথোক্কদৌরি। মরম অসিনা মসিদা শরুক য়াবীয়ু অমদি অতৈবুসু পুক্নীং থৌগৎপিয়ু। মরূপশিং, করিগুম্বা অদোমদা গুজরাত্তা লৈবা সর্দার বল্লবভাই পতেলগী স্তেচু ওফ য়ুনিতীদা চৎপগী খুদোংচাবা ফংখিদ্রগসু, মসিনা লাইচৎ অসিগী মতুংদা হাংদোরকপা মতমদা, অদোম্না মফমসিদা চৎনবগী তাঞ্জা ফংলকখিগনি। মফমদুদা তোপ তোপ্পা মখলগী ন্যুত্রিসন পার্ক অমা শেমগৎলে। অদোম্না মফমদুদা নুংঙাইরবা থৌওং কয়াগা লোয়ননা মচি ওইবা চীঞ্জাক্কী মরী লৈনবা মহৈ মশিং কয়া উবা ফংগনি।
মরূপশিং, ভারত অসি চীঞ্জাক অমসুং থক্নবা মহী মনাইশিংগী লমদা খেন্নবা মখল কয়া লৈবা অচৌবা লৈবাক অমনি। ঐখোয়গী লৈবাকসিদা তোঙান তোঙানবা থারুক তরুক লৈ, অইং অশাগী ফীভম খেন্নবগী মতুং ইন্না তোঙান তোঙানবা মফমশিংদা তোঙান তোঙানবা মহৈ মরোংশিং পুথোকই। মরম অসিনা অকক্নবা মফম অমদা লৈরিবা থারুক্কী মতুং ইন্না, লমদমদুগী চানবা চেং-হৱাই, উহৈ-ৱাহৈ অমদি মফমদুদা থাবা মনা মশিংশিং য়াওহন্নবা নীংথিনা চাং কক্লবা অমদি মচি ওইবা মচাক মরাং কায়না য়াওরবা দাইতকী প্লান অমা শেমগদবনি। খুদম ওইনা হায়রবদা, রাগি/ ফিঙ্গর মিল্লেত অমসুং জোৱার/সোর্ঘুমনচিংবা কোর্স গ্রেনশিং য়াওরবা মিল্লতশিং অসি কান্নরবা মচি ওইবা চীঞ্জাকশিংনি। এগ্রিকলচরেল ফন্দ ওফ ইন্দিয়া অমা শেমগৎলি, মসিদা দিস্ত্রিক খুদিংমক্তা থাবা মহৈ মরোংশিংগী অমদি মখোয়গী মচি ওইবা মচলগী মরমদা মরীক চুম্বা ৱাফম য়াওগনি। ফন্দ অসিনা অদোম পুম্নমক্তা চাউনা কান্নবা পীগনি। লাক্লো, ন্যুত্রিসন থা মনুংসিদা ঐখোয় মীপুম খুদিংদা মচি ওইবা চীঞ্জাক চাননবা অমদি হকচাঙ ফনা লৈননবা পুক্নীং থৌগৎলসি।
নুংশিরবা লৈবাক মীয়ামশিং, চয়োল খরগী মমাঙদা ঐখোয়না ঐখোয়গী নীংতম্বগী নুমিৎ পাঙথোক্লিঙৈদা, নুংঙাইরবা পাউ অমনা ঐগী পুক্নীং চিংশিনখি। পাউ অসি ঐখোয়গী থৌনা ফরবা লান্মী অনিগী মরমদনি।অমনা সোফিনি অদুগা অতোপ্পা অমদুনা ভিদানি। সোফি অমসুং ভিদা চীফ ওফ আর্মী স্তাফ ‘কমেন্দেসন কার্দ’ পীখিবা ভারত লান্মীগী হুই অনিনি।সোফি অমসুং ভিদানা ইকায়খুম্নবা অসি মখোয়না পুক্নীং চঙনা লৈবাকপু ঙাকথোক্নবগীদমক পাঙথোকখিবা থৌদাংগীদমক ফংখিবনি। ঐখোয়গী খুৎলয়া পায়বা লান্মীশিং অমসুং ঙাকশেলগী লান্মীশিংগী লৈবাক্কীদমক হিংলিবখক্তা নত্তনা লৈবাক্কীদমক থৱায় কৎখ্রবা থৌনা ফরবা হুই কয়াসু লৈরি। অসুগুম্বা হুইশিং অসিনা মশিং থিঙমদ্রবা বোম পোখায়গদবা অমদি তেরোরিস্তশিংগী খুজিল থৌরাং কয়া মায় পাকহনদনবা থবক্তা অচৌবা মরুওইবা থৌদাং লৌখি। মতম খরগী মমাঙদা লৈবাক্কী ঙাকশেলগী লমদা হুইশিংগী থৌদাংশিংগী মতাংদা অকুপ্পা ৱারোল কয়া খঙখি অমদি ৱারী কয়াসু তাবা ফংখি। বলরাম কৌবা অসিগুম্বা হুই অমনসু অমরনাথ য়াত্রাগী লম্বীদা খুৎশু খুৎলায়শিং থম্লমবা মনম নমদুনা পুথোকখি। হুই ভাবনানা ২০০২দা আই.ই.দি. থিখি। আই.ই.দি. লৌথোক্নবা হোৎনরিঙৈদা তেরোরিস্তশিংনা বোম অমা পোকখায়হল্লকপদগী হুই অদু থৱায় থাখি। চহী অনি অহুমগী মমাঙদা ছত্তিসগরগী বিরাপুরদা, সি.আর.পি.এফ.কী স্নিফর হুই ক্রেক্করসু আই.ই.দি. পোকখায়বা থৌদোক অমদা থৱায় থাখি। অদোম্না নুমিৎ খরনিগী মমাঙদা বীদ পুলিসনা মখোয়গী হুই রোক্কীদা ইকায়খুম্নবা মপুং ফানা কায়ন-থৌরম পাঙথোকপগী য়াম্না পুক্নীং নুংশিবা সীন অমা উবা ফংলমগনি। রোক্কীনা পুলিসপু কেস ৩০০ হেনবগী ৱারোয়শিন পুরকপদা মতেং পাংখি। দিজাস্তর মেনেজমেন্ত অমদি মী কনবগী মিসনশিংদা হুইশিংগী মশক থোকপা থৌদাং লৈ। ভারত্তা এন.দি.আর.এফ., নেসনেল দিজাস্তর রেস্পোন্স ফোর্সকী অখন্ননা তাকপী তম্বীরবা হুই দজন কয়া লৈ। য়ুহার হায়বা মতমদা, বিল্দিং নীংখায়বা মতমদা, হায়রিবা হুইশিং অসি অতেক অকায়শিংগী মরক্তা চপ্তুনা লৈবা মী থিবদা য়াম্না হৈথোই শিংথোই।
মরূপশিং, ভারতকী হুই মখলশিংগী অসি য়াম্না ফৈ অমদি তৌবা ঙম্মি হায়না ঐঙোন্দা হায়। ভারতকী হুই মখলশিংগী মরক্তা মুধোল হাউন্দ অমদি হিমাচলি হাউন্দশিং য়াম্না ফবা হুইশিংনি। রাজাপলায়ম, কন্নি, চিপ্পিপরাই অমদি কোম্বাইসু অফবা ভারতকী হুই মখলশিংনি। মখোয়সি মমল য়ামদে অমদি ভারতকী অকোয়বগী ফীভম অমদি ঈশিং নুংশিৎকা হেন্না চাশিন্নৈ। হৌজিক্তি ঐখোয়গী সিক্যুরিতী এজেন্সীশিংনা অসিগুম্বা ভারতকী হুই মখলশিং অসি মখোয়গী সিক্যুরিতী স্ক্বাদতা লৌশিল্লি। কুইদ্রিবা মতমদা, মুধোল হাউন্দ হুইশিং অসি ত্রেন তৌদুনা আর্মী, সি.আই.এস.এফ. অমসুং এন.এস.জি.গী দোগ স্ক্বাদতা লৌশিনখ্রে; কোম্বাই হুইসু সি.আর.পি.এফ.তা লৌশিনখ্রে। মখোয়বু হেন্না ফগৎহন্নবা অমদি হেন্না কান্নবা ওইহন্নবা ইন্দিয়ন কাউন্সিল ওফ এগ্রিকলচর রিছর্চনা ভারতকী হুই মখলশিংগী মতাংদা থিজিল্লি। হায়রিবা হুই মখলশিংসিগী মরমদা ইন্তরনেত্তা থিয়ু অমদি মখোয়গী মরমদা হেন্না খঙজিল্লু – হায়রিবা হুই মখলশিং অসিগী ফজবা অমদি মতিক ময়াইনা অদোমবু ঙকহনগনি। মথংদা অদোম্না হুই অমা য়োক্কে খল্লক্লবদি, অসিগুম্বা ভারতকী হুই মখলসিদগী অমা য়ুমদা পুরক্নবা ৱাখল খনবীয়ু। আত্মনির্ভর ভারতনা মীয়ামগী লাইৱা ওইরক্লিবা মতমসিদা মসিগী ইথিলদগী হীরম অমবু করম্না য়ৌহন্দনা থমগদগে?
ঐগী নুংশিরবা লৈবাক মীয়ামশিং, ঙসিদগী নুমিৎ খরগী মতুংদা সেপ্তেম্বর ৫দা ঐখোয়না ওজাগী নুমিৎ পাঙথোক্কদৌরি। ঐখোয়গী পুন্সিগী লম্বীদা ঐখোয়না ফংখ্রিবা মায় পাকপশিংগী মরমদা খল্লুবা মতমদা ওজা অমা নৎত্রগা অমা হেক্তা নীংশিংলকই। থুনা হোংলক্লিবা মতম অমসুং কোরোনা লাংফমনা ঐখোয়গী ওজাশিংদা অনৌবা শীংনবা অমা থেংনরি। ঐখোয়গী ওজাশিংনা শীংনবা অসিবু লৌশিনবখক্তা নত্তনা মসিবু খুদোংচাবা তাঞ্জা অমা ওন্থোরকপসিদা ঐঙোন্দা নুংঙাইবা ফাওই। মহৈ মশিং তমবদা তেক্নোলোজী হেন্না হেন্না শীজিন্ননবা, অনৌবা খুৎলায়শিং হাপচিন্নবা, মহৈরোয়শিংবু অপনবা লৈতনা মতেং পাংননবা লম্বী কয়া ঐখোয়গী ওজাশিংনা শীজিন্নরি… মখোয়না হায়রিবা থৌওংশিং অসি মখোয়গী মহৈরোয়শিংদসু থংথরম্মি। ঙসিদি লৈবাক শিনবা থুংনা, হীরম খরদা নৎত্রগা খরদা অনৌবা ৱাখল্লোনশিং পুথোক্নরক্লি। মহৈরোয়শিং অমসুং ওজাশিংনা অনৌবা খরা তৌননবা পুনশিন্নরি। নেসনেল এজুকেসন পোলিসীনা লৈবাকসিদা অনৌবা অহোংবা অমা পুরক্কনি অমদি ঐখোয়গী ওজাশিংনা মসিগী কান্নবা মশকশিং ঐখোয়গী মহৈরোয়শিংদা মমুৎ তানা খঙহনবগী মশক থোকপা থৌদাং য়ারক্কনি হায়না ঐনা থাজৈ।
মরূপশিং, মরূওইনা ঐগী ওজা ওইরিবা মরুপশিং, ২০২২দা ঐখোয়গী লৈবাকসিনা নীং তম্বগী চহী ৭৫ শুবগী থৌরম পাঙথোক্কদৌরি। নীং তমদ্রিঙৈ মমাঙদা, ঐখোয়গী লৈবাক্কী নীংতমবগী লানগী শাংলবা পুৱারী লৈ। মতমদুদা, নীংতম লালহৌবশিংনা থৱায় কৎখিদবা অমদি লৈবাক্কীদমক কত্থোকলখিদবা লৈবাকসিগী মফম অমত্তা লৈতে। ঙসিগী মীরোলসিদা ঐখোয়গী মহৈরোয়শিংনা অসিগুম্বা নীংতম লালহৌগী লান্মীশিং খঙজিনবা; মখোয়গী ৱাখল্লোনশিং মখোয় মখোয়গী দিস্ত্রিক অমদি এরিয়াশিংদা ইথিল পীবা মথৌ তাই; নীংতম ইহৌদা করি থোকখিবগেও কনানা মপুন্সি কৎখিবগে, কনাবুনা কৈশুমশঙদা কয়াম কুইনা থমখিবগে – হায়বনচিংবা নীংতম লানগী পুৱারীশিংগী মতাংদা অমদি মখোয়গী লমদমদুদা থোকলখিবা থৌদোকশিংগী মতাংদা ঐখোয়গী মহৈরোয়শিংদা খঙহল্লবা মতমদতা ঐখোয়গী মহৈরোয়শিংগী পুন্সিদা অদুগুম্বা ইথিলশিংদুগী মমী তারক্কনি। মায়কৈ অসিদা থবক কয়া তৌবা মথৌ তারি অমদি ঐখোয়গী ওজাশিংনা মসিদা মশক থোকপা থৌদাং লৌরি। খুদম ওইনা হায়রবদা, অদোম্না লৈরিবা দিস্ত্রিক্তুদা হৌখিবা চহীচাসিদা নীংতম লানগী মতমদা করিগুম্বা থৌদোক থোকখিবা লৈবরা? মসিনা ঐখোয়গী মহৈরোয়শিংগী থিজিনবগী হীরম অমসু ওইগনি। স্কুলশিংগী খুৎনা ইবা লোগ অমা শেমবা য়াই… করিগুম্বা নীংতম ইহৌগা মরী লৈনবা মফম অমা অদোমগী মনাক্তা লৈরবদি মফমদুদা মহৈরোয়শিংগী খোঙচৎ অমা শীন্বিবা য়াই। মহৈ তম্ফমশঙ খরগী মহৈরোয়শিংনা ঐখোয়গী নীংতম্বগী চহী ৭৫ শুরকপগী থৌরমবু মশক তাক্নবা ঐখোয়গী নীংতম ইহৌগী হিরোশিংগী মতাংদা শৈরেং অমসুং থিএত্রিকেল ৱারী ৭৫ ইনবা ফিরেপ লৌবা য়াই। অদোমগী হোৎনজমল অদুনা মতমগী ইরোলনুংদা মাঙখ্রবা লৈবাক্কীদমক হিংখিবা অমদি থৱায় কৎখিবা শিংথানবিদ্রবা হিরো লাখ কয়াগী ৱারী মাঙদা পুথোরক্কদৌরিবনি। ঐখোয়গী নীংতম্বগী চহী ৭৫ শুরকপসিদি অসিগুম্বা মীওইশিংগী থৌদাংশিং নীংশিংবা অমদি মশক খঙবা হায়বসিনা মখোয়গী মফমদা মতিক চাবা ইকায়খুম্নবা ওইগনি। সেপ্তেম্বর ৫দা ওজাগী নুমিৎ পাঙথোক্কদৌরিবসিগা লোয়ননা ঐনা ঐখোয়গী ওজা ওইরিবা মরূপশিংগী মফমদা শেম শাবা হৌদুনা মীপুম খুদিংমকপু হীরমসিদা চিংশিন্দুনা পুরক্নবা ফীভম অমা খুৎশম্ননা শেমগৎপিনবা পুক্নীং চিংশিঞ্জরি।
ঐগী নুংশিরবা লৈবাক মীয়ামশিং, লৈবাক অসিনা মহাক্না থোংদোরক্লিবা চাউখৎপগী লম্বীদা চৎলি অমদি খোঙচৎ অসি মীপুম খুদিংমক্না খোঙচৎসিগী শরুক অমা ওইনা অমদি লম্বীসিদা চৎলিবা মীওই অমা ওইনা শরুক য়ারবখক্তদা নুংঙাইবা খোঙচৎ ওইগনি। মসি ওইহন্নবগীদমক, মীপুম খুদিংমক হকচাঙ ফনা অমদি পুক্নীং মকা লাম্না লৈবা অমসুং কোরোনাবু মায়থিবা পীননবা ঐখোয়গী অপুনবা থৌদাংগী শরুক অমা ওইমিন্নবা মথৌ তাই। “মিতর অনিগী অরাপ্পা, তঙাই ফদনা মায়খুম” সোসিএল দিস্তেন্সিংগী চৎন-পথাপ ঙাকপা অমদি মায়খুম শোয়দনা উপ্পা হায়বা কাংলোন অসি ঙাক্তুনা ঐখোয়গী হকচাঙ ফনা থম্বনা কোরোনা মায়থিবা পীবদা মতেং ওইগনি। হায়রিবা চৎন-পথাপশিং অসি ঙাক্না চৎননবা ঐনা অদোমদা নোল্লুকচরি অমদি ঐনা অদোমগী হকচাঙ ফনা লৈনবগীদমক থৌনীজরি। হকচাঙ ফনা অমদি নুংঙাইনা লৈবীয়ু হায়বা য়াইফরোল ৱাহৈসিগা লোয়ননা ঐখোয় মন কী বাতকী মথঙগী তাঙ্কক্তা অমুক উনরসি। হন্না হন্না থাগৎচরি।
খুরুজরি।
This is a time for festivals but at the same time, there is also a sense of discipline among people due to the COVID-19 situation. #MannKiBaat pic.twitter.com/8DWCNBy1Hx— PMO India (@PMOIndia) August 30, 2020
There is a close link between nature and our festivals. #MannKiBaat pic.twitter.com/ZzEqPEYA0F— PMO India (@PMOIndia) August 30, 2020
An inspiring example from Bihar... pic.twitter.com/ZhVtpp1SxM— PMO India (@PMOIndia) August 30, 2020
These days, the festival of Onam is also being celebrated with fervour.— PMO India (@PMOIndia) August 30, 2020
The zest of Onam has reached foreign lands. Be it USA, Europe or Gulf countries, the joys of Onam can be felt everywhere. Onam is increasingly turning to be an international festival: PM during #MannKiBaat
A tribute to India's farmers. #MannKiBaat pic.twitter.com/pf2PVs2ZaG— PMO India (@PMOIndia) August 30, 2020
During these times, I have been thinking about my young friends...— PMO India (@PMOIndia) August 30, 2020
I have been thinking - how can my young friends get more toys, says PM @narendramodi
The best toys are those that bring out creativity. #MannKiBaat pic.twitter.com/LQRbbzfVfg
Developing toy clusters in India to make our nation a toy hub. #MannKiBaat pic.twitter.com/ZKDOKugGgM— PMO India (@PMOIndia) August 30, 2020
Making toys for the entire world...India has the talent and the ability to become a toy hub. #MannKiBaat pic.twitter.com/rWGcJIY4Gq— PMO India (@PMOIndia) August 30, 2020
Let us team up for toys. #MannKiBaat pic.twitter.com/J9WtsEm5mf— PMO India (@PMOIndia) August 30, 2020
India is known as a land of innovators.— PMO India (@PMOIndia) August 30, 2020
PM @narendramodi talks about the impressive Aatmanirbhar Bharat App Innovation Challenge. #MannKiBaat pic.twitter.com/kjycHPSBqM
India is marking Nutrition Month. This will benefit young children. #MannKiBaat pic.twitter.com/ryxScfs9Ua— PMO India (@PMOIndia) August 30, 2020
Remembering those who have played a key role in protecting us... #MannKiBaat pic.twitter.com/A5fapVCdBS— PMO India (@PMOIndia) August 30, 2020
On 5th September we mark Teachers Day and pay tributes to Dr. S. Radhakrishnan. #MannKiBaat pic.twitter.com/SJQbolfUez— PMO India (@PMOIndia) August 30, 2020
Furthering a spirit of innovation among youngsters. #MannKiBaat pic.twitter.com/6tkZ5ddskv— PMO India (@PMOIndia) August 30, 2020
Important that our youth is aware about the heroes of our freedom struggle. #MannKiBaat pic.twitter.com/1RITDfW3kw— PMO India (@PMOIndia) August 30, 2020
Let us always remember the sacrifices of all those who worked towards India's freedom. #MannKiBaat pic.twitter.com/FDFeaKIsfu— PMO India (@PMOIndia) August 30, 2020


c: text/html

text:
ক্লাইমেত ফগৎহনবা তেক্নোলোজীশিং শিজিন্ননবগীদমক ময়ামদা পাক-শন্না এৱার্নেস পীনবগী পান্দম অমদা, আই.সি.এ.আর. ইন্সতিত্যুত পুম্নমক, রাজ্য অমদি কেন্দ্রগী এগ্রীকল্চরেল য়ুনিভর্সিতীশিং অমসুং কৃশি বিগ্যান কেন্দ্র(কে.ভি.কে.শিং)না শিনখিবা পান ইন্দিয়া প্রোগ্রাম অমদা, প্রধান মন্ত্রী, শ্রী নরেন্দ্র মোদীনা সেপ্তেম্বর ২৮গী অয়ুক্কী মপুং ১১ তাবা মতমদা ভিদিও কনফরেন্সিংগী খুৎথাংদা অখন্নবা মগুনশিং য়াওবা মহৈ-মরোং মখল ৩৫ লৈবাক অসিদা কৎলগনি৷ প্রোগ্রাম অদুদা, নেস্নেল ইন্সতিত্যুত ওফ বাইওতিক স্ত্রেস মেনেজমেন্ত রাইপুরগী নৌনা শারিবা কেম্পস অদু প্রধান মন্ত্রীনা লৈবাক অসিদা কৎলগনি৷
থৌরম অদুদা, প্রধান মন্ত্রীনা এগ্রীকল্চরেল য়ুনিভর্সিতীশিংদা গ্রীন কেম্পস এৱার্দ য়েন্থোক্লগনি অমদি অনৌ-অনৌবা মেথর্দশিং শিজিন্নরিবা লৌমীশিংগা ৱারি-ৱাতায় শানরগনি অমসুং থৌরম অদুদা ৱা ঙাংলগনি৷
থৌরম অদুদা লৌউ-শিংউবগী কেন্দ্রগী মন্ত্রী অমসুং ছত্তিশগরগী মুখ্য মন্ত্রীসু শরুক য়াখি৷
অখন্নবা মগুনশিং য়াওবা মহৈ-মরোং মখলশিংগী মরমদা
ক্লাইমেত চেঞ্জ অমদি মালন্যুত্রিসনগী চেলেঞ্জ অনি অসি থেংননবা অখন্নবা মগুনশিং য়াওবা মহৈ-মরোং মখলশিং ইন্দিয়ন কাউন্সিল ওফ এগ্রীকল্চরেল রিসর্স(আই.সি.এ.আর.)না শেমখ্রে৷ ক্লাইমেত ফগৎহনবা অমদি ন্যুত্রিনগী চাং ৱাংবগুম্বা অখন্নবা মগুনশিং য়াওবা মহৈ-মরোং মখল ৩৫ ২০২১ চহিদা শেমখ্রে৷ মসিদা য়াওরিবশিং অদুদি ইকংনা অকাইবা পীদবা হৱাই থরাক মানবা মনা-মশিং, ৱিল্ত, স্তেরিলিতী মোসেক লৈতবা পিজন পি, ঙন্না মুনবা নুং হৱাই মখল, লাইনা চংদবা ফৌ অমদি বাইওফোর্তিফাইদ গেহু মখলশিং, পর্ল মিল্লেত, চুজাক অমদি চিকপি, ক্বুইনো, বক্তহ্বিত, ৱিং বীন অমদি ফবা বীননি৷
মহৈ-মরোং খরদা ফংলিবা মীওইবা অমদি শা-ষনগী হকশেলদা শাথিনা শোকহল্লিবা এন্তি-ন্যুত্রিস্নেল ফেক্তরশিং থেংনরিবা মহৈ-মরেং মখলশিংসু হায়রিবা অখন্নবা মগুনশিং লৈরিবা মহৈ-মরোং মখলশিং অসিদা য়াওরি৷ অসিগুম্বা মহৈ-মরোং মখলশিংগী খুদমশিং অদুদি পুসা দবল জিরো মস্তার্দ ৩৩, <২% ইরুসিক এসিদ অমদি <৩০ পি.পি.এম. গ্লুকোসিনোলেতশিং য়াওবা অহানবা কেনোলা ক্বালিতী হাইব্রিদ আর.সি.ঐচ. ১ অমসুং এন্তি-ন্যুত্রিস্নেল ফেক্তর অনি মমিং ওইনা হায়রবদা কুনিজ ত্রিপ্সিন ইনহিবিতর অমদি লিপওক্সিজিনেস্তগী ফ্রী ওইবা নুং হৱাই মখল অমনি৷ নুং-হৱাই, সোর্ঘম অমসুং বেবী কোর্নশিংদা অখন্নবা মগুনশিং য়াওবা অতোপ্পা মখলশিং শেমখ্রে৷
নেস্নেল ইন্সতিত্যুত ওফ বাইওতিক স্ত্রেস মেনেজমেন্তগী মরমদা
বাইওতিক স্ত্রেস, হ্যুমেন রিসোর্সশিং শেমগৎপদা অমদি পোলিসী সপোর্ত পীবদা মরু ওইবা অমসুং স্ত্রাতিজিক রিসর্স পাংথোক্নবা রাইপুরদা নেস্নেল ইন্সতিত্যুত ওফ বাইওতিক স্ত্রেস মেনেজমেন্ত শেমগৎখ্রে৷ ইন্সতিত্যুত অসিনা ২০২০-২১ একাদেমিক সেসনদগী হৌদুনা পি.জি.কোর্সশিং হৌখ্রে৷
গ্রীন কেম্পেস এৱার্দশিংগী মরমদা
রাজ্য অমদি কেন্দ্রগী এগ্রীকল্চরেল য়ুনিভর্সিতীশিংনা মখোয় মখোয়গী কেম্পসশিং অসি হেন্না গ্রীন অমদি ক্লিন ওইহনগদৌরিবা অসিগুম্বা প্রেক্তিসশিং অসি শেমগৎনবা নত্রগা শিজিন্নবদা পুক্নিং থৌগৎনবা অমদি নেস্নেল এজুকেসন পোলিসী-২০২০গী মতুং ইন্না মহৈরোইশিংবু ‘স্বচ ভারত মিসন’, ‘ৱেস্ত তু ৱেল্থ মিসন’ অমসুং কম্ম্যুনিতী কন্নেক্তা শরুক য়াহনবদা হেন্না পুক্নিং থৌগৎনবা গ্রীন কেম্পস এৱার্দশিং অসি পীবা হৌখিবনি৷

robotstxt: allowed

filter: keep


text:
নোংমাইজিং নুমিত্তা জনতা কারফিউ পাঙথোকসি।
নোংমাইজিং নুমিত্তা জনতা কারফিউ পাঙথোকসি।
কোরোনাভাইরাসনা মালেমগী ওইনা লাইচৎ শন্দোরকলিবা অসিগী মতাংদা ভারতকী প্রধান মন্ত্রী নরেন্দ্র মোদিনা লৈবাক মীয়ামদা পীখিবা ৱারোলগী শম্লপ্পা ৱারোলঃ
- লাকলিবা চয়োল খরা অসিদা তঙাইফদবা নত্রবদি য়ারিবমখৈ য়ুমদগী মপালদা চৎথোকপিগনু।
- য়ারিবমখৈ অফিসকী নত্রগা করবারগী থবকশিং য়ুমদগী হোৎনবা য়াবমখৈ হোৎনবিয়ু।
- অহল ওইরবা মীওইশিংসু য়ারিবমখৈ মপান্দা চৎথোকপিগনু।
- নোংমাইজিং নুমিৎ মার্চকী ২২ অসিদা অয়ুক্কী পুং ৭ তগী নুমিদাংগী পুং ৯ ফাওবা মীয়াম্না মশানা মশাদা থমজবা কারফিউ "জনতা কারফিউ" পাঙথোকপিউ। এসেনসিয়েল সার্ভিসতা লৈবা নত্তনা অতৈ মীওইশিং নুমিৎ অসিদা য়ুমদগী মপালদা থোকপিগনু। মসিনা কোরোনাভাইরাসকী লাক্কদবা শিঙনবা কয়াগী শেমশাগদৌরিবনি।
- অৱাবা কয়া অসি মায়োক্নবগী শেমশারিবা অয়ুক নুমিদাং খাক্তনা থবক তৌরিবা পুম্নমকপু থাগৎপা ফোঙদোকপা ওইনা নোংমাইজিং নুমিৎ মার্চকী তাং ২২ গী নুমিদাং পুং ৫ তাবা মতমদা ইশাগী য়ুমগী থোঙজিন্দা, থোঙনাওদা লেপ্তুনা খুবাক খুদুনা মিনিত ৫ খক মখোয়গী তৌবিমল উৎসি।
- অদোমনা থবক শিজিন্নবিরিবা মীওইশিং লাক্লিবা নুমিৎ খরনি অসি থবক কারকপা ঙমদ্রবসু মীওইবা অমা ওইবগী মীনুংশিগা লোয়ননা ৱারেপ লৌবিদুনা মখোয়গী থাগী ফংফম থোকপা তোলোপ ককপিগনু।
- অদোম্না পাখৎতুনা পোৎচৈ খংলৈ লৈশিনবিগনু।
- মালেমগী ওইবা লাইচৎ অসিগী ঙাকথোকচনবা মশাগী মথৌদাং লৌনরি, অদোমসু অদোমগী থৌদাং মপুঙ ফানা লৌবিউ।


text:
লেবর অমসুং ইম্প্লোইমেন্ত মন্ত্রালয়
বিল্দিং এন্দ অদর কন্সত্রক্সন ৱর্করস (বি.ও.সি.দবল্যু.) কোতি অনিনা লোকদাউন মনুংদা শেলগী তেংবাং ওইনা লুপা কোতি ৪৯৫৭ ফঙখ্রে
Posted On:
23 JUN 2020 12:26PM by PIB Imphal
শীংথানিঙাই ওইবা খোংথাং অমা ওইনা লেবর অমসুং এমপ্লোইমেন্ত মন্ত্রালয়না মার্চকী তাং ২৪, ২০২০দা থোকখিবা এদবাইজরিগী পাউখুম ওইনা স্তেৎ সরকারনা হৌজিক ফাওবদা লুপা কোতি ৪৯৫৭গী য়াম্লবা শেনফম অমা লোকদাউন মনুংদা লৈবাক অসিগী রিজিস্তর তৌরবা কন্সত্রক্সনগী শিন্মী চাওরাক্না কোতি অনিদা য়েন্থোকখ্রে। দাইরেক্ত বেনিফিৎ ত্রান্সফর (দি.বি.তি.)গী খুত্থাংদা শিন্মীশিংগী বেঙ্ক একাউন্তদা হকথেংননা কোতি ১.৭৫ ত্রাঞ্জেক্সন তৌখি। লোকদাউন মনুংদা মীওই অমদা শেলগী কান্নবা লুপা ১০০০দগী লুপা ৬০০০ ফাওবা ফঙবগী মথক্তা স্তেৎ খরনা মখোয়গী শিন্মীশিংদা চাননবা চিঞ্জাক অমসুং রসনসু পীখি।
কোবিদ-১৯গী লোকদাউনগী খুদোংচাদবা তানফম অসিগী মনুংদা, কন্সত্রক্সন শিন্মীশিংগী য়াইফ থৌরাংগী মতাংদা স্তেৎ সরকার অমসুং স্তেৎ ৱেলফিয়র বোর্দ পুম্নমক্কা লোয়ননা থবক তৌরিবা কেন্দ্রগী নোদেল মন্ত্রালয় ওইরিবা লেবর অমসুং এমপ্লোইমেন্ত মন্ত্রালয় অসিনা মখোয়না খ্বাইদগী মথৌ তাবা মতমদা শেলশিং মখোয়দা মতম চানা ত্রান্সফর তৌনবা হোৎনরি।
বিল্দিং এন্দ অদর কন্সত্রক্সন ৱর্করস (বি.ও.সি.দবল্যু.) অসি ভারতকী ওর্গনাইজ তৌদ্রিবা সেক্তরগী শিন্মীশিংগী খ্বাইদগী অৱাবা তারিবা শরুক অমনি। মখোয়না ফীভম শোক্লবা মওংদা থবক শুরি লোয়ননা তুংগী আশা উবা ফঙদ্রি। মখোয়শিংগী মরক্তা শরুক অমদি অতোপ্পা স্তেৎশিংদা মশাগী পোক্নফমদগী লাপ্না মাইগ্রেন্ত শিন্মী ওইনা থবক শুরি। মখোয়না লৈবাক শেমগৎপদা অচৌবা থৌদাং লৌরি অদুবু মখোয় মশাদি খুন্নাই অসিদা শোত্থনা লৈরি।
বিল্দিং এন্দ অদর কন্সত্রক্সন ৱর্করস এক্ত, ১৯৯৬ অসি শিন্মীশিং অসিদা থবক পীনবা অমসুং সর্ভিস পীবা হেনগৎনবা অমসুং মখোয়বু খুদোংথিবা থোক্তনবা, হকশেল অমসুং য়াইফ থৌরাংশিং পীনবা চৎনবা হৌখি। এক্ত অসিগা লোয়ননা সেস এক্তনা লায়চৎকী ৱারবা তানফম অসিদা কন্সত্রক্সন ৱর্করশিংদা মতেং পীদুনা মখোয়বু কনবদা অচৌবা থৌদাং লৌখি। এক্ত অসিগী মখাদা স্তেৎ সরকারনা মখোয়গী স্তেৎ ৱেলফিবর বোর্দশিংগী খুত্থাংদা কন্সত্রক্সন ৱর্করশিংগী য়াইফ থৌরাং স্কিমশিং শেম্বা অমসুং লৌখৎপা তাই। ফন্দ অসিদা কন্সত্রক্সনগী অচংবা শেলশিংগী খাজনা @১% স্তেৎ সরকারনা থীহল্লগা অমসুং খোমগৎলগা মসি য়াইফ থৌরাংগী ফন্দদা হাপচিল্লি।
লেবর অমসুং এমপ্লোইমেন্ত মন্ত্রালয়না মার্চ ২৪, ২০২০দা চীফ মিনিস্তর পুম্নমক্তা মতম চানা এদবাইজরি অমা থাদুনা স্তেৎশিংনা এক্ত অসিগী সেক্সন ২২ (১) (ঐচ)গী মখাদা স্কিম অমা শেমদুনা দাইরেক্ত বেনিফিৎ ত্রান্দফর (দি.বি.তি.) ,মোদকী খুত্থাংদা কন্সত্রক্সন ৱর্করশিংগী বেঙ্ক একাউন্তশিংদা ফন্দশিং মরাং কায়না ত্রান্সফর তৌগদবনি হায়না য়াথং পীখি। মখোয়গী মথৌ তাবা মতেং অদুগী মতুং ইন্না কন্সত্রক্সন ৱর্করশিংদা পীগদবা শেনফম অদু মশা মশাগী স্তেৎ সরকারনা লেপকনি। কন্সত্রক্সন ৱর্করশিংনা মায়োক্নরিবা শেলগী অৱাবা অদু হন্থহনবদা মতেং ওইনবা এদবাইজরী অসি থোকখি। হীরম অসিগা মান্নবা চিথী অমা লেবর অমসুং এমপ্লোইমেন্তগী সেক্রেতরীনা স্তেৎ পুম্নমক্কী চীফ সেক্রেতরীদা ইখি অমসুং মতম মতমগী ওইনা ভিদিও কনফরেন্সিংগী খুত্থাংদা থবক কনশিনখি।
মখোয়গী মাইগ্রেন্ত ওইবগী মওং, থবক মফম হোংবা, লাইরিক্কী মঙাল অমসুং এৱের্নেস ৱাৎপা অসিগুম্বা মরমশিং অসিনা বিল্দিং এন্দ অদর কন্সত্রক্সন ৱর্কর খরদি পাউ ফাওনবা ঙমদনা লৈরি। খুদোংচাদবা অসি কোকহন্ননবা কেন্দ্রগী মন্ত্রালয়না প্রুধান মন্ত্রী জন অরোগ্য য়োজনা (পি.এম.- জে.এ.ৱাই.)গী খুত্থাংদা ৱাৎহৌরিবা শিন্মীশিং অসিগী রেজিস্ত্রেসন অদু অথুবদা ত্রেক তৌবা, মফম খুদিংদা কান্নবশিং অসি ফঙহনবা , সোসিএল সেক্ব্যুরিতী স্কিমশিংগী য়ুনিভর্সেলাইজেসন তৌনবা, প্রধান মন্ত্রী জীবন জোতি বিমা য়োজনা (পি.এম.জে.জে.বি.ৱাই.) অমসুং প্রধান মন্ত্রী সুরকশা বিমা য়োজনা (পি.এম.এস.বি.ৱাই.)গী খুত্থাংদা শীবা অমসুং শোইনায়বা কভর তৌবা, প্রধান মন্ত্রী শ্রম য়োগী মানধন য়োজনা (পি.এম.-এস.ৱাই.এম.)গী খুত্থাংদা অহল ওইরবা মতমদা পুন্সি চুপ্পা পেন্সন পীবা অমসুং অচৌবা সহরশিংদা চৎপদা লৈফম চাফম পীনবা প্রোবিজনশিং য়াওবা মিসন মোদ প্রোজেক্ত অমা হৌদোক্নবা থৌরাং তৌখ্রে।
*****
(Release ID: 1633654)
Visitor Counter : 34


text:
অহানবদা, শ্রী রাস্ত্রপতিনা ঐ ইশা খক্তা নত্তনা ঐগী দেলিগেসন ফাওবদা মরুপ-মপাং ওইনা তরাম্না ওকপিখিবা অসিগীদমক ঐনা থাগৎপা ফোংদোকপা পামজৈ৷
শ্রী রাস্ত্রপতি, ২০১৬তা, অমদি মসিগী মমাং ২০১৪দা, য়াম্না কুপথনা খন্ন-নৈনবগী খুদোংচাবা অমা ঐখোয়না ফংখ্রে৷ মতম অদুদা, শ্রী রাস্ত্রপতি, অদোম্না ভারত অমদি য়ুনাইতেদ স্তেতসকী মরক্তা লৈরিবা মরীশিংগীদমক অদোমগী ওইবা ৱাখল্লোন পুথোকখ্রে অমদি মদু অদোম্না শন্দোক্না ময়েক শেংনা ফোংদোকখ্রে অমসুং ৱাখল্লোন অদু তশেংনা থৌনা হাপ্পা ৱাখল্লোন অমা ওইখি অমদি ঙসিদি শ্রী রাস্ত্রপতি, রাস্ত্রপতি ওইনা, মদুগী মংলান অদু মংফাওননবা অদোম্না হোৎনবা য়াবা পুম্নমক হোৎনরি অমদি লৌখৎপা য়াবা ইনিসিয়েতিব লৌখৎলি অমদি ঐনা মদু তরাম্না ওক্লি৷
শ্রী রাস্ত্রপতি, অদোম্না ভারত্তা লৈরিবা বিদেন য়ুম্নাক্কী মরমদা কুপথনা ৱারি শারকখ্রে, তশেংবদি মদু অদোম্না ঐঙোন্দা মাংজৌননা খঙহল্লকখিবসু লৈরে৷ অদোম্না ঐঙোন্দা হায়রমখিবা মতুংদা ঐনা দোকুমেন্তশিং থিজিনখ্রে অমসুং ঙসিদি দোকুমেন্ত খরা ঐনা পুরকখ্রে৷ হায়রিবা দোকুমেন্তশিং অসি অদোমদা কান্নরকপসু য়াই৷
শ্রী রাস্ত্রপতি, ঐখোয়না ৱারি শানখিবশিং অমদি ঙসি শানরিবা অসিদা ঐনা থাজৈ মদুদি মতম অসি ২১শুবা চহি-চাগী অহুমশুবা চহি খুজিংনি হায়বসি ঐনা খঙবা ঙম্মী, চহি অসি অহুমশুবা চহি খুজিংগী অহানবা চহিনি অমদি ঐনা মপুং ওইবা চহি খুজিং অসিদা য়েংবা মতমদা, ঐনা ফংলি মদুদি অদোমগী লুচিং মখাদা, ইন্দো-য়ু.এস. মরীশিং অসি হেন্না চাওথোকহন্নবগী মরুশিং হুনখ্রে, অমদি মালেম অসিদা লৈরিবা দেমোক্রেসী চৎপা লৈবাকশিংগী ওইনদি, মতম অসি ত্রান্সফোর্মেতিব পেরিয়র্দ অমা ওইরগনি৷ মদু ঐনা উবা ফংই, অদোম্বু থাগৎচরি!
মসিগী ত্রান্সফোর্মেতিব পেরিয়র্দ অসি ইন্দো-য়ু.এস.কী মরীশিংদা লৈ হায়না ঐনা খঙলকখিবা মতমদা, ঐনা চৎনবিশিংগী মতাংদা ৱারি শাবা মতমদা, ঐখোয়গী লৈবাকশিংনা পাংথোক্লিবা দেমোক্রেতিক ত্রেদিসনশিং, দেমোক্রেতিক ভেল্যুশিং, চৎনবিশিংগী মতাংদা ৱারি শাখিবা মতমদা, হায়রিবা চৎনবিশিংগী মরু ওইবা অসি মখাতানা হেনগৎলক্লগনি হায়বসি ঐনা খঙই৷
মতৌ অসিগুম্না, শ্রী রাস্ত্রপতি, অমেরিকানা চাওখৎলকপগী খোঙচৎতা ইন্দো-অমেরিকান মিলিয়ন ৪ হেনবনা শরুক য়াখি হায়না অদোম্না ফোংদোকখি অমসুং মসিগী চহি খুজিং অসিগী মরু ওইবা অমদি মসিগী তেলেন্ত লৈরবা ইন্দিয়ন-অমেরিকানশিংনা লৌগদৌরিবা থৌদাং অদু ঐনা য়েংলুবা মতমদা, মসিগী তেলেন্ত লৈরবা প্রজাশিংনা হেন্না চাওবা থৌদাং অমা লৌরগনি অমদি মরী অসিদা ইন্দিয়ন তেলেন্তনা কো-পার্নর অমা ওইরগনি হায়না ঐনা খঙলকখিবা মতমদা, নখোয়গী থৌদাং অসি মসিদা য়াম্না মরু ওইরগনি হায়বসি ঐনা খঙখি৷
শ্রী রাস্ত্রপতি, মতৌ অসিগুম্না, ঙসিগী মালেম অসিদা খ্বাইদগী মরু ওইবা দ্রাইবিং ফোর্স অসি তেক্নোলোজী অমদি সর্ভিস অসিদা অমসুং মীওইবা জাতিগীদমক শিজিন্নগদৌরিবা তেক্নোলোজী অসি ওইরগনি অমদি মসিগীদমক ফংলিবা খুদোংচাবা অসি অদুক্কী মতিক পাক চাওরগনি হায়না ঐনা ফংই৷
মতৌ অসিগুম্না, শ্রী রাস্ত্রপতি, ভারত অমদি য়ুনাইতেদ স্তেতসকী মরক্তা, ললোন-ইতিক তৌবা অসি মখাতানা মরু ওইরগনি অমদি লৈবাক অনিগী মরক্তা তৌরিবা ললোন-ইতিক অসি তশেংনা কমপ্লিমেন্তরতী ওই হায়বসি ঐখোয়না খঙবা ঙম্মী৷ নখোয়দা পোৎলম কয়া অমা লৈ অমসুং ঐখোয়দা পোৎলম কয়া অমা লৈ, অদু ওইরবদি ঐখোয় অসি তশেংনা অমগা অমগা কমপ্লিমেন্তরী ওই৷ মসিগী চহি খুজিং অসিগী মতমদা ললোন-ইতিক তৌবদা, মদু য়াম্না মরু ওইবা অমা ওইরগনি হায়বসি ঐখোয়না খঙই৷
শ্রী রাস্ত্রপতি, অদোম্না হৌজিক্তা ফোংদোকখিবা লৈরে মদুদি ওক্তোবরগী তাং ২দা, ঐখোয়না মহাত্ম গান্ধীগী মপোক নুমিৎ পালন তৌরগনি অমদি মহাত্ম গান্ধীনা গ্রহ অসিগী ত্রস্তীশিপকী প্রিন্সিপলগী মরমদা মহাত্ম গান্ধীনা মতম পুম্নমক্তা হায়রমখি অমদি শ্রী রাস্ত্রপতি মদুগী ৱাখল্লোন অদুদগী য়েংদুনা, মসিগী চহি খুজিং অসি ত্রস্তিশিপ প্রিন্সিপলগী ওইনা য়াম্না মরু ওইরগনি৷ মসিনা ফোংদোক্নিংলিবা অদুদি ঐখোয়গী লৈরিবা গ্রহ অসিদা, ঐখোয়না মসি মতুং তারকপদা লাক্কদৌরিবা মীরোনদা পীরমগদবনি অমদি মসিগী ত্রস্তিশিপকী সেন্তিমেন্ত অসি গ্লোবেল্লী খক্তনা নত্তনা ভারত অমসুং য়ুনাইতেদ স্তেতসকী মরক্তা লৈরিবা মরীশিংদসু হেন্না হেন্না মরু ওইবা হেনগৎলক্লগনি অমদি মসিগী আইদিলশিং অসি গ্রহগী ত্রস্তিশিপকী মতাংদা মহাত্ম গান্ধীনা শিজিন্নখি৷
শ্রী রাস্ত্রপতি, অদোম্না য়াম্না মরু ওইবা ইসুশিং ফোংদোকখ্রে অমদি য়ুনাইতেদ স্তেতসকী রাস্ত্রপতি ওইনা থৌ পুরবা মতুংদা, অদোম্না কোবিদ-১৯, ক্লাইমেত চেঞ্জ নত্রগা ক্বাদপু ওইরবসু য়াম্না অখন্নবা ইনিসিয়েতিবশিং লৌখৎখ্রে অমদি মসিগী ইনিসিয়েতিবশিং অসি লৌখৎলবা নুমিৎ খরনিগী মতুংদা, অদোমগী মংলান অসি মংফাওননবা অদোম্না ঙমজবি থাদুনা হোৎনখ্রে অমদি ঙসিসু অসিগুম্বা ইসু পুম্নমক অসি কুপ্ন খন্ন-নৈননবগী খুদোংচাবা অদু ঐখোয়না ফংলো ঐখোয়না খন্ন-নৈনরবা মতুংদা মতৌ করম্না ঐখোয়না পোজিতিব এক্সনশিং লৌদুনা ঐখোয়গী লৈবাকশিং অসি খক্তগী নত্তনা মালেম পুম্বগী ওইনা মতৌ করম্না অমতা ওইনা থবক তৌমিন্নগদগে হায়বদু ঐখোয়না য়েংশিল্লগনি অমদি অদোমগী লুচিং মখাদা ঐখোয়না তৌবা ঙম্লিবা পুম্নমক অসি মালেম পুম্বগী ওইনা অদুক্কী মতিক চুনগদবনা মরম ওইদুনা ঐ তশেংনা অপেনবা ফাওই৷
অমুক্ক হন্না শ্রী রাস্ত্রপতি, মসিগী তরাম্না ওক্লিবা অসিগীদমক ঐনা অদোম্বু থাগৎচরি৷
The Quad- a force for global good. pic.twitter.com/L6RtzUa5Dl— PMO India (@PMOIndia) September 24, 2021


text:
Category: ভারত
আগরতলা মিউনিসিপাল কর্পোরেশন মীখলদা মণিপুরী খরা মীরেপ ওইরবা য়াই
আগরতলা, ২৪: আগরতলা মিউনিসিপাল কর্পোরেশন য়াওনা ত্রিপুরাগী তোঙান তোঙানবা মিউনিসিপালিটি কুন খক অমসুং নগর পঞ্চায়েতগী মীখল মথং থা নভেম্বরদা পাঙথোক্লগনি। ভো [...]
মীতৈ লাইনিংগী মতাংদা মীফম পাঙথোকখ্রে
ইম্ফাল, অক্টোবর ২৪ : কংলৈপাক মনিপুর অসিদা মীতৈ লাইনিং য়োকখৎননবা হোৎরিবশিংনা অশেংবা পুয়া লৈরগদি নেশনেল আর্কাইভস, দিল্লীগী লেবোরেটোরিদা টেষ্ট তৌবদা অচঙব [...]
পুয়া মৈ থাখিবগী নীংশিং থৌরম চম্না পাঙথোকখ্রে
ইম্ফাল, অক্টোবর ২২ : অকোম লুপ, কংলৈপাকনা লিশাং শিৎনা পাঙথোক্লম্বদগী পুয়া মৈ থাখিবগী অপুনবা নীংশিং লুপ (পুমানিল), কংলৈপাকনা হন্দক চহিগী ওইনা পুয়া মৈ [...]
২০ শুবা জুনিয়র নেশনেল ৱুশু চেম্পিয়ন্সিপ্তা মণিপুরনা গোল্ড ১৮ য়াওনা মেডেল ৩৬ ফংখ্রে
ইম্ফাল, অক্টোবর ২৩ : ৱুশু এসোসিয়েশন অব ইন্দিয়াগী মীৎয়েং মখাদা থা অসিগী ২০ দগী হৌদুনা থা অসিগী ২৫ ফাওবা পাঞ্জাবকী লাভলি প্রোফেশনেল য়ুনিভার্সিটিদা চত্থর [...]
মাইচৌ ৭কী মতিক ময়াই শৈথাবা ঈশৈ ফোঙখ্রে
ইম্ফাল, অক্টোবর ২০ : কংলৈ পুৱারীদা অচৌবা মফম কল্লিবা ইপু মাইচৌ ৭ কী মতিক ময়াই শৈথাবা ঈশৈ অমা ঙসি লুৱাংশংবম মখা লৈকাইদা লৈবা পান্থোইবী শঙলেনদা হৌনবী [...]
আগরতলাদা বাংলাদেশ গভর্ণমেন্টকী ফিল্ম ফেষ্টিভেল য়ৈথোকখ্রে
আগরতলা, অক্টোবর ২০ : বাংলাদেশতা মাইনোরিটিশিংদা টার্গেট তৌবা ভাইওলেন্সকী থৌদোকশিংগী য়েংদুনা বাংলাদেশ গভর্ণমেন্টকী আগরতলাদা পাঙথোক্কদবা নুমিৎ হুম্নিগী ও [...]
থানিলগী নুমিদাংৱাইরম অমা অমসুং মণিপুরী শৈরেংগী নুমিৎ থৌরম পাংথোকখ্রে
ইম্ফাল, অক্টোবর ২০ : লমদমসিগী মহৌশাগী ওইবা শৈহেক শৈশক লৈজরবসু ঙসিদি হৌরক্লিবা নহারোলশিংনা অতোপ্পা লমদগী পুরগা চাওখৎপদৌনা চত্থরক্লিবা মতমসিগী খোঙচৎ অ [...]
শৈরেংগী লাইরিক ‘মৈতাল অরাবগী ৱাকৎ’ ফোঙখ্রে
ইম্ফাল, অক্টোবর ২০ : ঈরমদম মীয়ামগী অপুনবা খোর্জ্জৈলুপ (ইমাখোল) অৱাং পোৎশংবমনা হাওরোংবম বেলা রানীনা ইবা শৈরেংগী লাইরিক ‘মৈতাল অরাবগী ৱাকৎ’ ঙসি এন জি কো [...]
কংলাদা মেরা মেন তোংবা, মেরা থাওমৈ থানবা অমদি মেরা য়েনখোং তম্বগী থৌরম পাঙথোকখ্রে
ইম্ফাল, অক্টোবর ২০ : ঙসি মেরা থাগী ১৫নি পানবা থানিল নুমিৎ ‘মেরা হৌচোংবা’ নুমীৎ অসিগী শরুক অমা ওইনা অয়ূক্তা সনা কোনংদগী লৈবাকসিগী নিংথৌ, ফম্নাইবা অমদি [...]
মাইনোরিটিশিং প্রোটেক্সন পীনবা বাংলাদেশ গভর্ণমেন্টতা ত্রিপুরাগী সিএম-না তকশিনখ্রে
আগরতলা, অক্টোবর ১৯ : বাংলাদেশতা লৈরিবা মাইনোরিটিশিং, মখোয়গী লাইনিং লাইশোনগী মফমশিং অমদি মখোয়গী প্রোপার্টিশিং ঙাকপী-শেনবীনবা ত্রিপুরাগী চীফ মিনিষ্টার ব [...]


text:
প্রধান মন্ত্রী, শ্রী নরেন্দ্র মোদীনা গুজরাত্তা ইনভেস্তর সম্মিৎতা ভিদিও কনফরেন্সকী খুৎথাংদা ৱা ঙাংখ্রে। সম্মিৎ অসি ভোলুন্তরী ভেহিকল-ফ্লীত মোদর্নাইজেসন প্রোগ্রাম নত্ত্রগা ভেহিকল স্ক্রেপিং পোলিসীগী মখাদা ভেহিকল স্ক্রেপিং ইনফ্রাস্ত্রকচর লিংখৎনবগীদমক শেন্থং পীরক্নবা বার্তোন তৌবনি। হায়রিবা অসিনা ইন্তিগ্রেতেৎ স্ক্রেপিং হব অমা শেমগৎনবা অলাংদা শিপ ব্রেকিং ইন্দস্ত্রীদা মিয়েংসু চিংশিল্লি। রোদ ত্রান্সপোর্ত অমসুং হায়ৱেজগী কেন্দ্রগী মন্ত্রী অমসুং গুজরাতকী মুখ্য মন্ত্রীসু থৌরম অসিদা শরুক য়াখি।
ঙসি হৌদোকখিবা ভেহিকল স্ক্রেপেজ পোলিসী অসিনা ভারতকী চাউখৎ খোঙচৎতা মশক থোকপা মফম অমনি। ভেহিকল স্ক্রেপিং ইনফ্রাস্ত্রকচর লিংখৎনবগীদমক গুজরাত্তা ইনভেস্তর সম্মিৎ অসিনা ওইরকপা য়াবা কয়া অমা লৈরি। ভেহিকল স্ক্রেপিংনা অকোইবগা চুননবা মতমগা চান্নদ্রবা অমসুং মৈখু থোকপা ভেহিকল লৌথোকপদা মতেং ওইরগনি। “ঐখোয়গী পান্দম অসি সর্কুলার ইকোনোমী অমা মায় পাক্নবা অমসুং স্তেকহোল্দর পুম্বা অকোইবগী থৌদাং লৌবদা মতিক চাবা অমা ওইনবা শেমগৎনবগী পান্দম্নি,” হায়না প্রধান মন্ত্রীনা থৌরম অসিগী মাংওইননা ত্বীতকী পরিং অমদা হায়খি।
Vehicle scrapping will help phase out unfit & polluting vehicles in an environment friendly manner. Our aim is to create a viable #circulareconomy & bring value for all stakeholders while being environmentally responsible.— Narendra Modi (@narendramodi) August 13, 2021
The launch of Vehicle Scrappage Policy today is a significant milestone in India’s development journey. The Investor Summit in Gujarat for setting up vehicle scrapping infrastructure opens a new range of possibilities. I would request our youth & start-ups to join this programme.— Narendra Modi (@narendramodi) August 13, 2021
নেস্নেল ওতোমোবাইল স্ক্রেপেজ পোলিসী হৌদোকপা মতমদা, প্রধান মন্ত্রীনা হায়খি মদুদি হায়রিবা পোলিসী অসিনা অনৌবা ভারতকী ওতো সেক্তর অমসুং চৎথোক-চৎশিন্দা অনৌবা মশক অমা তাক্লগনি। মসিগী পোলিসী অসিনা লৈবাক অসিদা সাইন্তিফিক ওইবা মওংদা লম্বীদগী মতমগা চুনদ্রবা ভেহিকল লৌথোক্তুনা ভেহিকলগী মশীং মতমগা চুনবা মওংদা শেম্বদা চাউরবা থৌদাং লৌগনি। মহাক্না হায়খি মদুদি চৎথোক-চৎশিন্দা মতমগা চুনবা অমা শেমগৎপা অসিনা, ত্রাবেল অমসুং ত্রান্সপোর্তেসন্দা অয়েৎপা হন্থবতা নত্তনা মসিনা শেল-থুমগী ফিভম ফগৎহনবদা মতেং পাংনবগী খুদম অমা ওইগনি। লু-নানবা, অয়েৎপা লৈতবা অমসুং চৎথোক-চৎশিন নুঙাইনবগী পন্থুং অসি ২১শুবা চহি চা অসিদা ভারতকী তঙাইফ্রদবা পুংফম ওইরি।
প্রধান মন্ত্রীনা হায় মদুদি অনৌবা স্ক্রেপিং পোলিসী অসি সর্কুলার ইকোনোমী অমসুং ৱেস্ততগী ৱেলথ কেম্পেইন্দা মরুওইবা লিঙ্ক অমা ওইরি। পোলিসী অসিনা অমুকসু লৈবাক অসিগী সহরশিংদা পোল্লুসন হন্থহনবা অমসুং অকোইবা ঙাক-শেনবা অমসুং য়াম্না থুনা চাউখৎনবা ঐখোয়না হায়দোকখিবা ৱাহৈশিংগী মমি তারি। রিয়ুজ, রিসাইকল অমসুং রিকোবরীগী প্রিন্সিপাল ইন্দুনা মসিগী পোলিসী অসিনা লৈবাক অসিগী ওতো সেক্তর অমসুং মেতেল সেক্তরদা পুক্নিং থৌগৎলি। পোলিসী অসিনা লুপা কোতি ১০গী অনৌবা ইনভেস্তমেন্ত পুরক্লগনি অমসুং থবক লিশিং কয়া অমা পীরগনি।
প্রধান মন্ত্রীনা মরুওইবা পীদুনা হায় মদুদি ভারত অসি নিং-খা তম্বা চহি ৭৫শুবা চংলকপগা লাক্কদৌরিবা চহি ২৫ অসি য়াম্না মরু ওইরি। মহাক্না হায়খি লাক্কদৌরিবা চহি ২৫ অসিদা ব্যুজিনেসতা থবক তৌবা অমসুং নুমিৎ খুদিংগী ওইবা পুন্সি মহিংদা অহোংবা কয়া অমা লাক্লগনি। মহাক্না হায়খি অহোংবা মরক অসিদা, ঐখোয়গী অকোইবা, ঐখোয়গী লম, ঐখোয়গী লল অমসুং রো-মেতরিএল অসিবু ঙাক-শেনবা য়াম্না মরু ওই। মহাক্না হায়খি ঐখোয়না তুংদা অনৌবা পুথোকপা অমসুং তেক্নোলোজীগা লোয়ননা থবক তৌবা য়াই, অদুবু ঐখোয়না ইমা লৈবাক্তগী ফংলিবা লল অসি ঐখোয়গী খুৎতা লৈবা নত্তে।
ঙসি প্রধান মন্ত্রীনা হায়খি মদুদি, নাকন অমদা ভারতনা দীপ ওসিন মিসন্দা অনৌবা কয়া অমা থিরি, অমরোমদা সর্কুলার ওইবা ইকোনোমী অমদা পুক্নিং থৌগৎলি। মহাক্না মখা তানা হায় মদুদি হোৎরিবা অসি লেঙদবা চাউখৎপা অমা অমসুং অকোইবগা চুনবা ওইনবনি।
ইনর্জী সেক্তরদা অমুক্তা থোকখিদ্রিবা থবক কয়া অমা তৌরি হায়না প্রধান মন্ত্রীনা উৎখি। ভারতনা সোলার অমসুং ৱিন্দ ইনর্জীগী লমদা অতৈ মাংজিল থারিবা লৈবাকশিংগা চৎমিন্নরি। শ্রী মোদীনা মরুওইবা পীখি মদুদি হায়রিবা ৱেস্ততগী ৱেলথ কেম্পেইন অসি স্বাচাতা অমসুং আত্মির্ভরতাগা মরী লৈনৈ।
প্রধান মন্ত্রীনা হায়খি মদুদি প্রজা মীয়াম্না পোলিসী অসিদগী মায়কৈ কয়া অমদা য়াম্না চাউনা কান্নবা ফংগনি। অহানবা খুদোংচাবা অদুদি অরিবা ভেহিকল অমা স্ক্রেপ তৌবা মতমদা সর্তিফিকেৎ অমা পীগনি। হায়রিবা সর্তিফিকেৎ অসি পায়রবা মীওই অমনা অনৌবা ভেহিকল অমা লৈবা মতমদা রেজিস্ত্রেসন তৌবগী মথৌ তাররোই। মসিগা লোয়ননা, হায়রিবা মহাক অদুদা লম্বীগী তেক্সতা হন্থনা পীগনি। অনিশুবা কান্নবা অসিনা মেন্তেনেন্সকী মমল, শেমবগী মমল, অরিবা ভেহিকলগুম্না থাও চাবা হন্থরগনি। অহুমশুবা কান্নবা অসি পুন্সিগা য়াম্না মরী লৈনৈ। অরিবা ভেহিকল অমসুং অরিবা তেক্নোলোজীনা মরম ওইদুনা লম্বীদা খুদোংথীবা থোকপা হন্থহল্লগনি। মরিশুবদা, পোলুসন থোক্তুনা ঐখোয়গী হকচাংদা শোকহনবা হন্থহল্লগনি।
প্রধান মন্ত্রীনা মরুওইবা পীরদুনা হায় মদুদি, অনৌবা পোলিসী অসিগী মখাদা ভেহিকলশিং অসি শুপ্নতগী চহিদা য়েংদুনা স্ক্রেপ তৌরোই। ভেহিকলশিং অসি অয়াবা য়াওরবা, ওতোমেতিক ওইবা তেস্তিং সেন্তরগী থোঙদা সাইন্তিফিকেল ওইনা তেস্ত তৌগনি। শিজিন্নবা য়াদ্রবা ভেহিকলশিং সাইন্তিফিকেল ওইনা স্ক্রেপ তৌগনি।
প্রধান মন্ত্রীনা হায়খি মদুদি হায়রিবা অনৌব পোলিসী অসিনা স্ক্রেপকা মরী লৈনবা সেক্তরশিংদা অনৌবা ইনর্জী অমসুং সেক্যুরিতী পীগনি। এমপ্লোয়ী অমসুং এন্ত্রেপ্রিন্যুর মচাশিংনা শাফরবা অকোইবা অমা লৈরগনি অমসুং অতোপ্পা ওর্গানাইজ সেক্তরগা মান্ননা কান্নবা ফংগনি। প্রধান মন্ত্রীনা হায়খি মদুদি ঐখোয়না মমাং চহিদা লুপা কোতি ২৩,০০০ রোমগী শেনফম ওইবা স্ক্রেপ স্তীল মীরমদগী পুশিল্লকখি।
প্রধান মন্ত্রীনা হায় মদুদি আত্মনির্ভর ভারতকী থৌওং য়াম্না থুনা চংশিন্নবগীদমক ভারতকী ইন্দস্ত্রীশিং লেঙদবা অমসুং পোত্থোক লৈবা খোঙথাং লেপ্পা লৈতনা চংশিনগনি। মহাক্না মরুওইবা পীদুনা হায় মদুদি ঐখোয়না হোৎনরিবা অসি ওতো মেনুফেকচরগী ভেল্যু চেনগা মরী লৈননা মপাল লমগী এক্সপোর্ত্তা মিপাল তাংবা হন্থনবনি।
প্রধান মন্ত্রীনা হায়খি মদুদি ইথানোল, হায়দ্রোজেন ফুএল নত্ত্রগা ইলেক্ত্রিক মোবিলিতী ওইসনু, হায়রিবা অসি সরকারনা লুম্না লৌদুনা, ইন্দস্ত্রীশিংনা মপুং ওইনা শরুক য়াবা য়াম্না মথৌ তাই হায়খি। আর. অমসুং দি.দগী ইনফ্রাস্ত্রকচর ফাওবা ইন্দস্ত্রীশিংনা খুৎশম্নবা হেনগৎলক্লি। মহাক্না লাক্কদৌরিবা চহি ২৫ অসিদা আত্মনির্ভর ভারতকীদমক লম্বী অমা শেম্নবা হায়খি। হায়রিবা অসিদা করিগুম্বা অদোম্না মতেং পাম্লবা, সরকার অসিনা পীননবা শেম শাদুনা লৈরি, হায়না মহাক্না থাজবা পীখি।
ঙসি প্রধান মন্ত্রীনা হায়খি মদুদি, লু-নানবা, অয়েৎপা লৈতবা অমসুং চৎথোক-চৎশিন নুঙাইনবগীদমক হোৎনরিবা অসিদা, থায়নগী চৎনবিশিং হোংদোকপা মথৌ তাই হায়না হায়খি। ঙসিদি ভারতনা মালেমগী থাক্তা শাফবা অমসুং অফবা অমা নাগরীকশিংদা পীনবা লেপতুনা লৈরি অমসুং হায়রিবা ৱাখল অসি বি.এস.-৪দগী বি.এস.৬গী ত্রান্সিসনগী মরুমদনি, হায়রগা মহাক্না লোইশিনখি।
देश National Automobile Scrappage Policy लॉन्च कर रहा है। ये पॉलिसी नए भारत की मोबिलिटी को,ऑटो सेक्टर को नई पहचान देने वाली है।— PMO India (@PMOIndia) August 13, 2021
देश में vehicular population के modernization को, unfit vehicles को एक scientific manner में सड़कों से हटाने में ये policy बहुत बड़ी भूमिका निभाएगी: PM
Mobility में आई आधुनिकता, travel और transportation का बोझ तो कम करती ही है, आर्थिक विकास के लिए भी मददगार साबित होती है।— PMO India (@PMOIndia) August 13, 2021
21वीं सदी का भारत Clean, Congestion Free और Convenient Mobility का लक्ष्य लेकर चले, ये आज समय की मांग है: PM @narendramodi
नई स्क्रैपिंग पॉलिसी, Waste to Wealth- कचरे से कंचन के अभियान की, circular economy की एक अहम कड़ी है।— PMO India (@PMOIndia) August 13, 2021
ये पॉलिसी, देश के शहरों से प्रदूषण कम करने और पर्यावरण की सुरक्षा के साथ तेज़ विकास की हमारे कमिटमेंट को भी दर्शाती है: PM @narendramodi
आज एक तरफ भारत डीप ओशीन मिशन के माध्यम से नई संभावनाओं को तलाश रहा है, तो वहीं सर्कुलर इकॉनॉमी को भी प्रोत्साहित कर रहा है।— PMO India (@PMOIndia) August 13, 2021
कोशिश ये है कि विकास को हम sustainable बनाएं, environment friendly बनाएं: PM @narendramodi
तीसरा लाभ सीधा जीवन से जुड़ा है।— PMO India (@PMOIndia) August 13, 2021
पुरानी गाड़ियों, पुरानी टेक्नॉलॉजी के कारण रोड एक्सीडेंट का खतरा बहुत अधिक रहता है, जिससे मुक्ति मिलेगी।
चौथा, इससे हमारे स्वास्थ्य प्रदूषण के कारण जो असर पड़ता है, उसमें कमी आएगी: PM @narendramodi
इसके साथ ही उसे रोड टैक्स में भी कुछ छूट दी जाएगी।— PMO India (@PMOIndia) August 13, 2021
दूसरा लाभ ये होगा कि पुरानी गाड़ी की मैंटेनेंस कॉस्ट, रिपेयर कॉस्ट, fuel efficiency, इसमें भी बचत होगी: PM @narendramodi
इस पॉलिसी से सामान्य परिवारों को हर प्रकार से बहुत लाभ होगा।— PMO India (@PMOIndia) August 13, 2021
सबसे पहला लाभ ये होगा कि पुरानी गाड़ी को स्क्रैप करने पर एक सर्टिफिकेट मिलेगा।
ये सर्टिफिकेट जिसके पास होगा उसे नई गाड़ी की खरीद पर रजिस्ट्रेशन के लिए कोई पैसा नहीं देना होगा: PM @narendramodi
आत्मनिर्भर भारत को गति देने के लिए, भारत में इंडस्ट्री को Sustainable और Productive बनाने के लिए निरंतर कदम उठाए जा रहे हैं।— PMO India (@PMOIndia) August 13, 2021
हमारी ये पूरी कोशिश है कि ऑटो मैन्यूफैक्चरिंग से जुड़ी वैल्यू चेन के लिए जितना संभव हो, उतना कम हमें इंपोर्ट पर निर्भर रहना पड़े: PM @narendramodi
इथेनॉल हो, हाइड्रोजन फ्यूल हो या फिर इलेक्ट्रिक मोबिलिटी, सरकार की इन प्राथमिकताओं के साथ इंडस्ट्री की सक्रिय भागीदारी बहुत ज़रूरी है।— PMO India (@PMOIndia) August 13, 2021
R&D से लेकर इंफ्रास्ट्रक्चर तक, इंडस्ट्री को अपनी हिस्सेदारी बढ़ानी होगी।
इसके लिए जो भी मदद आपको चाहिए, वो सरकार देने के लिए तैयार है: PM


text:
হ্যুমেন রিসোর্স চাউখৎ-থৌরাংগী মন্ত্রালয়
হৌজিক চত্থরীবা কোবিদ-১৯গী লান অসিদা কেন্দ্রীয় বিদ্যালয় সঙ্গথন্নসু মতেং পাংনবা খোংথাং কয়া অমা লৌখৎখ্রে
ঙসিগী নুমিৎ অসি ফাওবদা কেন্দ্রীয় বিদ্যালয় ৮০না মসিগী তোঙান তোঙানবা মরী লৈনবশিংদা ক্বরেন্তাইন সেন্তর ওইনা শিজিন্ননবা শেমহনখ্রে
ওনলাইন প্লেৎফোর্ম কয়া শিজিন্নদুনা ওজা ৩২,২৪৭না মখোইগী মহৈরোই ৭,০৭,৩১২গীদমক্তা ওনলাইন ক্লাস লৌবা হৌখ্রে
Posted On:
20 APR 2020 1:18PM by PIB Imphal
কোবিদ-১৯গী অকিবা মতম অসিদা হ্যুমেন রিসোর্স দিবেলপমেন্ত মন্ত্রালয়না চেকশিন্নীংঙাই ওইবা মতমসিগী লৌখৎফম থোকপা থৌরাং কয়া থৱাই য়াওনা লৌখৎপদা নত্তনা লৈবাক শিনবা থুংনা লৈরীবা মহৈ তম্ফমশঙশিংদা পুন্না কোবিদ-১৯গা লান্থেংননবা হায়দুনা লাইচৎ অসিদগী ঙাকথোকপগী অমসুং চেকশিন্নবগী থৌরাং কয়া অমা পায়খৎপা হৌখ্রে। মসিগা মরী লৈননা কে.ভি.এস.নসু হৌজিক চত্থরীবা কোবিদ-১৯গী লান অসিদা মতেং পাংনবা খোংথাং কয়া অমা লৌখৎখ্রে।
কে.ভি.শিংদা ক্বরেন্তাইন সেন্তর ওইহনবা
লৈবাক অসিদা কোবিদ-১৯না ওইহল্লিবা পাখৎনীংঙাই ওইরবা ফিভম অসি য়েংলবা মতুংদা ৱারেপ অমা লৌখ্রে মদুদি করিগুম্বা ঙাক-শেলগী মীওইশিং নত্ত্রগা জিলাগী লৈঙাক্কী মীওইশিংনা চৎনবী মতুং ইন্না হায়জরক্লবদি কে.ভি.গী মহৈ তম্ফম শঙশিং অসিগী ক্লাসরুমশিং অসি কোবিদ-১৯নারে হায়না চিংনবা মীওইশিং মতম খরগী থম্নবগীদমক শিজিন্নবা য়াগনি। ঙসিগী নুমিৎ অসি ফাওবদা কেন্দ্রীয় বিদ্যালয় ৮০না মসিগী তোঙান তোঙানবা মরী লৈনবশিংদা ক্বরেন্তাইন সেন্তর ওইনা শিজিন্ননবা শেমহনখ্রে।
পি.এম. কেয়র ফন্দদা তেংবাংবা
কোবিদ-১৯না মরম ওইদুনা লৈবাক অসিদা ওইরক্লিবা লুরবা ফিভম অসিদা মতেং পাংবা ওইনা কে.ভি.এস.কী তিচিং অমসুং নন তিচিং স্তাফকী মীওইশিংনা চুংশিন্নদুনা লুপা ১০,৪০,৬০,৫৩৬/-কী শেনফম অসি মতেং পাংখ্রে। মীওই অমনা খাইগৎলকপা শেনফম অসি নোংমগী তলবকী শেনফমদগীনা লুপা লাখ ১ ফাওবগী শেনফম য়ৌই।
কে.ভি.এস.কী ওজাশিংগী খোংথাংশিং
কে.ভি.এস.কী মশিং য়াম্লবা ওজাশিংনা মথৌ মশক খঙবা ওজা অমা ওইবগী মতুং ইন্না মালেমগী কোবিদ-১৯গী লাইচৎ অসি থেংনবদা শরুক য়ানবা চোংথোরক্লি অমসুং মহৈরোইশিংগা দিজিতেল প্লেৎফোর্মগী খুত্থাংদা মখোইনা মাংখ্রিবা মতম অদু হঞ্জিহন্নবা হায়দুনা পাউ ফাওনদুনা মতেং পাংলি।
কে.ভি.এস.না মখোইগী প্রিন্সিপালশিংদা মখোই মখোইগী ওজাশিংদা দিজিতেল মোদকী খুত্থাংদা মহৈরোইশিংদা লাইরিক তাকপীবগী পাক শনবা থৌওং খরা চত্থনবা হায়খ্রে। ওজাশিংনা ওনলাইন ক্লাস চত্থবদা চৎনগদবা কাংলোন খরা অমসু শেমখ্রে।
এন.আই.ও.এস.কী প্লেৎফোর্ম শিজিন্নবা
কে.ভি.এস.না মখোইগী স্বয়ম প্রভা পোর্তেলদা য়াওবা এপ্রিল ৭, ২০২০দগী হৌগদবা এন.আই.ও.এস.কী সেকেন্দরী অমসুং সেনিয়র সেকেন্দরী ক্লাসশিংগী হান্না নমদুনা লৈরবা অমসুং লাইব প্রোগ্রামগী মথং মনাও নাইবা পরিং অমা পীখ্রে।
ৱারোলশিং অসি ওজাশিং, মহৈরোইশিং অমসুং মমা মপাশিংদা পাক শন্না খঙহন্নবা হায়দুনা বিদ্যালয় খুদিংমক্তা হায়খ্রে। থৌরাং অসিদগী মহৈরোই অয়াম্বদা কান্নবা ফংহন্নবা হাইদুনা ওজাশিংদা মখল কয়াগী মেদিয়াগী খুত্থাংশিং হায়বদি ৱাৎসএপ, এস.এম.এস.নচিংবা শিজিন্নদুনা মহৈরোইশিংদা পাউ ফাওনবা খঙহনখ্রে।
লাইব ইন্তরেএক্সন তৌনবা খনগৎলবা ওজাশিং
কে.ভি.এস.না স্কাইপ অমসুং লাইব ৱেব চেৎকী খুত্থাংদা এন এন.আই.ও.এস.না স্বয়ম প্রভা পোর্তেলদা মহৈ তম্লিবা মীওইশিংগী ওইনা খঙদবশিং খঙহন্নবা পাংথোকপা লাইব সেসনগী থৌওংদা য়াওগদবা ওজা খরা খনগৎখ্রে। খনগৎলবা ওজাশিং অসিগী অকুপ্পা মরোলশিং অদু আর.ও. খুদিংদা খঙহনখ্রে।
মসিগী খনগৎলবা ওজাশিং অসিনা নুমিত্তুমক্কী অয়ুক্তা শন্দোক্কদবা ব্রোদকাস্ত অদুগী মতাংদা অহেনবা মেতরিএল/নোৎশিং শেম শাবা অমসুং মদু শিজিন্নদুনা মহৈ তম্লিবা মীওইশিং অদুগী খঙদবশিং অদু লাইব সেসন চত্থরিঙৈ মনুংদা খঙহন্নবা হোৎনগদবনি অমসুং করিগুম্বা লাইব সেসন মনুংদা খঙদবশিং হংলক্তবা থোক্লগদি ওজাশিং অদুনা মরু ওইবা হীরমশিং অদু পি.পি.তি./চান্নবা মহৈ মশিং তম্বীনবা পাম্বৈ শিজিন্নদুনা শেম শাদুনা থমগদবনি।
লোকদাউন মনুংদা কে.ভি.এস.না ওনলাইন্দা তাক্কদবা নুমিৎশিং
লোকদাউন মনুংদা কে.ভি.এস.না তাক্কদবা ওপন/ওনলাইন রিসোর্সকী দেতাঃ
মহৈরোইশিং ৱাখল নুংঙাইনা লৈহনবা
কোবিদ-১৯গী মালেমগী লাইচৎ অসিনা মরম ওইদুনা বিদ্যালয় কয়া অমা খঙথিং থিংজিনখিবা অসিদগী প্রিন্সিপালশিং অমসুং ওজাশিংনা ওনলাইন রিসোর্সশিং অমসুং মরী লৈনবা লাইরিক লাইসুগী পোর্তেলগী চান্নবা খুত্থাং কয়া শিজিন্নদুনা মহৈ তম্বীবদা লেপ্তনবা শীনবতা নত্তনা মহৈরোইশিংদসু পাউ ফাওনদুনা মখোইগী ৱাখল নুংঙাইনা লৈনবা থবক থৌরম কয়া অমসু চত্থরি। মসিনা মরম ওইদুনা কেন্দ্রীয় বিদ্যালয় সঙ্গথন্না বিদ্যালয় খুদিংমক্তা মসিগা মরী লৈনবা খোংথাং কয়া অমসু চত্থনবা হায়দুনা খঙহনখ্রে।
মখাদা পল্লিবা ৱারেপশিং অসিগী থবক থৌরমশিং অসি নীংথিনা পাংথোক্লি হায়বা খঙননবা চয়োলগী ওইবা ই–পাউ কয়া কেন্দ্রীয় বিদ্যালয়শিংদগী লৌদুনা হোৎনরি। খ্বাইদগী অনৌবা ৱাফমশিংগী মতুং ইন্নাঃ
ক. লৈবাক শিনবা থুংনা লৈরিবা বিদ্যালয়শিংগী তাকপী তম্বীনবা ওইনা অখন্নবা ই-মেল অমা শেমখ্রে।
খ. মহৈরোইশিংগী খুদোংচাদবশিং য়েংশিন্নবা হায়দুনা ওজা ময়াম অমা খন্দোক্তুনা থমখ্রে।
গ. ত্রেন তৌরবা কাউন্সেল্লর ৩৩১ পার্ত তাইম কন্ত্রেক্ত বেসিস্তা থমখ্রে। ত্রেন তৌরবা কাউন্সেল্লর লৈতবা বিদ্যালয়শিংগী ওইনদি ত্রেন তৌরবা কাউন্সেল্লর লৈবা মনাক নকপা বিদ্যালয়দগী মতেং লৌগনি।
ঘ. এন.সি.ই.আর.তি.দগী গাইদেন্স অমসুং কাউন্সেল্লিংদা ত্রেন তৌরবা কেন্দ্রীয় বিদ্যালয়গী ওজা ২৬৮সু খোংথাং অসিদা য়াওরি।
ঙ. মমাংগী ইরাই নুমিৎ ফাওবদা মহৈরোই ২৩৯৩ অমসুং মমা মপা ১৬৪৮তগী লাকখিবা ৱাহংশিং অদুগী পাউখুমসু মতিক চানা পীখ্রে।
(Release ID: 1616581)
Visitor Counter : 49
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada


text:
বরাক তম্পাক্কী খোমজিনবা পাউ খরা ৩০-০৬-২০১৮ সিতিজেনসিপ বিলগী মায়োক্তা আসুনা অচ…
বরাক তম্পাক্কী খোমজিনবা পাউ খরা ২৯-০৬-২০১৮ ফোতো পাউদমঃ নিউ দিল্লিদা জুলাই ৪ - …
বরাক তম্পাক্কী খোমজিনবা পাউ খরা ২৭-০৬-২০১৮ জুন ৩০ দা এনআরসিগী ফাইনেল দ্রাফ্ট …
বরাক তম্পাক্কী খোমজিনবা পাউ খরা ২৬-০৬-২০১৮ জুলাইগী তাং ২৭ খ্বাইদগী শাংবা চ…
বরাক তম্পাক্কী খোমজিনবা পাউ খরা ২৫-০৬- ২০১৮ মনা য়েন্থোকখিবগা লোয়ননা খোরিরোল…
বরাক তম্পাক্কী খোমজিনবা পাউ খরা ২৪-০৬- ২০১৮ নহারোল খোরিরোল সিল্লূপ, অসমগী ৪২শু…
বরাক তম্পাক্কী খোমজিনবা পাউ খরা ২৩-০৬- ২০১৮ অম্বুবাচী মেলা ঙরাংদগী হৌরে। ⧭…


text:
ইউটিউব চেনেল অমদি সোসিয়েল মিডিয়াশিংদা থাগৎলিবা মণিপুরী মিউজিক ভিডিও খুদিংমক ফিল্ম ফোরাম মণিপুরদা প্রিভিয়ু তৌরবা মতুংদা থাগৎকদবনি হায়না ফিল্ম ফোরাম মণি
ইউটিউব চেনেল অমদি সোসিয়েল মিডিয়াশিংদা থাগৎলিবা মণিপুরী মিউজিক ভিডিও খুদিংমক ফিল্ম ফোরাম মণিপুরদা প্রিভিয়ু তৌরবা মতুংদা থাগৎকদবনি হায়না ফিল্ম ফোরাম মণিপুরনা চেরোল অমদা ফোঙদোরক্লি।
চেরোলসিনা মখা তারদুনা, চৎলিবা চহি ২০২১ গী এপ্রিল ২০দা ফিল্ম ফোরাম মণিপুরগী এক্সিকিউটিব কমিটিনা হৌজিক সোসিয়েল মিডিয়া অমদি ইউটিউব চেনেলশিংদা আপলোড তৌদুনা মীয়ামদা য়েংহল্লিবা মণিপুরী মিউজিক ভিডিওশিং অসিগী মতাংদা কুপ্না খন্ন-নৈনবগী মীফম অমা পাঙথোক্তুনা ৱারেপ কয়া লৌখিবনি।
সোসিয়েল মিডিয়া অমদি ইউটিউব চেন্নেলশিংদা ফিল্ম ফোরাম মণিপুরনা প্রিভিয়ু তৌদ্রিবা নৎত্রগা অয়াবা পীদ্রিবা মিউজিক ভিডিও খরা আপলোড তৌদুনা মীয়ামদা উৎপা/য়েংহনবা থেংনরে। মসি ফিল্ম ফোরাম মণিপুরনা য়াম্না হকচিন্না লৌবগা লোয়ননা ফিল্ম ফোরাম মণিপুরগী এক্সিকিউটিব কমিটিগী মীফমনা মণিপুরী মিউজিক ভিডিওশিং অসি সোসিয়েল মিডিয়া অমদি ইউটিউব চেনেলশিংদা আপলোড তৌদ্রিঙৈদা ফিল্ম ফোরাম মণিপুরদা হান্না প্রিভিয়ু তৌদুনা মীয়ামদা উৎপা অমদি য়েংহনবা য়াবগী অয়াবা হান্না শুকশোই শোয়দনা লৌগদবনি হায়না ৱারেপ্নখি। করিগুম্বা কনাগুম্বা প্রডিউসার ডাইরেক্টরশিংনা হায়রিবা ৱাফম অসি থওইদদুনা মণিপুরী মিউজিক ভিডিওশিং অসি ফিল্ম ফোরাম মণিপুরনা প্রিভিয়ু তৌদুনা অমদি অয়াবা য়াওদনা সোসিয়েল মিডিয়া অমদি ইউটিউব চেনেলশিংদা আপলোড তৌরম্বা নৎত্রগা মীয়ামদা উৎলম্বা থোক্লবদি মরি লৈনবা প্রডিউসর/ডাইরেক্টরশিংগী মথক্তা ফিল্ম ফোরাম মণিপুরগী চৎন-পথাপকী মতুং ইন্না অকনবা এক্সন লৌখৎকনি।
মরমদুনা মণিপুর মিউজিক ভিডিওশিংগী প্রডিউসর/ডাইরেক্টরশিংনা ফিল্ম ফোরাম মণিপুরগী ৱারেপ অসি ঙাক্না চৎনবা অরোয়বদা আপিল তৌরক্লি।
সোর্সঃ সঙাই এক্সপ্রেস।


text:
নোবেল মনা ফংখ্রবা মালেমগী শক্নাইরবা মীওই ১৮না শরুক য়াখিবা Hegra Conference 2020 লোইশিনখ্রে।
অৱাং নোংচুপ থংবা আরবকী আলউলাগী হেগ্রাদা নুমিৎ হুমনি চুপ্না চৎথরকখিবা নোবেল মনা ফংখ্রবশিংগী ওইবা Hegra Conference 2020 হায়না মীংথোনবা মালেমগী অপুনবা মীফম অমা মায়পাক্না লোয়শিনখ্রে। মীফম অসিদা শান্তি, শেনমিৎলোন, সাহিত্য, ফিজিক্স, কেমিস্ত্রি, হকশেল অমসুং মেদিসিনগী লমদা নোবেল মনা ফংখ্রবা মালেমগী শক্নাইরবা মীওই ১৮না শরুক য়াখি।মীওইবা জাতিগী ওইরকলিবা ফিভম, মালেমগী চাউখৎ থৌরাং অমসুং মসিগী পোরম থিবগী মতাংদা মালেমগী তোঙান তোঙানবা লৈবাক ৩২দগী সমাজিক অমসুং রাজনিতিগী নেতাশিংসু হায়রিবা Hegra Conference 2020 অসিদা শরুক য়াখি। সৌদি আরবকী সংস্কৃতি মন্ত্রী অমসুং আলুলাগী রোয়েল কমিসন (আরসিইউ) গী রাজ্যপাল বদর বিন আবদুল্লাহ বিন ফারহান না থৌরম অসি সিল্লাংখি।
চহি কয়াগী মমাংদগী হৌরদুনা আলউলা হায়রিবা মফম অসিদা মালেমগী তোঙান তোঙানবা ধর্ম, সংস্কতিগী ৱাখল্লোন কয়ানা জ্ঞানগী পুক্কৈদা পীথোক পীশিন তৌনদুনা লাক্লি অমসুং ঙসিসু মফম অসিদা পুল্লরে হায়না বদর বিন আবদুল্লাহ বিন ফারহাননা থৌরমদা মহাক্কী হৌদোক ৱারেল ফোঙদোকখি। Hegra Conference গী মরুওইবা পান্দমদি তুংলমচৎতা ওইরক্কদবা মালেমগী ওইবা লাইরিক-লাইশুগী ফিভম, হকশেল, লৌউ-শিংউ অমসুং শেনমিৎলোনগী মতাংদা তাংদাংবা পোরম অমা হেন্না অৱাংবা থাক্তা য়াৎথোকতুনা থমহৌবা হায়বসিনি। মীফমগী লোইশিল্লকপদা মালেমগী থাক্তা শেন পূবা (গ্লোবেল দেব্ট) গী ওইবা মীফমলেন অমা শিল্লাংবা, মালেমগী থাক্তা ঐইদস্ কী লমদা থিজিন হুমজিনবা, মীদল ইস্ট সাইন্স ফান্দ (এমইএসএফ) শেম্বা হায়না ৱারেপ্নখি।


text:
বরাক তম্পাক্কী
খোমজিনবা পাউ খরা
০৪-০৭-২০১৮
শিলচরদা রাজ্য সরকারগী থৌরাং মখাদা দিস্ট্রিক্ট
মিউজিয়াম অমা শারগনি।
⧭⧪➤ রাজ্য সরকারগী থৌরাং মখাদা
বরাক তম্পাক্তা দিস্ট্রিক্ট মিউজিয়াম অমা শেমগৎনবগী থৌরাং তৌরি। মসিগা মরী লৈননা
আসাম মিউজিয়াম বিভাগকী দিরেক্তর ৱাই.এস. ৱাংলেংটন হৌখিবা লৈবাকপোকপা নুমিৎতা শিলচর
য়াওনা বরাক তম্পাক্কী মফম কয়ামরুম কোয়না চৎতুনা য়েংলুরে। লুপা কোতি অনিরোম চংনা
শাগদবা মিউজিয়াম অসি তম্পাক অসিগী ওইনদি অহানবা ওইগদৌরি। শিলচরগী নোর্মাল স্কুলগা থংনবা মফমদা নত্রগা রোংপুর পার্ত তুদা শাবগী অপাম্বা লৈ হায়না শিলচর সার্কিত হাউসতা
পাঙথোকখিবা পাউগী মীফমদা দিরেক্তরনা ফোঙদোকলমখি। লম হেক ফংবগা দিপিআর শেমলগনি
হায়রি। থৌরাং অসিনা লমদম অসিগী তোঙান তোঙানবা কলা সংস্কৃতিগী ওইবা মচাক কয়া তাশিন
খোমজিন্দুনা লিদুনা থম্বগী খুদোং চাবসু ফংলগনি। মিউজিয়াম অসিগী মিং লমদমসিগী
পুৱারীগা মরী লৈননা থোনগনি হায়বগী ৱাফম ফোংদোক্লম্মী হায়রি। পনবা য়াই, গুৱাহাটিগী
স্টেত মিউজিয়াম য়াওনা রাজ্য অসিদা অসিগুম্বা মিউজিয়াম ১০ লৈরি। (www.lakhipuronline.in)
নৌনা শারিবা সদরঘাট থোং অসি শহীদ বীর শম্ভুধন ফোংলো
মীংথোন্নবা তকশিনখ্রে।
⧭⧪➤ শিলচরদা শাবা লোইগদৌরবা
অনৌবা সদরঘাট থোং অসি “শহীদ বীর শম্ভুধন ফোংলো” হায়না মীংথোন্নবা আসামগী
মুখ্যমন্ত্রী সর্বানন্দ সোনোৱাল অমসুং পিদব্লউদি মন্ত্রী হিমন্ত বিশ্ব শর্মাগী
মফমদা ৱাকৎ চেরোল অমা পীশিনখ্রে। অল আসাম বেঙ্গলি হিন্দু এসোসিয়েসন (আভা), শিলচরনা পীবা
ৱাকৎ চেরোল অদুদা ডিমাসা নিংথৌ অমসুং ভারতকী নীংতম লান্মী শম্ভুধন ফোংলোগী মীংদা
থোং অসিগী মীং থোনবনা রাজ্য অসিগী পুৱারীগী শেংলবা শক্তমশিং তুংকোইনা লৈহৌরগনি
হায়না পল্লি। (www.lakhipuronline.in)
বৃত্তি পরিক্ষানা ক্লাস নাইন অমসুং টেনগী থা
তরুক্কী পরিক্ষাদা খরা হোংদোক হোংজিন তৌরে।
⧭⧪➤ মুখ্যমন্ত্রীগী থোইদোকপা বৃত্তি পরিক্ষা-২০১৭ কাছাড় জিলাগী ওইনা ৫শুবা
অমসুং ৮শুবা ক্লাসকী বৃত্তি পরিক্ষা লাক্লিবা আগষ্টকী তাং ৪ অমসুং ৫ দা জিলা অসিগী
খন্দোক্লবা স্কুল খরদা পাঙথোক্লগনি। মসিগা মরী লৈননা জিলা অসিগী দিএলআইইসি না লৌবা
৯শুবা অমসুং ১০শুবা ক্লাসকী থা তরুক্কী পরিক্ষাদা খরা হোংদোক হোংজিন তৌরে। মসিগী
মতুং ইন্না আগষ্টকী তাং ৪ দা অয়ুকতা ক্লাস টেনগী অমসুং নুংথিলদা ক্লাস নাইনগী আরবীক পরিক্ষা ওইরগনি।
অদুগা আগষ্টকী তাং ১০ গী অয়ুকতা ক্লাস টেনগী এমআইএল অমসুং নুংথিলদা ক্লাস নাইনগী ইংলিস
পরিক্ষা ওইরগনি। (www.lakhipuronline.in)
Pao sing asi ga loinana atei e-pao gi damak


text:
উত্তর প্রদেশকী রাজ্যপাল শ্রীমান রাম নাইক, মুখ্য মন্ত্রী শ্রীমান য়োগী আদিত্যনাথ, উপ-মুখ্য মন্ত্রী শ্রীমান কেশব প্রসাদ মৌর্য়, কেন্দ্রগী মন্ত্রীপরিসদতা ঐহাক্কী খোংলোই ইচল অনুপ্রিয়া, রাজ্য সরকারদা মন্ত্রী ওইবীরিবা শ্রীমান সিদ্ধার্থ নাথ, শ্রীমান গর্ববাল সিংহ, শ্রীমান আশুতোস তন্দন, শ্রীমান রাজেশ অগ্রৱাল, ভার্তীয় জনতা পার্তীগী প্রদেশ প্রসিদেন্ত দাক্তর মহেন্দ্র নাথ পান্দে, সংসদ শ্রী বিরেন্দ্র সিংহ, সংসদ ভাই ছোতে লাল অমদি মফম অসিদা তিনবীরিবা ঐহাক্কী নুংশিজরবা ইচল-ইচে অমসুং ইচিল-ইনাওশিং।
ঙসাইদগী য়ামখ্রবা মীয়াম্না নাকল অনিমক্তগী লাক্লিবা অসি ঐহাক্না উবা ফংলি। ইচল-ইচে অমসুং ইচিল ইনাওশিং বিনধ্য চিংশাং অমসুং ভাগিরথকী মরক্তা লৈরিবা লমদম অসি চহি চা কয়াদগী মপাল নাইদ্রবা ওইথোকপা য়াবা কয়াগী কেন্দ্র ওইদুনা লাক্লি। অদুগুম্লবা ওইথোকপা য়াবশিং অদু থিদোকপা অমদি মফম অসিদা পায়খৎলিবা চাউখৎ থৌরাংগী থবকশিংগী মরক্তা ঙসি অদোমগী থৌজাল ফংজনবগী খুদোংচাবা অদু ঐহাক্না ফংজরে।
মমাংদা, মার্চ থাদা ঐহাক মফম অসিদা সোলর প্লান্ত শঙ্গাবা লাকখি অমসুং ঐহাক্কা লোয়ননা ফ্রান্সকী রাষ্ট্রপতিসু লাকখি অমদি মতম অদুদা ঐখোয় অনিবু ইমাগী অয়েকপা শক্তম অমসুং ইনফীগা লোয়ননা তরাম্না ওকপীখি।
য়োগীজীগী লুচীং মখাদা এন.দি.এ.গী সরকার শেমখিবা মতুংদগী পুর্বাঞ্চলগী লমদমশিংদা চংশিল্লক্লিবা চাউখৎ থৌরাংগী খোংজেল অদুগী মহৈ অদু ঙসিদি উবা ফংবা হৌরক্লে। লমদম অসিগী লাইরবশিংগী ওইগেরা, তোল্ল-তারবশিংগী ওইগেরা, লমদম অসিগী মীয়ামগীদমক সোনেলাল পতেলগুম্বা থবক কন্না শুবা মীওঈশিংনা মংলম্বা মংলান অদু মপুং ফাহন্নবগী মায়কৈদা ঐখোয় অমত্তা ওইনা পুন্না হোৎনরি। নুমিৎ নিনী অসিদা চাউখৎ থৌরাংগী তোঙান তোঙানবা প্রোজেক্তশিংবু পুর্বাঞ্চলগী মীয়ামদা খুৎশিন্নবা নত্রগা অনৌবা থবক হৌদোকপগী তাঞ্জা অদু ঐহাক্না ফংজরে। লৈবাক অসিগী খ্বাইদগী শাংবা পুর্বাঞ্চল এক্সপ্রেসৱে ওইগেরা, নত্রগা বরানসতা লৌমীশিংগীদমক হৌদোক্লিবা পেরিশেবল কার্গো সেন্তর ওইগেরা, নত্রগা রেলৱেগা মরি লৈনবা প্রোজেক্তশিং ওইগেরা, মদুনা পুর্বাঞ্চলদা চত্থরিবা চাউখৎ থৌরাংদা খুমাং চাউশিলহল্লগনি।
চাউখৎ থৌরাংগী অসিগুম্লবা পরিং অসি মখা চত্থনবগীদমক ঙসি ময়ামগী মরক্তা ঐহাক অমুক হন্না লাকচরি। ঙাইহাক্কী মমাংদা পুৱারী ওইরবা বানসাগর দাম য়াওনা চাউরাক্না লুপা কোতি লিশিং মরিগী প্রোজেক্তশিং খরনা হৌদোকখ্রে অমদি খরনা উরেপ উয়ুং তমখ্রে। ইথৈ লৌখোং, হকশেল অমদি অথিংবা লৈতবা ত্রাফিক্কা মরি লৈনবা প্রোজেক্তশিং অসিনা লমদম অসিগী মীচম মীয়ামগী পুন্সিদা চাউনা অহোংবা পুরক্লগনি। অদোমগী লমদম মির্জাপুর ওইগেরা নত্রগা সোনভদ্র ওইগেরা নত্রগা ভদোহী ওইগেরা নত্রগা চন্দোলী ওইগেরা নত্রগা ইলাহবাদ ওইগেরা মতম পুম্নমক্তা লৌউ শিংউবা অসি মফম অসিগী পুন্সিগা তৎন-থানবা য়াদ্রবা শরুক অমা ওইরি।
মরূপশিং, চাউরাক্না লুপা কোতি লিশিং অহুম মখায়গী বানসাগর প্রোজেক্ত অসিনা মির্জাপুর খক্তা নত্তনা ইলাহবাদ য়াওনা লমদম অসিগী লৈবাক হেক্তর লাখ অমা মখায়দা ইথৈ লৌখোংগী খুদোংচাবা ফংলগনি। করিগুম্বা প্রোজেক্ত অসি মমাংদা লোইরম্বা তারগদি হৌজিক ময়াম্না ফংগদৌরিবা কান্নবা অসি ঙসিদগী চহি কুনগী মমাংদা ফংলম্লগনি হায়বদি অরেম্বদা মীয়ামগী চহি কুন মাংখ্রে। অদুবু মমাংগী সরকারশিংনা লমদম অসিগী লৌমীশিংগী খনবীখিদে। প্রোজেক্ত অসি চহি ৪০গী মমাংদা ৱারেপ লৌখি, ১৯৭৮দা প্রোজেক্ত অসিগী উরেপ উয়ুং তমখি, অদুবু থবক হৌবদা চহি ২০ চংখি। মদুগী মতুং চহি কয়া অসিদা সরকার কয়া লাকখ্রে অদুবু প্রোজেক্ত অসিগী মরমদা ৱারী তৌবা নত্তনা মীয়ামদা করিসু ফংখিদে।
২০১৪দা ময়ামনা ঐখোয়বু সেবা তৌজনবা তাঞ্জা অদু পীবীখি অমদি মদুগী মতুং ঐখোয়গী সরকার অসিনা পন্দুনা লৈরিবা প্রোজেক্তশিং অদু মখা চত্থনবা থবক পায়খৎপা হৌখিবা অদুদা প্রোজেক্ত অসিসু মাংদা লাকখি। মদুগী মতুং বানসাগর প্রোজেক্তপু প্রধান মন্ত্রী কৃষি সিঞ্চাই য়োজনাগী মখাদা শম্নহন্দুনা মপুং ফাহন্নবা অকনবা মওংদা হোৎনখি অখন্ননা হৌখিবা চহি অমগা থা অহুম অসিদা য়োগী অমসুং মহাক্কী কাংবুনা খোংজেল য়াংনা থবক পায়খৎহনবগী মহৈ ওইনা বানসাগরনা ময়াম পুম্নমক্কী পুন্সিদা নুংঙাই য়াইফবা পুরক্নবা থৌরাং তৌদুনা লৈরে। বানসাগরদা নত্তনা চহি কয়াদগী লোইশিন্দনা লৈরক্লবা সর্য়ু নহর রাষ্ট্রীয় পরিয়োজনা অমসুং মধ্য গঙ্গা সাগর পরিয়োজনাদসু খুমাং চাউশিন্না থবক চত্থরি।
মরূপশিং, চহি কয়াগী মমাংদা ময়াম্না ফংলমগদবা খুদোংচাবা অদু ফংখিদে। চাউরাক্না লুপা কোতি চাহুমগী বজেৎকা লোয়ননা হৌখিবা প্রোজেক্ত অসি মতম অদুদা লোইশিল্লম্বা তারগদি লুপা কোতি চাহুম খক্তদা মপুং ফানা লোইশিল্লমগনি অদুবু মতম অদুদা লোইখিদবনা মরম ওইদুনা মতম্নদি হৌখিবনা, পোৎ চৈগী মমলসু তাংখৎখিবনা লুপা কোতি চাহুমগী প্রোজেক্ত অদু লুপা কোতি লিশিং অহুম চামঙা চংনা লোইশিনবা ঙমখিবনি। ময়াম্না হায়বিয়ু মসি মমাংদা পাল্লমবা সরকারশিং অদুগী মরাল নত্তবরা?
ইচল-ইচে অমসুং ইচিল ইনাওশিং, ঙসি ঐহাকনা লমদম অসিগী লৌমীশিংগা উনবা মতম অসিদা করিগুম্বা খরা নিজনীংলি, পীনবীগদ্রা? লমদম অসি ইমা বিন্ধ্যবাসিনীগী লমদম্নি, লমদম অসিদা অদোম্না ৱাশকখিবা অদু পাংথোকপা তাই। পাংথোক্কদ্রা? য়েংবীয়ু লুপা কোতি লিশিং অহুম চামঙা চংখ্রে, চহি ৪০ মাংখ্রে, হৌখ্রবদি হৌখ্রে। হৌজিক্তি ঈশিং য়ৌরে। ঈশিং য়ৌরক্লিবা লৌমী ইচল-ইচে অমসুং ইচিল ইনাওশিংনা দ্রিপ ইরিগেসন নত্রগা স্প্রিঙ্কলর ফাউন্তেনগুম্বা ইরিগেসন অমদি ঈশিং মরিক মরিকশিং কন্নবগী মায়কৈদা থবক তৌবা ঙমগদ্রা? ঐহাক্না ময়ামদগী মসি নিজরি, ঐহাক অতৈ অতোপ্পা পামজদে। ইমা বিন্ধ্যবাসিনীগী অসিগুম্লবা প্রসাদ অসিগী ইরিক অমা ফাওবা লেম্না মাংহল্লোই হায়না ৱাশকপীয়ু। দ্রিপ ইরিগেসন্না মখল খুদিংগী লৌউ-শিংউ পাংথোকপা য়াই। মাইক্রো ইরিগেসন্দা সরকারনা সবসিদী পীরি, পৈশা পীরি, ময়াম্না মসিগী কান্নবা লৌবীয়ু অমদি ঐহাক্না লাকচরিবা অসি ময়ামগী সেবা তৌবা লাকচরিবনি।
ঐহাক্কী ইচল-ইচে অমসুং ইচিল ইনাওশিং, ঐখোয়না এম.এস.পি.বু শরুক অমা মখাই ওইহন্নবা ৱাশকখি, ঙসিদি মদু থবক ওইনা পাংথোক্লে। ফৌ ওইগেরা, চুজাক ওইগেরা, মাইরোংবী ওইগেরা, শগোল হৱাই ওইগেরা নত্রগা মুগ ওইগেরা, খরীফকী পোত্থোক ১৪গী সপোর্ত প্রাইসতা লুপা চানিদগী হৌরগা লুপা লিশিং অমগা চানিপাল ফাওবা হেঙ্গৎহনখ্রে। লৌমীশিংনা পোত্থোকশিং অসিদা ফংলিবা অদুগী মথক্তা চাদা ৫০ হেন্না কান্নবা ফংহন্নবা ৱারেপ লৌখি।
ইচল-ইচে অমসুং ইচিল ইনাওশিং, ৱারেপ অসিনা উত্তর প্রদেশ অমসুং পুর্বাঞ্চলগী লৌমীশিংদা চাউনা কান্নহল্লগনি। হন্দক্তগী ফৌ ক্বিন্তল অমদা লুপা চানি হেন্না ফংলগনি। ফৌগা লোয়ননা সরকারনা হৱাইদসু এম.এস.পি. হেঙ্গৎহল্লে। হৱাই মাইরোংবীদা সরকারগী মমলদা লুপা চানিগা তরামঙা হেঙ্গৎলে। মরূপশিং ঐখোয়গী সরকার অসিনা লৈবাক অসিগী লৌমীশিংগী খুদোংচাদবশিং অদু খঙনা মদু লৈহন্দনবা নুংথিল নুমিদাং খঙদনা থবক তৌরি। য়ুরিয়াগীদমক খৎন-চৈনবা য়াওনরম্মি, অহিং চুপ্পা পরেংদা লেপ্পা তারম্মি, ব্লেক মার্কেৎতগী য়ুরিয়া লৈবা তারম্মি। হৌখিবা চহি মরিদা অৱাবা অসি লোইখ্রে। থবক পুম্নমক অসি অদোমগী আর্শিবাদ অমদি মতেংনা ওইথোকপা ঙমহনখিবনি।
ইচল-ইচে অমসুং ইচিল ইনাওশিং, ঐহাক্না মফম অসিগী লৌমীশিংদা প্রার্থনা অমা তৌবা পামজৈ, ঐখোয়না ২০২২ ফাওবদা লৈবাক অসিগী লৌমীশিংগী শেন্থোক শরুক অনি ওইহনবা পাম্লি অমদি মসি অরুবা থবক নত্তে। ঐহাক খুদম মচা অমখক পীজগে, হৌজিক্তি সরকারনা ৱাবু নাপীগী কাংলুপতা চলহল্লে। মরম অদুনা অদোম্না অদোমগী লৈপন্দা ৱা থাবা য়ারে, ৱা য়ানবা য়ারে, ৱা য়োনবা য়ারে, সরকারনা অদোম্বু থিংবা থম্লরোয়। ঙসি লুপা কোতি লিশিং কয়াগী ৱা মপাল লমদগী পুশিল্লক্লি। ঐখোয়না চৎন-কাংলোনৎ শেমদোক্লে, আইন শেমদোক্লে। মমাংদদি ৱাবু উ ওইনা লৌনরম্মি, ঐখোয়না ৱাবু নাপী কাংলুপ্তা চলহল্লে। ঐখোয়গী লমদম অসিদা ধুপ শানবা, তেলঙ্গা শানবা ৱা মপাল লমদগী পুশিল্লকপা তারি। লৈবাক অসিগী লৌমীশিংনা চহি অমগী মনুংদা ওইরিবা ফিভম অসি ওন্থোকপা য়াই, শেনফম অদু লৌমীশিংনা ফংবা য়াই। ঐহাক্না লৌমী ইচিল-ইনাওশিংদা হায়জনীংবদি অদোম্না লৌউ-শিংউবগী মথক্তা সরকারগী তোঙান তোঙানবা স্কিমশিংগী কান্নবা লৌবিয়ু অমদি অদোমগী শেন্থোক হেঙ্গৎহন্নবগী মায়কৈদা মাংলোমদা চংশিনবীয়ু। অদোমগী পুন্সিবু য়াইফহন্নবগীদমক, কনেক্তিবিতী হেঙ্গৎহন্নবগীদমক ঙসি মফম অসিদা থোং খরা শঙ্গাখি অমদি খরনা উরেপ উয়ুং তমখি। হৌজিক্তি চুনার সেতুনা চুনার অমসুং বরানসীগী মরক্তা লাপ্নরিবা অদু হন্থহল্লে। নোংজুথা মতমদা মফম অসিগী মীয়াম লিশিং কয়া লৈবাক অসিগী অতোপ্পা মফমশিংগা শম্নহন্দে হায়বা ইফমদা খঙহনবীরে। হৌজিক্তি অনৌবা থোং অসিনা খুদোংচাদবা অসি লৈহল্লরোই।
ইচল-ইচে অমসুং ইচিল ইনাওশিং, অহোংবা মমলদা হেন্না ফবা হেল্থকেয়র লাইরবশিংদা ফংহনবসু সরকার অসিগী মংলান অমনি। মফম অসিদা শাগদৌরিবা অনৌবা মেদিকেল কোলেজ অসিনা মির্জাপুর খক্তা নত্তনা সোনভদ্র, ভদোহী, চন্দৌলী অমসুং ইলাহবাদকী মীয়ামদসু চাউনা কান্নহল্লগনি। হৌজিক্তি মফম অসিগী দিস্ত্রিক্ত হোস্পিতাল অসি ফমুং চামঙা লৈরগনি, মদুনা অরুবা অনাবশিং লায়েংনবগীদমক অদোম্না অরাপ্পা মফমদা চৎপগী মথৌ ওইররোই। মসিদসু নত্তনা ঙসি মফম অসিদা জন ঔশধি কেন্দ্র চামা অমুক্তদা উত্তর প্রদেশ অপুনবদা জন ঔশধি কেন্দ্র চামা হেন্নসু হাংদোক্লে। জন ঔশধি কেন্দ্রনা লাইরবা, মিদল ক্লাস অমসুং লো মিদল ক্লালশিংদা চাউনা মতেং পীরি। কেন্দ্রশিং অসিদা হিদাক চাতরেৎ হেন্না অমদি অনাবশিংনা সর্জরীগী মতুংদা মথৌ তাবা পোৎলম চামগা য়াঙ্খৈ হেন্না অহোংবা মমলদা ফংহল্লে। লৈবাক অসিগী তোঙান তোঙানবা মফমশিংদা অসিগুম্বা মখলগী জন ঔশধি কেন্দ্র লিশিং অহুমগা চামঙা হেন্না হাংদোক্লে। হিদাক মখল চানিপাল হেনবগী মমল হন্থহনবা, থমোয়গী লৈনা লৈবা মীনা শিজিন্নবা স্তেন্তকী মমল হন্থহনবা, খুউ ইমপ্লান্ত তৌবদা মমল তাথবা অসিগুম্বা তোঙান তোঙানবা থবকশিং সরকার অসিনা পায়খৎলি মদুনা লাইরবা অমসুং মিদল ক্লাসতা চাউনা কান্নবা ফংহল্লি।
মরূপশিং, হৌজিক্তি দায়লাইসিস অসি তৌদবা য়াদবা অমা ওইরে। তোঙান তোঙানবা খুঙ্গংশিংদা তোঙান তোঙানবা ইমুংশিংনা দাইলাইসিসকীদমক চৎনরি। ঐখোয়না প্রধান মন্ত্রী রাষ্ট্রীয় দাইলাইসিস প্রোগ্রাম হৌদোক্লে। দাইলাইসিস স্কিম অসিগী মখাদা ঐখোয়না জিলাশিংদা দাইলাইসিস সেন্তরশিং শেমগৎলি। অমদি লাইরবশিং, মিদল ক্লাসশিং অমসুং লো মিদল ক্লাসশিংদা লেম্না দাইলাইসিসকী খুদোংচাবা পীরি। হৌজিক ফাওবদা লৈবাক অসিদা দাইলাইসিস সেসন চাউরাক্না লাখ ২৫ লেম্না পাংথোকখরে। মসিদসু নত্তনা স্বচ্ছ ভারত মিশন্না অনা অয়েক থিংবদা কান্নবা ফংলি। মমাং চহিদা রিপোর্ত অমা লাকখি মদুদি অমাংশঙ শিজিন্নবা হেঙ্গৎলক্লিবা খুঙ্গংশিংদা অখন্ননা অঙাংশিংদা অনা অয়েক্কী চাং য়াম্না হন্থরক্লি। মদুদসু নত্তনা অহাংবদা অমাং অশোয় তৌদবা খুঙ্গংশিং অদুগী ইমুং খুদিংমক্না চাংচত্তা চহিগী ওইনা লুপা লিশিং ৫০ কনবা ঙম্লে। মমাংদদি শেনফম অসি হোস্পিতাল চৎপদা, হিদাক লাংথক লৈবা, থবক্তগী ছুতি লৌবদা চাদিং তৌরম্বনি।
মরূপশিং, লাইরবা অমসুং অনা অয়েক্কী লৌতুনরিবা অদু থুগায়নবগীদমক য়াম্না চাউবা স্কিম অমা সরকারনা অথুবা মতমদা হৌদোক্লগনি। ময়াম্নদি মদুবু মোদী কেয়র কৌনৈ, কনাগুম্বা খরনা মদুবু আয়ুশ্মান ভারত হায়না কৌনৈ, স্কিম অসিগী মখাদা লৈবাক অসিগী লাইরবা মীওই চাউরাক্না কোতি ৫০বু লুপা লাখ মঙা ফাওবা লেম্না লায়েংনবা হোৎনরি। মসিদা খোংজেল য়াংনা থবক চত্থরি অমদি য়াম্না থুবা মতমগী মনুংদা মসি সরকারনা লৈবাক পুম্বদা হৌদোক্লগনি।
মরুপশিং, লাইরবদা হিদাক-লাংথক, লৌমীদা ইথৈ-লৌখোং, অঙাংশিংদা মহৈ মশিং অমদি নহাশিংদা শেন্দাল লম্বী শোয়দনা ফংহল্লগনি। ঙসি মফম অসিদা শঙ্গাখিবা অমদি উরেপ উয়ুং তমখিবা অদুগীদমক ময়াম পুম্নমকপু অমুক হন্না নুংঙাইবা ফোংদোকচরি। উত্তর প্রদেশনা অসিগুম্লবা চাউখৎ-থৌরাংগী লম্বীদা লেপতনা চংশিন্নবগীদমক য়োগী জীবু, উত্তর প্রদেশকী মহাক্কী সরকারবু, মহাক্কী মরূপ পুম্নমকপু, মহাক্কী অপুনবা তীমবু ঐহাক্না স্কিম অমমমবু মায় পাক্না মাংলোমদা পুখৎপগীদমক থমোয় শেংনা হন্না হন্না নুংঙাইবা ফোংদোকচরি। হন্না হন্না য়াইফ-পাউজেল পীজরি অমদি অমুক হন্না ঐহাক্না ইমা বিন্ধ্যবাসিনীগী অদুগুম্লবা মীয়ামদা ঈশিংগী ইরিক অমমম শিজিন্নবা কাওবীরগনু হায়জরি। ময়াম পুম্নমক্না মশিং য়াম্না লেংবীরক্লি, অসুক য়াম্না শাখ্রবা অসিদা লাকপীরি। অদোম্না ঐহাকপু অমদি ঐখোয় পুম্নমকপু থৌজাল পীনবীরিবা অদুগীদমক অদোম্বু থমোয় শেংনা হন্না-হন্না থাগৎপা ফোংদোকচরি। খুত্তুম তাশিন্দুনা য়াম্না কন্না ঐহাক্কা লাওমিন্নসি- ভারত ইমানা য়াইফরে। ভারত ইমানা য়াইফরে। ভারত ইমানা য়াইফরে।
হন্না হন্না থাগৎচরি।


text:
কেরলাগী রাজ্যপাল শ্রী আরিফ মোহম্মদ কান, কেরলাগী মুখ্য মন্ত্রী শ্রী পিনারায়ি বিজায়ন, ঐহাক্কী কেবিনেৎকী লোয়ন্নরিবা শ্রী ধর্মেন্দ্র প্রধান, স্তেতকী মিনিস্তর শ্রী মনসুখ মন্দাবিয়া জি, স্তেতকী মিনিস্তর শ্রী মুর্লিধরন জি,
দিগ্নিতরি ওফ দ দাইস,
মরুপশিং,
নামাস্করম কোচি। নামাস্করম কেরলা। আরাবিয়ান শমুদ্রগী রানি অসি মতম লৈবা খিবিক্তা ফজদুনা লৈরি। অদোম পুম্বগী মরক্তা লৈবা ফংবা অসি য়াম্না নুঙাইজৈ। ঙসিদি ঐখোয় মফম অসিদা চাওখৎ থৌরাংগীদমক পুল্লি। কেরলা অমসুং ইন্দিয়াগী চাওখৎ থৌরাংগীদমক। ঙসি হৌদোক্লিবা থবকশিং অসিনা পাক-চাওরবা মফম কয়া অমা কল্লি। মখোয় অসিনা ইন্দিয়াগী চাওখৎপগী লম্বীদা শক্তি পীরি।
মরুপশিং,
চহি অনিগী মমাংদা ঐহাক্না কোচিগী রিফাইনরীদা চৎলুই। মসি ইন্দিয়াগী মতমগা খ্বায়দগী চুনরবা রিফাইনরীনি। ঙসি, কোচিদগী অমুক হন্না, ঐখোয়না জাতিদা কৎলি: কোচিগী রিফাইনরীগী প্রোপিলিন দিরাইবেতিবস পেত্রোকেমিকেলস কম্প্লেক্স। মসিগী প্রোজেক্ত অমা অসিনা ঐখোয়গী খোঙচৎ আত্মানির্ভর ওইহনবদা শক্তি পীবদা মতেং পাংগনি। মসিগী কম্প্লেক্স অসিদা থাগৎপা ফোংদোকচরি, মীরমগী একচেঞ্জ কল্লগনি। ইন্দস্ত্রী কয়া অমা লিংখৎলগনি অমসুং থবক্কী খুদোংচাবা কয়া অমসু ফংলগনি।
মরুপশিং,
কোচি অসি ত্রেদ অমসুং কম্মর্সকী সহরনি।সহর অসিগী মীওইশিংনা খঙই মদুদি মতম অসি মশানা পুজবনি। মখোয়না মফম চানা লম্বী ফাওনবগীদমক থাগৎপা ফোংদোক্লি। মরম অদুনা রো-রো ভেসেল অসি জাতিগী ওইনা মরু ওই। কিলোমিতর ৩০ শাংবা লম্বী অসি ঈশিং লম্বীদা কিলোমিচর ৩.৫ খক্তমক ওইরি। মসিনা তাকপদি: খুদোংচাবা হেনগৎলক্লি। কম্মর্স মথক কারক্লি। কেপাসিতি বিল্দিং হেনগৎলক্লি। চিনবা কোম্লক্লি। পোল্লুসন হন্থরক্লি। পোৎ হোনবগী মমল তারক্লি।
মরুপশিং,
লমকোইবশিংনা কোচিদা লাক্লিবা অসি কেরলাগী মফমশিং অসি চৎনবা খক্তা নত্তে। মসিগী চৎনবি, চিঞ্জাক, শমুদ্র মপাল, মার্কেৎকী মফমশিং, পুৱারীগী ওইবা মফমশিং অমসুং লাইনিং-লাইশোনগী ওইবা মফমশিং মুন্না খঙলি। ভারত সরকারনা মফম অসিগী তুরিজমগী ওইবা ইনফ্রাস্ত্রকচর চাওখৎনবা য়াম্না কন্না হোৎনরি। কোচিদা ইন্তর্নেস্নেল ক্রইস তর্মিনেল সাগারিকা হৌদোকপা অসিনা খুদম অমনি। সাগারিকা ক্রইস তর্মিনেল অসিনা নুঙাইবা অমসুং খুদোংচাবা অনিমক পীরি।
মরুপশিং,
ঐহাক্না থা খর অসিদা করিগুম্বা খর উবা ফংলি। মীওই কয়া অমনা ঐঙোন্দা মখোয়গী লোকেলগী ওইবা কোইরুবশিং ইরক্লি অমসুং পিকচরশিং থারক্লি। মালেমগী ওইবা লায়চৎ অসিনা মরম ওইদুনা ইন্তর্নেস্নেলগী ওইবা লমকোইবা থিংখিবদগী, মীয়াম্না মনাক নকপা মফমশিংদা চৎনরক্লি। মসিনা ঐখোয়দা অচৌবা খুদোংচাবা অমা ওইরি। মসিনা অমরোমদা, লোকেল তুরিজমদা পুন্সি মহিং হেনগৎহল্লি। অমরোমদা মসিনা ঐখোয়গী নহাশিংগা অমসুং ঐখোয়গী চৎনবিগা মরী ফগৎহল্লি। মসিদা য়াম্না য়েংগদবা, তমগদবা অমসুং পুথোক্কদবা ময়াম অমা লৈরি। ঐহাক্না ঐখোয়গী নহাশিংদা তকশিল্লি মদুদি তুরিজমগা মরী লৈনবা পোৎশিংদা অনৌবা কয়াঅমা পুথোক্নবা। অদোম্না মসি খঙবদা য়াম্না হরাওগনি মদুদি চহি মঙা অসিদা ইন্দিয়াদা তুরিজম সেক্তর অসিদা য়াম্না চাওখৎপা পুরক্লি। মালেমগী ওইনা য়েংনবদা ইন্দিয়ানা ৬৫শুবা মফমদগী ৩৪গী মফমদা লৈবা ঙম্লে। অদুবু তৌগদবা ময়াম অমা লৈরি অমসুং ঐহাক্না থাজৈ মদুদি হেন্না ফগৎলকখিগনি।
মরুপশিং,
ইকোনোমিক চাওখৎনবা মওং অমা শেম্বদা মরুওইবা মচাক অনি চংই: কেপাসিতি বিল্দিং অমসুং মতমগা চুনবা ইনফ্রাস্ত্রকচর অমা তুংগীদমক শেম্বা অসিনি। মথংগী ওইবা থবক অসি থীম অসিগা মরী লৈনৈ। ‘বিগ্যান সাগর’অসি কোচি শিপয়ার্দকী অনৌবা লৌশিংগী কেম্পসনি। মসিদা ঐখোয়না ঐখোয়গী হ্যুমেন রিসোর্সকী কোনুং শেম্লি। মফম অসি মেরিন ইঞ্জিনিয়রিং তম্বা পাম্বাশিংদা মরুওইনা মতেং পাংগনি। লাক্কদৌরিবা তুংগী ওইবা কয়াদা ঐহাক্না মফম অসি লুম্না লৌই। নহা ওইরিবশিংনা মফম অসিদা খুদোংচাবা কয়া অমা লৈগনি।
মরুপশিং,
ঙসিদি, ইনফ্রাস্ত্রকচরগী ৱাহন্থোক অমসুং মিয়েং অসি ওল্লে। মসি অফবা লম্বী খক্তা ওইদ্রে। ঐখোয়না খ্বায়দগী ফবা মচাক অমসুং মগুমশি লাক্কদৌরিবা মীরোল অসিদা য়েংলি। নেস্নেল ইনফ্রাস্ত্রকচরগী পাইপলাইন্দা, লুপা করোর চাম্মা অমসুং লাখ তরা ইনফ্রা ক্রীএসন্দা থাদরি। মসিদা মরুওইনা শমুদ্র মপাল, অৱাং নোংপোক অমসুং চীংগী মফমশিংদা পুক্নিং চংলি। অসুম্না ইন্দিয়ানা ব্লু ইকোনোমীদা চাওখৎনবা কন্না হোৎনরি। সেক্তর অসিদী ঐখোয়গী মিয়েং অমসুং থবকশিং অদুদি: শরুক অয়াম্বা। হৌজিক লৈরিবা হিদাংফমশিং অসিগী ইনফ্রাস্ত্রকচর শেমগৎপা। ওফ শোর ইনর্জি।শমুদ্র মপাল চাওখৎহনবা অমসুং শম্নহনবা। প্রধান মন্ত্রী মাতসায়া সাম্পাদা য়োজনা স্কীম অসি মসিগী মখল অমনি। মসিগী স্কীম অসিনা ঙা ফাবশিংদা কান্নবা পীরি। ঙা ফাবশিংনা কিসান ক্রেদিত কার্দকা শম্নরি। মসিগা মান্ননা ইন্দিয়া অসি শমুদ্রগী চিঞ্জাকশিং অসি মীরমদা থাদোক্নবগী হব অমা ওইনবা হোৎনরি। ঐহাক্না হরাওবা ফাওই মদুদি শিৱিদ থাবা অসি মমিং লৈরক্লি। ঐহাক্না রিসর্সসর অমসুং অনৌবা পুথোকপশিং মখোয়না ঙা ফাবগী লমদা ৱাখল পুথোক্নবা কৌরি।
মরুপশিং,
হন্দক্কী চহি অসিগী বজেৎ অসি কেরলাগী মশক নাইবা লল অমসুং স্কীমসিংদা কৎলগনি। মসিদা কোচি মেত্রোগী ফেজ য়াওরি। মসিগী মেত্রোগী নেতৱার্ক অসি মায় পাক্না চৎলি।
মরুপশিং,
মীওইবনা অমুক্তা উখিদ্রিবা অৱাবা চহি হৌখ্রে। ইন্দিয়ন করোর ১৩০না শক্তি পীদুনা ঐখোয়গী লৈবাক অসিনা কোবিদ-১৯ অসি লান্থেংনখি। সরকারনা গলফতা লৈরিবা ইন্দিয়া মচাশিংগীদমক খল্লি। ইন্দিয়ানা গলফতা লৈরিবা ইন্দিয়া মচাশিংগদমক চাওতোকচবা ফাওই। ঐহাক্না মখোয়গা মতম খর সাওদি আরাবিয়া, কাতার য়ু.এ.ই.দা চৎলুবদা থেংনরকপা অসিদা নুঙাইবা ফাওই। ঐহাক্না মখোয়গা লোয়ননা চাক্লেন চাম্মিন্নরকই, মখোয়গা উন্নরকই। বন্দে ভারত মিসনগী শরুক অমা ওইনা ইন্দিয়ন লাখ য়াঙ্খৈ ময়ুমদা হল্লকখি। অয়াম্বা অমা কেরলাদগীনি। অসিগুম্বা মতমদা মখোয়দা সেবা তৌবা অসি ঐখোয়গী সরকারগী ইকাই খুম্নবনি। চহি খর অসিদা সরকারনা গলফ লৈবাক কয়াদগী ইন্দিয়া মচা ফাদোক থাদোকখি। সরকার অসিনা মতম লৈবা খিবিক্তা অসিগুম্বা অসিদা ৱারী শারি। ঐহাক্না গলফকী লৈবাকশিংবু অসিগুম্বা হিরম অসিদা থাগৎপা ফোংদোক্লি। মখোয়না ইন্দিয়নশিং মফমদা হনখিবদা লুম্না লৌই।
মরুপশিং,
ঐখোয় হৌজিক্তি পুৱারী ওইবা মফম অমদা লৈরে। লাক্কদৌরিবা তুংগী ওইবা মতম কয়াদা ঐখোয়গী থবকশিং অসিনা ঐখোয়গী চাওখৎপা উৎলগনি। ঐখোয়গী প্রজানা মখোয়না তৌবা ঙম্বা অসি উৎনবগী খুদোংচাবা লৌরি। ঐখোয়না অসিগুম্বা খুদোংচাবা অসি হেন্না পুথোকশি। পুন্না ঐখোয়না আত্মানির্ভর ভারত শাগৎমিন্নরশি। অমুক হন্না, ঐহাক্না কেরলাগী মীয়ামদা ঙসি হৌদোক্লিবা অসিগী চাওখৎ-থৌরাং অসিগীদমক থাগৎপা ফোংদোক্লি।
থাগৎচরি। য়াম্না থাগৎচরি।
ওরায়িরাম নন্দি


text:
তরেৎশুবা মালেমগী য়োগ নুমিৎকী থৌরমদা প্রধান মন্ত্রী শ্রী নরেন্দ্র মোদীনা লাইচৎ মনুংদা য়োগনা লৌরিবা থৌদাংগী মতাংদা ৱা ঙাংখ্রে। মহাক্না য়োগনা অৱানা তানফম অসিগী মনুংদা মীয়ামগী থৌনা হাপ্নবা অমসুং ৱাখল লৈতানা লৈনবগী হৌরকফম অমা ওইখি হায়না ফোঙদোকখ্রে। মহাক্না লৈবাকশিংনা লাইচৎ মনুং অসিদা য়োগ নুমিৎ অসি মখোয়গী চৎনবীগী মরু ওইবা শরুক অমা নত্তবনা মসি লায়না কাওথোকপা য়াবনি অদুবু মালেম পুম্বদা য়োগগীদমক্তা থৱাই য়াওবা ওইনা হেনগৎলকখি।
অৱাবা মায়োক্নবা মতমদা থৌনা পীবা অসিনা য়োগগী মরু ওইবা মচাক অমা ওইরি। লাইচৎ শন্দোরকপা মতমদা, লৈবাক অমত্তা শেম শাবা, পাঙ্গল অমসুং ৱাখলগী ওইবা মওংদা থৌরাং তৌহৌবা নত্তে। য়োগনা মীয়ামদা থৌনা হাপ্পা অমসুং মালেম শিনবা থুংনা লাইচৎ অসি লান্থেংননবা পাঙ্গল হাপ্পদা মতেং ওইখি।
প্রধান মন্ত্রীনা ফ্রন্তলাইন কোরোনা ৱারিয়রশিংনা য়োগবু করম্না মখোয়গী ঙাকথোক্নবা চুঙ্গোই ওইহনখিবা অমসুং মখোয় মশাবু য়োগগী খুত্থাংদা পাঙ্গল কনখৎহনখিবগে অমসুং মীয়াম্না, দোক্তরশিং-নর্সশিংনা য়োগ তৌদুনা করম্না ভাইরস অসিনা পীবা চৈথেংশিং অদু থেংনখিবগে হায়বা নৌহৌনা নীংশিংখ্রে। মফম খুদিংমক্তা হোস্পিতালশিংদা দোক্তরশিং অমসুং নর্সশিংনা য়োগ সেসনশিং পাঙথোকপগী খুদমশিং উবা ফংখি। প্রধান মন্ত্রীনা প্রানায়াম অমসুং অনুলোম-বিলোমগুম্বা ঐখোয়গী নুংশা-শ্বর হোনবগী থৌওং ফগৎহন্নবগী শ্বর হোনবগী শাজেলগী মরু ওইবা অদু এক্সপর্তশিংনা খঙহল্লি হায়না ফোঙদোকখ্রে।


text:
মালদ্বীপকী য়ুনাইতেৎ নেসন্স জেনেরেল এসেমব্লী (য়ু.এন.জি.এ.) অমসুং ফোরেইন মন্ত্রীগী ৭৬শুবা সেসনগী প্রসিদেন্ত-ইলেক্ত ঐচ.ই. অব্দুলাহ শাহিদকা প্রধান মন্ত্রী, শ্রী নরেন্দ্র মোদীগা ঙসি উনখ্রে।
ঐচ.ই. অব্দুলাহ শাহিদনা ২০২১গী জুলাই ৭তা ন্যু য়োর্ক্তা পাংথোকখিবা মীখলগী মতুংদা য়ু.এন.জি.এ.গী ৭৬শুবা সেসনগী প্রসিদেন্ত-ইলেক্ত ওইনা ভারত্তা মহাক্কী কেপাসিতীদা লাক্কনি।
প্রধান মন্ত্রীনা ঐচ.ই. অব্দুলাহ শাহিদপু মহাক্না মীখলদা অমুক হন্না মায় পাক্লকপা অসিনা মালদ্বীপ্তা অমুক হন্না ফিদম তারি হায়না পল্লদুনা নুঙাইবা ফোংদোকখি।
প্রধান মন্ত্রীনা প্রসিদেন্ত-ইলেক্তপু মহাক্কী মিয়েং ওইরিবা ‘প্রসিদেন্সী ওফ হোপ’তা থাগৎপা ফোংদোকখি অমসুং মহাক্না প্রসিদেন্ত ওইরিঙৈ মতমদা ভারতনা মপুং ফানা মতেং পীগনি হায়না থাজবা পীখি।
প্রধান মন্ত্রীনা মল্তিলেতরেল ওইবা সিস্তেম অমগী মরুওইবা, য়ুনাইতেৎ নেসন ওর্গান য়াওনা, হৌজিক ওইরিবা মালেমগী ফিভম অমসুং মালেমগী ওইবা মীশিংদা আসা অমা পীনবগী মরুওইবা পীখি।
প্রধান মন্ত্রী অমসুং ঐচ.ই. অব্দুলাহ শাহিদনা হৌখিবা চহি খর অসিদা ভারত- মালদ্বীপ নাকন অনিগী মরীদা য়াম্না থুনা চাওখৎনবা খন্নখি। প্রধান মন্ত্রীনা নাকন অনিগী ওইবা প্রোজেক্তশিং অসি কোবিদ-১৯গী লায়চৎ মনুং ফাওবা চাওখৎপা পুরকপদা অপেনবা ফোংদোকখি। মহাক্না মালদ্বীপ অসি ভারতকী য়ুমলোন্নবা অহানবা পোলিসী অমসুং এস.এ.জি.এ.আর.গী মিয়েংদা মরুওইবা য়ুম্বী ওইনা য়াম্না কন্না মরুওইবা পীখি। .


text:
মালেমদা অপিকপা কমিউনিটি খুদিংমকনা, মেইনষ্ট্রিমদগি খরা তোঙানবা তোপ তোপ্পা খন্থদবা য়াদবা ৱাফম খরা লৈ, রেস্পোন্সিবিলিটি খরা লৈ হায়বসে কাওফম থোক্তে। খোৱ
মালেমদা অপিকপা কমিউনিটি খুদিংমকনা, মেইনষ্ট্রিমদগি খরা তোঙানবা তোপ তোপ্পা খন্থদবা য়াদবা ৱাফম খরা লৈ, রেস্পোন্সিবিলিটি খরা লৈ হায়বসে কাওফম থোক্তে। খোৱাইদগী মরু ওইবা খোৱাইদগী মরিক চুম্বা ৱাদি, সোশ্যাল এডভান্সমেন্টপু ওইরো, সাস্টেইনেবল ডেভেলপমেন্টপু ওইরো, খুন্নাই নত্রগা ইমুংগী ফিভম শৌগৎপগী ৱাবু ওইরো, নূপা অমসুং নূপী অনিনা চপ মান্ননা মোরালিটিগী য়ুম্ফমদা মতিং লৈনা লেপ্পগা থেংনরিবা লান পুম্নমক লম্বা ওইগদবনি হায়বা ৱাফম অসে শুংশোয় শোয়দ্রবনি।
মণিপুরীশিংগী পূন্সি মহিংদতা নত্তনা মণিপুরগী পুৱারীদা নুপীশিংগী থোইদোকপা ফিদা অমা লৈ। নুপী লানদগী হৌদুনা, আমসফা-গী মায়োকতা হৌখিবা ইহৌ, মনোরমাগী মতাং, ড্রাগকী মায়োকতা চত্থবা ইহৌ, আইএলপি অমদি সিএএগী মতাং অসিগুম্বনা চিংবা খুদম কয়া লৈখ্রে। ইমুং মনুংগী ৱারেপ লৌবদা (Decision making), লৈকাই খুন্নাইগী চাওখত থৌরমদা অমদি খুঙ্গংগী পুন্সী মহিংদা হায়বদি ফিশা-লোনশা, লৌ-শিং উবদা মণিপুরী নুপী অমগী থৌদাং অদুক্কীমতিক ৱাংনা লৈ। অদুতসু নত্তনা মণিপুরগী মাইক্রো ইকোনোমিদা নুপীশিংনা কয়া চাওবা থৌদাং লৌরি হায়বসে ‘ইমা কৈথেল’গী মমী উবদা হায়ফেৎ ৱাখল তাবা ঙমগনি। অমরোমদনা মণিপুরী নূপীশিংগী ইহুল থৌনাদি পুৱারীগী লম্বীফাওবা ওন্থোকপা ঙম্বগী থাক্তা লৈ হায়বসিসু ‘নূপী লান’গী তাঙ্কক অনীনা মালেমদা খুদোল পীদুনা তাকহনখ্রবনি। নূপী লানগী থৌদোক অদুনা মণিপুরগী ইকোনোমিক পোলিসি অমসুং তুংগী রাজনীতিগী লৌ শিনবদা ইনোত অমা হাপখি হায়বসিসু য়ানরবা ৱাফমনি।
ঙসি ৮১ শুবা ‘নূপী লান’গী কুমওননা লাকপসিদা ইতিহাসকী তাঙ্কক অমদা থোকখিবা নূপী লান’গী ৱাহন্থোক অমদি মণিপুরীশিংগী হৌজিক্কী পূন্সী মহিংদা নূপীশিংনা করি ইথিল পিরি অমদি নুপীশিংবু খুন্নাই লৈঙাকনা করি খুদোংচাবা পিবা ঙম্মি হায়বা ৱাফমসে নেনা তানা খন্থফম থোক্লে। মীৎয়েং অমনা, মণিপুরদা তিলহৌ, আচাথাওনা চিংবা অয়াম্বা কোমোডিটিজকী মমল তাংনা থোকপা, অদুগা পোৎচংশিংদু য়োল্লিবা কারবারী অচাওবশিংনা অয়াম্বা নন-মণিপুরী ওইবা অসিগুম্বা নূপী লানগী ৱাহন্থোককা চুনদবা ইস্যু কয়ামসু শং শং লাওরি। হায়বদি, নূপী লানগী পান্দমদি, মণিপুরদা চেংনা চিংবা ডেইলি কোমোডিটিজ লোক্যাল ডিমান্ড কোন্নদনা অতৈ স্টেটতা থাবা য়ারোই অদুতা নত্তনা ইশাগী পোত্থোকনা ইরমদমগী কোৎপু থনহনগদবনি হায়বা ৱাহন্থোকসিসূ শোয়দনা য়াওরিবনি। অদু ওইরদি হৌজিক্কি ওইরিবা মার্কেট রিয়ালিটিসিনা ‘নূপী লান’গী স্পিরিটপু কয়াম্না ইকাই খুম্নবা ঙম্লবগে? ৱাহং শিংসে লৈঙাককি থৌবুরেলশিংনতা খনগদবসু নত্তে, খুন্নাই লুচিং, সংস্থানশিং লোয়ননা ৱাখল লৈবা মীওই খুদিংমক্কিনি হায়জনিংঙি।
অমরোমদা, বাংলাদেশকী রিয়ালিটিসিনা খরা তোঙাল্লে হায়বা য়াই। চপ চাবা সার্ভে নত্রগা রিসার্চপুদি লৈত্রগসু লাইরিক লাইসু, মহৈ তম্বগী থাকতা নূপী শিংনা খুমাং চাওশল্লক্লি, মরু ওইনা হৌখিবা চহী তরা – তরানিথোইসিদদি অহোইনা চুম্লবনি। অদুগা সিলেটগুম্বা সিটিদদি ৱাফমসে অতৈসু হেন্না চুম্লে হায়বসিদি অদুম্মক য়ানরবনি। ট্রেন্ড অসি য়াম্নমক থাগৎনিঙাইদি ওই হায়ববু, তশেংনা চাওখৎ লম্বিবু পন্থুং য়ৌহনবা তারদি অমদি সাস্টেইনেবল ডেভেলপমেন্ট খুদুম চনগে হায়রগদি নূপা নুপী অনিনা চপ মান্ননা চেনবা তাই হায়বসে লেংদ্রবা ৱাফমনি। অমরোমদনা, হৌজিক্কি খুন্নায়দা নুপী মচা শিংনা ময়াং নীপাদা চেনখিবা, ময়ুম পানশিনবা অমদি অতোপ্পা জাতিগী নিপাশিংগা চৎমিন্নবতা নত্তনা ইমুং মনুংদা পুশনদুনা চামিন্নবা থকমিন্নবা, ময়াং নুপাশিংগনা হেন্না খোয়দাজবা অশিগুম্বগী মমীসিনা খুন্নায়দা চরাংনবা, মহী থোকহনবা অমসু ওইহল্লি। সোশ্যাল নোর্ম ঙাকপদা চ্যালেঞ্জ অমা পুরক্লি। লাইবক থিবনি। হোয়, মসিদা সোসিও ইকোনোমিক ফ্যাক্টর অমা লৈ হায়বসু কাওজবদি নত্তে। অদুবু মদুতনা ৱারোইশিনদি ওইবা য়াদে। মালেমদা অপিকপা কমিউনিটি খুদিংমকনা, মেইনষ্ট্রিমদগি খরা তোঙানবা তোপ তোপ্পা খন্থদবা য়াদবা ৱাফম খরা লৈ, রেস্পোন্সিবিলিটি খরা লৈ হায়বসে কাওফম থোক্তে। খোৱাইদগী মরু ওইবা খোৱাইদগী মরিক চুম্বা ৱাদি, সোশ্যাল এডভান্সমেন্টপু ওইরো, সাস্টেইনেবল ডেভেলপমেন্টপু ওইরো, খুন্নাই নত্রগা ইমুংগী ফিভম শৌগৎপগী ৱাবু ওইরো, নূপা অমসুং নূপী অনিনা চপ মান্ননা মোরালিটিগী য়ুম্ফমদা মতিং লৈনা লেপ্পগা থেংনরিবা লান পুম্নমক লম্বা ওইগদবনি হায়বা ৱাফম অসে শুংশোয় শোয়দ্রবনি। অদুগা, ‘নুপী লান’গী ৱাহন্থোকনা, হায়রিবা হীরমশিংসে খন্থবদা শোয়দনা ইথিলমা পীরিবনি, থৌনা হাপ্পিরিবনি অমদি মীৎ পাং পাংনা তুম্নিংলিবা খুন্নাইদা য়েতুম থিন্দুনা মীৎ পাঙহল্লিবনি।


text:
বরাক তম্পাক্কী
খোমজিনবা পাউ খরা
২০-০৬-২০১৮
লৈখিদ্রবা হিজম মুথোইগী মপাবুঙদা লুপা লাখ ৪ গী চেক খুৎশিন্নখ্রে।
⧭⧪➤ ঈশিং ইচাউনা মরম
ওইরদুনা লৈখিদ্রবা লালাগী স্কুল ছাত্র হিজম মুথোইগী মপাবুংদা তেঙবাং ওইনা লুপা লাখ
৪গী চেক অমা রাজ্যগী ঙায়োকলোইশঙগী মন্ত্রী পরিমল শুক্লবৈদ্যনা খুৎশিন্নখ্রে। ঙরাং
লৈবাকপোকপা নুমিৎ লালাগী সূর্যসেন সরণিদা লৈবা হিজম মুথোইগী য়ুমদা হাইলাকান্দি
জিলাগী দিসি আদিল খান, পুলিস সুপার মনীষ মীশ্র য়াওনা চৎখিবা খোঙচৎ অদুদা মন্ত্রী
পরিমল শুক্লবৈদ্যনা মুথোইগী মপাবুংদা তেঙবাঙ চেক অদু শিন্নখিবনি। পনবা য়াই, এন
বাচা এমই স্কুলদা তম্লিবা ক্লাস ঐইটকী মহৈরোই হিজম মুথোই হৌখিবা থাংজা নুমিৎতা
ঈশিংদা চেন্থখিবদগী থীবা ফংদনা লৈরকখিবনি। (www.lakhipuronline.in)
বরাক তম্পাক্কী কোলেজ ৪ দা
সাইন্স স্ট্রীম হাংদোক্লগনি।
⧭⧪➤ মথংগী সেসনদগী
বরাক তম্পাক্কী কোলেজ মরীদা সাইন্স স্ট্রীম হাংদোক্লগনি। ৱাফম অসি ঙরাং আসামগী
মহৈ-মশিঙগী মন্ত্রী সিদ্ধার্থ ভট্টচার্য্যনা পাউমীশিংদা ফোঙদোকখিবনি। মহাক্না হায়
লাক্লিবা সেসনদগী আসামগী কোলেজ ৫০ দা মহৈরোইশিংনা বিজ্ঞান তম্বা ফংলগনি। সাইন্স
স্ট্রিম হাংলগদবা বরাক তম্পাক্কী কোলেজ মরী অদুদি কাছাড়গী জনতা কোলেজ অমসুং মাধব
চন্দ্র দাস কোলেজ অদুগা কাটলিছরাগী এস কে রায় কোলেজ অমসুং পাথারকান্দি কোলেজনি। (www.lakhipuronline.in)
ঈচাউদা লুপখিবা অশিবা হকচাং ফংলে
⧭⧪➤ ঈচাউদা জিরি তুরেলদা তাখিবা প্রতাপ সিংহ (চহি ৪০) গী অশিবা হকচাং ঙরাং অয়ুক
আসাম মনিপুর তাইনফম নুংফৌ তুরেলদগী ফংলে। প্রতাপ সিংহগী ময়াম্বা বিমল সিংহনা
জিরিঘাট পুলিসকা লোয়ননা চৎতুনা প্রতাপকী অশিবা মশা মশক খঙদোকলে হায়রি। পনবা য়াই
হৌখিবা জুন ১৪দগী ঈশিংদা চেন্থখিবা প্রতাপকী হকচাং থিবা ফংদনা লাকখিবনি। অসোমদা, ঈচাউনা
মরম ওইরদুনা ঈশিংদা ইরাক্নবদগী থিবা ফংদনা লৈরকখিবা শিলচর ইটখোলা মনিপুরী খুঙ্গংগী
চহী ৪ ফারিবী অঞ্জলী দাসকী অশিবা হকচাং ঙরাং লৈবাকপোকপা নুমিত্তা ফংখ্রে। পনবা
হৌখিবা নোংমাইজিং নুমিত্তদগী অঞ্জলীগী হকচাং থিবা ফংদনা লৈরকখিবনি। (www.lakhipuronline.in)
নুমিৎ ৫নি ঈচাউনা থিংলুরবা
শিলচর-বদরপুর রেল লম্বী অমুক হাংদোকলে।
⧭⧪➤ নুমিৎ মঙানি থিংলুরবা মতুংদা শিলচর-বদরপুর রেল লম্বী অমুক হন্না হাংদোকলে।
পাঁচগ্রামদা ঈশিং থুমজিনবদগী জুনগী তাং ১৪ দগী থিংদুনা লৈরুবা রেল লম্বী অসি ঙরাং
লৈবাকপোকপদগী চৎপা য়ারগনি হায়না খঙহল্লকপনি।
(www.lakhipuronline.in)
ঈচাউনা হাইলাকান্দি জিলাগী মহৈলোইশঙশিংগী ক্লাস অমসুং পরিক্ষা য়ৈথোকখ্রে।
⧭⧪➤ মখাতানা নোটিস থোকত্রিবফাওবা হাইলাকান্দি জিলাগী মহৈলোইশঙশিংগী ক্লাস অমসুং
পরিক্ষা য়ৈথোকখ্রে। হাইলাকান্দিগী জিলা মেজিস্ট্রেতনা থোকপা চেরোল অমনা ৱাফম অসি
হন্দক জিলা অসিগী ঈশিং ঈচাউগা মরী লৈননা নোটিস থোকখিবনি। (www.lakhipuronline.in)
ঈচাউদা শিবগী মশিং ১৭ শুরে।
⧭⧪➤ কাছাড় অমসুং করিগঞ্জতা ঙরাং লৈবাকপোকপা নুমিৎতা মীওই ৬ শিখিবগী পাউ লাকপদা
লোয়ননা আসামদা ঈচাউনা শিবগী মশিং ১৭ সুরে হায়না ইস্টার্ন ক্রোনিকল পাউচেনা পাউদমলি।
পাউসিগী মতুং ইন্না কাছারদা ২ অমসুং করিমগঞ্জ জিলাদা মীওই ৪ শিখি। হৌজিক ফাওবদা
রাজ্য অসিদা মীওই লাখ ৫ লিশিং ৬৪ ঈচাউনা অৱাবা মায়োক্নহল্লে হায়রি। (www.lakhipuronline.in)
কাছারগী দোক্তরশিংদা ছুতি পিদনবা খঙহনখ্রে।
⧭⧪➤ আসাম সরকারগী রিলিফ
রিভিনিউ অমসুং দিজেস্টর মেনেজমেন্টকী প্রিন্সিপাল সেক্রেটরী রাজেস প্রসাদনা কাছাড়
জিলাগী ঈচাউগী ফিভম অসি তং তাবা ফিভম অমদা লাকত্রিফাওবদা জিলা অসিগী দোক্তর
অমত্তদা ছুতি পিদনবা কাছাড় জিলাগী দেপুতি কমিসনারদা য়াথং তৌখ্রে। (www.lakhipuronline.in)
ফিফা ৱার্ল্দ কাপ ২০১৮
⧭⧪➤ রাশিয়ানা
য়ুম্বু ওইদুনা চৎথরিবা ফিফা ৱার্ল্দ কাপ ২০১৮ ঙরাং দা শান্নখিবা গ্রুপ এইচকী মেচতা
জাপাননা কোলম্বীয়াবু পাঞ্জল ২ – ১ দা মাইথিহনখি অমসুং অতোপ্পা গ্রুপ ঐইচকী মেচ
অমদা সেনেগলনা পোলেন্দবু পাঞ্জল ২ – ১ দা মাইথিবা পিখি। (www.lakhipuronline.in)
⧭⧪➤ ঙসি য়ুমশাকৈশা
নুমিৎ সন্ধ্যা পুং ৫-৩০ তাবদা পোর্তুগাল অমসুং মোরোক্কো, নুমিদাং পুং ৮-৩০দা উরুগুৱে
অমসুং সাউদি আরবিয়া অদুগা নুমিদাং পুং ১১-৩০ দা স্পেইন অমসুং ইরান থেংনরগনি। (www.lakhipuronline.in)


text:
প্রধান মন্ত্রী শ্রী নরেন্দ্র মোদীনা ঙসি ৱর্ল্দ হেল্থ ওর্গনাইজেসন (দবল্যু.ঐচ.ও.)গী দাইরেক্তর জেনরেল, ঐচ.ই. দা. তেদ্রোস অধনম ঘিব্রেয়েসগা লোইননা তেলিফোন্দা ৱারী শানখ্রে।
প্রধান মন্ত্রীনা কোবিদ-১৯ লাইচৎ অসিগীদা মালেমগী ওইবা অপুনবা থৌরাংবু খুদোং চাবা ওইহনবদা দবল্যু.ঐচ.ও.না লৌরিবা মরুওইবা থৌদাংগীদমক থাগৎপা ফোংদোকখ্রে। মহাক্না অতৈ লাইনাশিংগী মায়োক্তা চংশিল্লিবা লানফমদা মায়থিদনবা মথৌ তাবশিংগী মতাংদসু পুক্নীং চিংশিনখি অমসুং চাউখৎলক্লিবা লৈবাকশিংগী হকশেল সিস্তেমগীদমক দবল্যু.ঐচ.ও.গী তেংবাং অদুগীদমক থাগৎপা ফোংদোকখি।
দাইরেক্তর জেনরেলনা দবল্যু.ঐচ.ও. অমসুং ভারতকী হেল্থ ওথোরিতীশিংগী মরক্তা অচেৎপা অমসুং চাং নাইনা তেংবাং পীনবদা শাফু পীখি, অমসুং মরুওইনা আয়ুশ্মান ভারত য়োজনা অমসুং ত্যুবর্কুলোসিসকী মায়োক্তা চংশিল্লিবা খোংজংগুম্বা ভারতকী দোমেস্তিক ইনিসিএতিবশিংদা থাগৎপা ফোংদোকখি। মহাক্না হায়খি মদুদি হকশেলগী ইসুশিংদা ভারতনা মরুওইবা থৌদাং লৌরি।
প্রধান মন্ত্রী অমসুং দাইরেক্তর জেনরেলনা ত্রেদিস্নেল মেদিসিন সিস্তেমশিংগী মগুন্দা কান্নবা মওংদা ৱারী-ৱাতাই তৌনখি, মরুওইনা মালেমগী মীয়ামগী চাউখৎ-থৌরাং অমসুং ইম্যুনিতী হেনগৎহন্নবা খন্নখি। মখোয়না ইন্তিগ্রেতিং ত্রেদিস্নেল মেদিসিন সোলুসনশিংবু অনৌবা মেদিকেল প্রাক্তিসতা পুনশিনবা অমসুং তাইম-তেস্তেদ ত্রেদিস্নেল মেদিসিনগী পোৎথোকশিং অমসুং প্রাক্তিসশিংগী চেকশিন্না সাইন্তিফিক ওইবা মওংদা মগুন লেপথোকপদসু য়ানখি।
দাইরেক্তর জেনরেলনা শাফু পীরদুনা হায়খি মদুদি ত্রেদিস্নেল মেদিসিনগী তৌবা ঙম্বা অসি হৌজিক ফাওবা মতিক চানা শিংথানবা ওইদ্রি, অমসুং হায়খ্রে মদুদি দবল্যু.ঐচ.ও.না লম অসোমদা খ্বাইদগী ফবা প্রাক্তিসশিংগী রিসর্স, ত্রেনিং অমসুং শিয়রিং তৌবদা পুক্নীং থৌগৎনবা অচেৎপা মওংদা থবক পায়খৎলি।
প্রধান মন্ত্রীনা হোৎনরিবশিং অদুদা থাগৎপা ফোংদোকখি, অমসুং দাইরেক্তর জেনরেলদা নবেম্বর ১৩দা ভারত্তা ‘কোবিদ-১৯গীদমক আয়ুর্বেদ’ হায়বা থিমদা পাংথোক্কদবা আয়ুর্বেদ নুমিৎকী মতাংদা খঙহনখি।
প্রধান মন্ত্রী অমসুং দাইরেক্তর জেনরেলনা কোবিদ-১৯ লাইচৎ অসি মায়োক্ননবা পায়খৎলিবা মালেমগী তেংবাং পীনবগী মতাংদসু ৱারী শানখি। মসিগী মতাংদা, দাইরেক্তর জেনরেলনা মীওইবগী কান্ননবগীদমক ভেক্সিন পুথোকপা অমসুং ফার্মাস্যুতিকেলগী মকোক থোংবা মেন্যুফেকচরর অমা ওইনা ভারতকী তৌবা ঙম্বা অদু শিজিন্ননবা ফোংদোকখিবা প্রধান মন্ত্রী মোদীগী ৱাফম অদুবু অচেৎপা মওংদা থাগৎপা ফোংদোকখি।


text:
প্রধান মন্ত্রী শ্রী নরেন্দ্র মোদীনা ক্লাস ১০গী মহৈরোইশিংবু সি.বি.এস.ই.গী একজামিনেসন্দা মায় পাক্না লানখিবদা হরাওবা ফোংদোকখ্রে। মহাক্না মহৈরোইশিংদা মখোয়গী তুংগী পুন্সিদা কন্না হোৎননবা য়াইফ পাউজেল পীখ্রে।
ত্বীত অমদা, প্রধান মন্ত্রীনা হায়খি, “সি.বি.এস.ই.গী একজামিনেসন্দা মায় পাক্না লানখিবা ঐহাক্কী নহা ওইরিবা মরুপশিংদা হরাওবা ফোংদোকচরি। মখোয়গী তুংগী পুন্সিদা কন্না হোৎননবা য়াইফ পাউজেল পীজরি”।
Congratulations to my young friends who have successfully passed the CBSE Class X examinations. My best wishes to the students for their future endeavours.— Narendra Modi (@narendramodi) August 3, 2021


text:
পুৱারি ওইরবা বোরো এগ্রিমেন্ত খুৎয়েক পীনখিবগী হরাওবা ফোংদোকপা থৌরম শরুক য়ানবা ফেবুৱারি ৭, ২০২০দা অসামগী কোক্রাঝারদা প্রধান মন্ত্রী নরেন্দ্র মোদী চৎকনি ।
থৌরম অদুদা বি তি এ দি জিলাশিং অমসুং অসাম পুম্নমক্তগী মীওই ৪,০০,০০ হেনবা শরুক য়ারবা য়ারি । রাজ্য অসিগী খেন্নবশিং উৎনবা রাজ্য সরকারনা শীন্দুনা অসামগী ফুরুপশিংগী কলচরগী থৌরম অমা পাংথোক্কনি ।
মরুওইবা মরি লৈনবশিং ঙাক্লৌ অমগী মখাদা থমদুনা চহি অসিগী জনুৱারিদা খুৎয়েক পীনখিবা পুৱারি ওইরবা বোরো এগ্রিমেন্ত থাগৎনবা পুনগদৌরিবা মীয়ামদা প্রধান মন্ত্রী নরেন্দ্র মোদীনা ৱা ঙাংগনি ।
য়ানচে অদু জনুৱারি ২৭, ২০২০দা নিউ দিল্লিদা খুৎয়েক পীনখিবনি ।
মহাক্কী লনাই ওইবা তুইত অমদা নুমিৎ অদু ভারতকী ওইনা য়াম্না অখন্নবা নুমিৎ অমনি হায়না প্রধান মন্ত্রীনা হায়খি অমসুং একোর্দ অদুনা শান্তি, নুংশিনবা অমসুং অপুনবগী অনৌবা মতম অমা পুরক্তুনা বোরো মীয়ামগী অওনবা অমা লাক্লগনি হায়খি ।
প্রধান মন্ত্রীগী ‘সবকা সাথ সবকা বিকাস’ হায়বা পান্দম অদুগা লোয়ন্না য়ানবা পুরকখিবনি অমসুং চহি ৫০শুরবা বোরো ৱাথোক লোইশিন্দুনা চাউখৎপা অৱাং-নোংপোক অমা পুরক্নবা পান্দম থম্লি ।
মহাক্কী তুইত্তা প্রধান মন্ত্রীনা হায়খি মরম কয়াদগী বোরো এগ্রিমেন্ত অসি তোমথিন ঙাল্লি । মমাংদা খুৎলায় পায়রম্বশিং হৌজিক মহৌশাগী পুন্সিদা হল্লক্লগনি অমসুং ঐখোয়গী লৈবাক্কী চাউখৎ-থৌরাংদা মতেং পাংলগনি ।
য়ানচে খুৎয়েক পীনখিবা নুমিৎ নিনিগী মনুংদা এন দি এফ বিগী তোঙান-তোঙানবা কাংলুপগী কেদর ১৬১৫ মখোয়গী খুৎলায়শিংগা লোয়ন্না চংজরকখি অমসুং মহৌশাগী পুন্সিদা তিল্লখি ।
মহাক্কী তুইত্তা প্রধান মন্ত্রীনা হায়খি বোরো কাংলুপশিংগা য়ানবা অসিনা মখা তানা বোরো মীয়ামগী অখন্নবা কলচর অসি ঙাকশেনগনি অমসুং মমিং চৎহনগনি । মখোয়না চাউখৎ-থৌরাংগী থবক কয়াগী কান্নবা ফংলগনি । মখোয়গী অনিংবশিং থুংহন্নবা ঐখোয়না বোরো মীয়ামদা পাংবা য়াবা মতেং পাংগনি ।
লমদম অসিগী চাউখৎ-থৌরাংগীদমক লুপা ক্রোর ১৫০০গী অখন্নবা পেকেজ অমা খাক্তুনা থম্লে ।
ভারত সরকার অমসুং মিজোরম সরকার অমসুং ত্রিপুরা সরকারগী মরক্ত হন্দক য়ানচে খুৎয়েক পীনখিবা অদুনা ব্রু-রিয়াং রিফুজি ৩৫,০০০ হেন্না কান্নবা ফংলগনি অমসুং অৱাং-নোংপোক্ত শান্তি থম্নবা অমসুং চাউখৎনবা প্রধান মন্ত্রীগী মঙলানদা থাজবা থমদুনা ত্রিপুরাদা এন এল এফ তি কেদর ৮৫ হেন্না চংজরকখি ।
গনতন্ত্র নুমিৎতা মন কি বাত থৌরমদা প্রধান মন্ত্রীনা লৈবাক্কী মীয়ামদা মহৌশাগী ইচেলদা লাক্নবা হিংশাগী লম্বীদা লৈরিবশিং খুৎলায় থাদোক্নবা খঙহনখিবনি ।
গনতন্ত্র নুমিৎতা মহাক্না হায়খি, লৈবাক অসিগী মফম খুদিংদা লৈরিবা হিংশা অমসুং খুৎলায়শিংগী মতেংনা পাম্বৈশিং থিরবশিং মহৌশাগী ইচেলদা অমুক হল্লক্নবা ঐনা হায়জরি । মখোয় মশাগী তৌবা ঙম্বশিংদা মখোয়না থাজবা থমগদবনি অমসুং মসিনা ৱাথোক খুদিংমক শান্তি ওইনা ৱারোইশিন পুরকপা ঙমগনি ।


text:
নভেম্বর ০৮, ২০১৭
"অতোপ্পা গ্রহদা চেলহৌবা নত্তনা উপায় লৈতে, ঐখোয়গী পৃথিবীসিদি মৈবুন গুম্না তাশিল্লক্লগনি !" ৱাফম অসি মমিং লৈরবা বিজ্ঞানিক স্টিফেন হকিংনা হায়খিবনি। ঐখোয়গী সৌরজগৎ অসিগী ৱাংমদা লৈরিবা অতোপ্পা গ্রহশিংগী থৱাই পানবা জিবশিংনসু ঐখোয়বু থিরিবনি হায়না মহাক্না ফোংদোকলি। ঐখোয়গী পৃথিবী অসিগুম্বা শোইদনা লৈগনি হায়বা ৱাফম নাসানসু ফোংদোকখিবা লৈখ্রে। নোংম নোংমগী য়ামখৎলক্লিবা মীশিং অমসুং মখোয়গী মথৌতাবা মচাকশিং ফংননবা হোৎনবদা ঐখোয়না লৈরিবা পৃথিবী অসি ঙসিদগী চহী ৬০০ কী মনুংদা মৈবুন অমগী মতৌ ওনখ্রগনি, থৌওং অসিবু কনানসু থিংবা ঙমলোই হায়না হকিংনা পাউদমলি। মীওইবা জাতিনা তুংকোয়না হিংদুনা লৈনবগী দমকতা অতোপ্পা গ্রহ অমদা চৎহৌবা তঙাইফদে। ঐখোয়গী সৌরজগৎ অসিগী মনাক নক্না লৈরিবা অতোপ্পা সৌরজগৎ আলফা সেনট্যুরি অসিদা ঐখোয়গী লৈফম থিবা তাবনি।মসিনা খ্বাইদগী ফবা উপাইনি হায়না মহাক্না মখা তাখি। বৈজিংদা পাঙথোকখিবা থৌরম অমদা মহাক্না ৱাফমসি ফোংদোক্লদুনা আলফা সেনট্যুরিদা নোনোক্রাফ্ট থাদুনা চাংয়েং চৎথনবা মহাক্না হায়খি। নেনোক্রাফ্ট হায়রিবসি মঙালগী খোংজেলগা হায়রপ মান্ননা য়াংনা পাইবা ঙম্বা মখলগী স্পেস ক্রাফ্টনি। মসিগী মতেংনা আলফা সেনট্যুরি য়ৌবদা চহী ২০ দগী ৩০ ফাওবা চঙগনি অদুগা ঐখোয়গী গ্রহসিগা থংনবদা লৈরিবা লৈবাকপোকপা গ্রহদা থুংবদা শুপ্নতগী পুং অমত্তমক চংগনি। অদুম ওইনমক হৌজিক ঐখোয়না শিজিন্নরিবা স্পেস ক্রাফ্ট অসিগী মতেংনা পৃথিবীদগী আলফা য়ৌনা চৎনবা হোৎনবদা চহী লিশিং ৩০ রোম চঙগনি। অমবু ওইরবসু অমবু ওইরবসু হকিংগী ৱারোলদা ঐখোয়গী পৃথিবী অসিগী চহি অসি শুপ্নতগী চহী ৬০০ তমক ঙাইরে হায়বসিনা ঐখোয় মীওইবনা মালেমসিদা কয়াম কুইনা হিংদুনা লৈবা হায়বদুদি মতমনা তাক্লবা হায়বদুনি।


text:
পঞ্জাবকী রাজ্যপাল শ্রী ভি.পি. সিংহ বদনোরজী, পঞ্জাবকী মুখ্য মন্ত্রী কেপ্তেন অমরিন্দর সিংহজী কেন্দ্রগী মন্ত্রী-মন্দলদা ঐহাক্কা পুলিবা শ্রী জি কিশন রেদ্দীজী, শ্রী অর্জুন রাম মেঘৱালজী, শ্রী সোম প্রকাশজী, পার্লিয়ামেন্তদা ঐহাক্কা পুলিবা শ্তী শ্বাইত মলিকজী, থৌরম অসিদা শরুক য়াবীরিবা ইকাই খুম্নরবা মুখ্য মন্ত্রী পুম্নমক, অথৌবশিংগী ইমুং-মনুংগী মীওইশিং, ইচিল-ইনাওশিং!
পঞ্জাবকী অথৌবশিংগী পোক্নফম, জলিয়ানৱালা বাগকী শেংলবা লৈপাকপু, ঐহাক্না ইকাই খুম্নবা উৎচরি! মখোয়গী নুংদা নীংতম্বগী চাক্লিবা মৈরিবু মুত্থৎনবা মীওৎ-মীনৈগী কয়া খাংখ্রবা, ইমা ভারতকী মচাশিংবুসু ঐহাক্না ইকোক নোন্না খুরুমজরি। চমজরবা অঙাংশিং, ইচে-ইচলশিং, ইচিল-ইনাওশিং অদুগী মঙলানশিং অদু ঙসিসু জলিয়ানৱালা বাগকী ফকলাংদা তারিবা নোংমৈ মরুশিংগী মমি অদুদা উবা ফংলি। অথৌবশিংগী খুভম ওইরিবা গুহা, মফম অদুদা মশিং লাকঙমদ্রবা ইমাশিং অমসুং ইচে-ইচলশিংগী মচাশিংগী মুনবীখি, মখোয়গী থৱায় লৌবীখি। মখোয়গী মঙলান অদু থুগাইখি। মখোয় পুম্নমকপু ঙসি ঐখোয়না নীংশিংলি।
ইচিল-ইনাওশিং,
জলিয়ানৱালা বাগ অসি সরদার উধম সিংহ, সরদার ভগত সিংহ অসিগুম্বা মশিং লাকঙমদ্রবা য়াওল্লোইশিং, থৱায় কতখিবশিং, লান্মীশিংবু হিন্দুস্তানগী নীংতম্বা ফংনবগীদমক থৱায় থাবদা থৌনা পীখিবা মফমনি। ইং কুমজা ১৯১৯গী এপ্রিল ১৩গী মিনিত ১০ অদু ঐখোয়গী নীংতম লানগী অমর ওইবা ৱারী ওইখ্রে, মসিনা মরম ওইরগা ঙসি ঐখোয়না আজাদী কা অমৃত মহোৎসব পালন তৌবা ফংলি। নীংতম্বা ফংখিবগী চহি ৭৫শুরকপা অসিদা লৈবাক অসিনা জলিয়ানৱালা বাগ স্মারক্কী অনৌবা শকলোন অমা উবা ফংজবা অসি ঐখোয় পুম্নমক্কী ওইনা অচৌবা ইথিল পীনবগী খুদোংচাবা অমনি। জলিয়ানৱালা বাগকী শেংলবা লমদম অসিদা ঐহাক্না কয়ারক লাকপা ফংজবা, শেংলবা লৈপাক অসি ঐহাক্কী লাইবক্তা তৈবা ফংজবা অসি ঐহাক্কী লাইবক ফবনি। ঙসি নৌনা শেমজিনবগী থবক চত্থখিবা অসিনা অমর ওইবা থৌদোকশিং অদু হেন্না থৱায় হাপ্লরে। মফম অসিদা শাখিবা তোঙান-তোঙানবা গেলরীশিং, ফকলাংদা অথৌবশিংগী লাই হক্লিবা, শহীদ উধম সিংহজীগী মীতম, পুম্নমক অসিনা ঐখোয়বু মতম অদুদা পুদুনা চৎলি। জলিয়ানৱালা বাগকী মীনুংশি য়াওদনা মীয়ামবু হাৎখিবগী থৌদোক অদুগী মমাংদা মফম অসিদা শেংলবা বাইসাখী কুহ্মৈগী মেলা তৌরমখি। নুমিৎ অসিদা গুরু গোবিন্দ সিংহজীনা ‘সরবত দা ভলা’গী ৱাখল্লোনগা লোইননা খালদা পন্থ অসি হৌদোকখি। নীংতম্বগী চহি ৭৫ শুবা চহি অসিদা জলিয়ানৱালা বাগকীঅনৌবা শক্লোন অসিনা ইরৈবাকচাশিংদা শেংলবা মফম অসিগী পুৱারী, মসিগী হৌখ্রবা থৌদোকশিং অদুবু হেন্না খঙনবা ইথিল পীরগনি। মফম অসিনা অনৌবা মীরোলদা ঐখোয়গী নীংতম খোঙচৎ করম তৌবগে, মফম অসি য়ৌনবা ঐখোয়গী ইপা-ইপুশিংনা করি তৌরমখি, কয়াম কত্থোকখি, মশিং লাকঙমদ্রবা খোঙজংশিং অসিগী মরমদা মতম চুপ্পদা নীংশিংহনদুনা লৈরগনি। লৈবাক অসিগীদমক ঐখোয়গী থৌদাংশিং অসি করিনো, ঐখোয়গী থবক-থৌরম খুদিংমক্তা লৈবাকপু করম্না ৱাংনা থমগনি, হায়রিবশিং অসিগী ইথিল অসি অনৌবা ইনোৎকা লোইননা মফম অসিদগী ফংগনি।
মরুপশিং,
লৈবাক খুদিংমক্না মখোয়গী পুৱারী ঙাকশেন্দুনা থম্বগী থৌদাং অমা য়াফম থোকই। পুৱারীদা থোকখিবা থৌদোকশিংনা ঐখোয়বু মাংদা চংশিন্নবা তাকপী-তম্বীরি অমসুং লম্বী তাক্লি। জলিয়ানৱালা বাগকুম্বা তমথিরবা অতোপ্পা থৌদোক অমসু ঐখোয়না ভারতকী পার্তিসন তৌবা মতমদা উবা ফংখি। পঞ্জাবকী হোৎনবা কনবা অমসুং হরাও-তয়াম্বা মীওইশিংনা পার্তিসনগী চাওনা চৈথেং ফংখি পার্তিসনগী মতমদা থোকখিবশিংনা ভারতকী কাচিন-কোয়া খুদিংদা অমসুং মরু ওইনা পঞ্জাবকী ইমুং-মনুংশিংদা পীখিবা চৈথেং অদু ঙসিসু ঐখোয়দা ফাওরি। লৈবাক অমত্তনা মখোয়গী হৌখিবা মতমগী তমথিরবা থৌদোকশিং কাওথোকপদি চুমলোই। মরম অসিনা ভারতনা চহি খুদিংগী ওগস্ত ১৪ অসি ‘পার্তিসন হোরর মেমোরিএল দে’ হায়না পালন তৌনবা ৱারেপ লৌখি। ‘পার্তিসন হোরর মেমোরিএল দে’না তুংগী মীরোলশিংদা ঐখোয়গী নীংতম্বা ফংনবা ঐখোয়না কয়াম চাওনা কত্থোকখিবগে হায়বসু নীংশিংহল্লগনি। মখোয়না পার্তিসনগী মতমদা ভারত মচা করোর কয়ানা খাংখিবা অৱাবা, চৈথেং অদুসু খঙবা ঙমহল্লগনি।
মরুপশিং,
গুরুৱানীনা ঐখোয়দা তাকপীরমখি – সুখু হোবাই সেব কমানীয়া।
হায়বদি, নুংঙাইবা হায়বা অসি অতোপ্পা মীওইশিংগী থৌগল তৌবদগী ফংই। ঐখোয় ইশা লোইননা ঐখোয়না নুংশিজরিবশিংগী অৱাবা অদু ঐখোয়না ফাওবা ঙম্লবা মতমদতা ঐখোয়না নুংঙাইগনি। মরম অসিনা ঙসি মালেমগী মফম অমা হেক্তদা, করিগুম্বা ভারত মচা অমনা খুদোংথিবা নংলবদি ভারতনা অঙম্বা থৌনা পুথোক্তুনা মহাকপু মতেং পাংনবা লেপ্লি। কোরোনাগী মতম ওইরবসু নত্ত্রগা অফগানিস্তানগী অৱাবা ওইরবসু মালেমদা মসি লেপ্তনা থেংনরি। ওপরেসন দেবী শক্তিগী মখাদা অফগানিস্তানদগী মরুপ করোর কয়া ভারতনা পুরক্লি। শীংনবা কয়া লৈ, ফীভম অসি য়াম্না লুই অদুবু গুরুনা মতম পুম্বদা ঐখোয়বু থৌজাল পীনবীগনি। ঐখোয়না মীয়ামগা লোইননা ভারত্তা গুরুগ্রন্থ সাহিবকী শেংলবা ‘স্বরুপ’সু ভারত্তা পুরকখি।
মরুপশিং,
হৌখিবা চহিশিংদা লৈবাক অসিনা মশাগী থৌদাং অসি লৌনবগীদমক কন্না হোৎনখি। মীওইবা খুন্নাইগী মরমদা গুরুশিংনা ঐখোয়দা তাকপীখিবশিং অদু মাংদা থম্লগা লৈবাক অসিনা অসিগুম্বা ফীভম অসি মায়োক্নদুনা মাগী মীয়ামগীদমক অনৌবা আইনসু শেমখি।
মরুপশিং,
ঙসি মালেমগী ওইরিবা মওং অসিনা ঐখোয়দা এক ভারত শ্রেস্থা ভারত অসি করিনো হায়বা ফাওহল্লি। থৌদোকশিং অসিআ ঐখোয়দা লৈবাক অমা ওইনা করিগীদমক থাক খুদিংমক্তা আত্মনির্ভর ওইবা অমসুং থাজবা থম্বা অসি মরুওইরিবনো হায়বা নীংশিংহল্লি। মরম অসিনা ঙসি ঐখোয়না নীংতম্বগী চহি ৭৫শুবগী পালন তৌবা অসিদা ঐখোয়গী লৈবাক অসিগী য়ুম্ফম চেৎশিনহনবা, মসিগীদমক চাওথোকচবা পোকপা মরু ওই। ফিরেপ অসিগা লোইননা ঙসি আজাদী কা অমৃত মহোৎসবনা মাংদা চংশিল্লি। ঙসি অমৃত মহোৎসব অসিদা খুঙ্গং-খুঙ্গংদা লৈরিবা লান্মীশিংবু নীংশিংলি, মখোয়বু ইকাই খুম্নবা উৎলি। লৈবাক অসিগী চত্থখিবা নীংতম ইহৌগী মরু ওইবা তাঙ্কক খুদিংমক মখোয়ু মাংদা পুরক্নবা কত্থোকপগী ৱাখল্লোন অমগা লোইননা থবক পাইখৎলি। লৈবাক অসিগী নীংতম ইহৌগী অথৌবশিংগা মরী লৈনবা মফমশিং য়োকখৎপগা লোইননা মসিদা অনৌবা দাইমেনসনশিংসু হাপচিল্লি। জলিয়ানৱালা বাগকা মান্নবা মওংদা নীংতম্বগা মরী লৈনবা অতৈ নেস্নেল মোন্যুমেন্তশিংসু নৌনা শেমজিল্লি। ইং কুমজা ১৮৫৭দগী ১৯৪৭ ফাওবগী ইহৌ খুদিংমক উৎলিনা লৈবাক অসিগী অহানবা ইন্তরেক্তিব গেলরী অসি ইলাহাবাদ ম্যুজিয়মদা অথুবদা শাবা লোইশিল্লগনি। ক্রান্তিভীর চন্দ্রসেখর আজাদতা কত্থোক্লবা ‘আজাদ গেলরী’ অসিনা খুৎলাই পাইদুনা ইহৌ হৌখিবা মরমগা মরী লৈনবা ৱাফমশিং দোক্যুমেন্ত তৌগনি, মহাক্কা মরী লৈনবা ৱাফমশিংগী দিজিতেল এক্সপরিয়েন্সসু ফংহল্লগনি। মসিগা মান্ননা কোলকাতাগী বিপ্লোবী ভারত গেলরীদা মোদর্ন তেক্নোলোজীগী খুত্থাংদা নীংতম ইহৌগী খুদম-চাংদমশিং অদুনা তুংগী মীরোনগী পুক্নীং চিংশিল্লি। মমাংদা সরকারনা পুৱারীগী মমাংগী লাইশিংদগী আজাদ হিন্দ ফৌজনা শরুক তমখিবা অদু খঙহন্নবা হোৎনখি। অন্দমানদা নেতাজীদা অহানবা ওইনা মচু অহুমগী ফিরাল চিংখৎখিবা মফম অদুনা অনৌবা মশক তাক্নবসু হোৎনখি। মসিগা লোইননা অন্দমান ইথৎশিংগী মমিংসু নীংতম ইহৌদা কত্থোকখি।
ইচিল-ইনাওশিং,
নীংতম্বগী অচৌবা লাঞ্জংদা ঐখোয়গী ত্রাইবেল ইচিল ইনাওশিংগী খুন্নাইনা অচৌবা থৌদাং লৌখি। ত্রাইবেল ইচিল-ইনাওশিংনা কত্থোকখিবশিংগী অমর ওইরবা ৱারীশিংনা ঙসিসু ঐখোয়দা ইথিল পীরি। পুৱারীগী লাইরিকশিংদা মখোয়না ফংফম থোকপা মফম অদু মখোয়না ফংদ্রি। লৈবাক অসিগী রাজ্য ৯দা হৌজিক ত্রাইবেল ইচিল ইনাওশিংগী নীংতম লান্মীশিং অমসুং মখোয়গী খোঙজংশিংগী মরমদা উত্থোক্নবা ম্যুজিয়মশিংদা থবক পাইখৎলি।
মরুপশিং,
থৱায়না পোন্থা পীদুনা কত্থোকখিবা ঐখোয়গী লান্মীশিংগীদমক্তা জাতিগী ওইবা নীংশিং খুভম অমা থম্বা হায়বা অসিসু লৈবাক অসিগী অনীংবা অমনি। নেস্নেল ৱার মেমোরিয়লনা ঙসিগী নহারোলশিংদা লৈবাক অসিগী ঙাকশেল অমসুং লৈবাক অসিগীদমক্তা লৈজবা পুম্নমক কত্থোকপা ঙম্বগী ৱাখল্লোন অদু ফাওহল্লি, মসিদা ঐহাক্না অপেনবা পোকই। পঞ্জাব য়াওনা লৈবাক অসিগী কাচিন-কোয়া খুদিংদগী লৈবাক অসি ঙাকশেন্নবগীদমক্তা থৱায়না পোন্থা পীখ্রবা ঐখোয়গী থৌনা ফরবা লান্মীশিংবু ইকাই খুম্নবা উৎলি। মসিগা মান্ননা ঐখোয়গী পুলিস পর্সনেল অমসুং পেরামিলিতরী ফোর্সশিংগীদমক্তা নীংতম্লবা মতুংদসু চহি কয়া নেস্নেল মেমোরিএল অমত্তা লৈরমখিদে। পুলিস অমসুং পেরামিলিতরী ফোর্সশিংদা কত্থোকপা নেস্নেল মেমোরিএলশিং অসিনা ঙসি লৈবাক অসিগী অনৌবা মীরোলশিংদা ইথিলসু পীরি।
মরুপশিং,
লিংজেল অমসুং মথৌনা লৈবগীদমক ৱারীনদবা পঞ্জাবতা খুঙ্গং নত্ত্রগা লম্বী অমত্তা লেতে। গুরুশিংনা তাকপীরম্বা লম্বেলদা পঞ্জাবকী মপারী-মমোমশিংনা চৎতুনা ইমা ভারতপু শীংনরকপাশিংগী মায়োক্তা চীংজাওগুম্না লেপখি। ঐখোয়গী হেরিতেজ অসি হেন্না মগুন হাপ্নবা লেপ্তনা হোৎনখি। গুরু নানক দেবজীগী ৫৫০শুবা প্রকাশোৎসব, গুরু গোবিন্দ সিংহজীগী ৩৫০শুবা প্রকাশোৎসব নত্ত্রগা গুরু তেগ বহাদুর সিংহজীগী ৪০০শুবা মপোক কুমওন ওইরবসু, মরুওইবশিং অসি লাইবক ফদুনা হৌখিবা চহি তরেৎ অসিনা লোইনা তাররে। কেন্দ্র সরকারনা লৈবাক অসিতা নত্তনা মালেম পুম্বদা শেংলবা হরাও-কুহ্মৈগী খুত্থাংদা ঐখোয়গী গুরুশিংনা তাকপীরম্বশিং অদু শন্দোক্নবা হোৎনরি। সুলতানপুর লোধিবু হেরিতেজ তাউন অমা ওইনা শেমগৎপা নত্ত্রআ করতারপুর কোরিদোর শেমগৎপগী থবক ওইরবসু মমল য়াম্লবা হেরিতেজ অসি তুংগী মীরোমশিংদা পীরম্নবা থবক লেপ্তনা পাইখৎলি। মালেমগী তোঙান-তোঙানবা লৈবাকশিংগা এয়র কনেক্তিবিতী লৈহন্নবা নত্ত্রগা লৈবাক অসিদা লৈরিবা গুরুশিংগী লাইফমশিংগী কনেক্তিবিতী থম্নবা হোৎনরি। স্বদেশ দর্শন স্কীমগী মখাদা আন্দপুর সাহিব – ফতেহগর সাহিব – ফিরোজপুর -অমৃতসর – খতকর কলান – কলানোর – পতিয়ালা হেরিতেজ সর্কিত অসি শেমগৎলি। ঐখোয়গী মমল য়াম্লবা হেরিতেজ অসিনা তুংগী মীরোলশিংদা ইথিল পীনবা অমসুং তুরিজমগী মওংদা থবক পীনবা লম্বেল অমসু ওইহন্নবা ঐখোয়না হোৎনরি।
মরুপশিং,
নীংতম্বা ফংখিবগী মতম অসি লৈবাক পুম্বগী ওইনা য়াম্না মরু ওই। ঐখোয়না হেরিতেজ অমসুং চাওখৎ-থৌরাং পুন্না চৎমিন্নবা তাই অমসুং পঞ্জাবনা ঐখোয়দা মতম চুপ্পদা ইথিল পীরি। ঙসি পঞ্জাব অসি হীরম খুদিংদা চাওখৎপা, ঐখোয়গী লৈবাক্না হীরম পুম্নমক্তা খুমাং চাওশিনবা হায়বা অসি মথৌ তাই। মরম অসিনা ঐখোয়না ‘সবকা সাথ, সবকা বিকাস, সবকা বিশ্বাস অমসুং সবকা প্রয়াস’কী ৱাখল্লোনগা লোইননা পুন্না হোৎনবা তাই। ঐহাক্না জলিয়ানৱালা বাগকী লমদম অসিনা ঐখোয়গী ফিরেপ অসি ফংনবা ঐখোয়দা ইথিল পীগনি অমসুং লৈবাক অসিনা অথুবদা পান্দমশিং অসি ফংবা ঙমগনি হায়না ঐহাক্না মপুং ফানা থাজবা থম্লি। য়াইফ-পাউজেল অসিগী লোইননা ঐহাক্না মতমগা চুনরবা খুভম অসিগীদমক ময়ামদা অমুক হান্না নুংঙাইবা ফোঙদোকচরি! হন্না-হন্না থাগৎচরি!